
Prafwor  1*  Acadami*  teologic*  „Andreiană" 

Ceva  mai  mult  de  o  treime  din  populaţia  planetei 
noastre  mărturiseşte  azi  credinţa  creştinească,  iar  o  cincime 
dintre  creştini  aparţin  Bisericii  ortodoxe  răsăritene. 

Numeric,  ortodocşii  se  situează  aşa  dar  în  urma  ro- 
mano-catolicilor  şi  a  sumei  fracţiunilor  protestante.  Con¬ 
statarea  aceasta  este  destul  de  recentă.  Dl  prof.  Dr,  T,  M. 
Popescu,  învăţatul  titular  al  catedrei  de  istorie  bisericească 
universală  dela  Facultatea  de  Teologie  din  Bucureşti,  a 
aşternut-o  într'o  instructivă  prelegere  academică,  tipărită 
sub  titlul:  „Ce  reprezintă  azi  Biserica  ortodoxă?”  (Bucu¬ 
reşti,  Tipografia  Cărţilor  bisericeşti  1941,  p.  12), 

Această  superioritate  numerică  a  marilor  confesiuni 
eterodoxe  —  unica  superioritate  cu  care  se  pot  lăuda  — 
explică  In  bună  parte  atitudinea  lor  inamicală  faţă  de  Or¬ 
todoxia  răsăriteană,  care  lua  până  bine  de  curând  forme 
de  dispreţ  şi  ocară, 

înţelegem  să  iertăm,  cu  creştinească  iertare,  şi  dispreţul 
şi  ocările  fraţilor  noştri  din  celelalte  străni,  mai  ales  că 
dela  violenţele  cardinalului  Hergenroether  şi  calomniile  epi¬ 
scopului  Ieremia  Bonomelli  până  la  amabilităţile  dom  ni- 
canului  M.-J.  Congar  —  care  recunoaşte  că  Bisericii  or¬ 
todoxe  răsăritene  nu-i  mai  lipseşte  decât  primatul  papal  {?  I) 
pentru  a  fi  desăvârşită  —  este  aceeaşi  distanţă  ca  între  gro- 

solăniile  protestanţilor  Albrecht  Ritschl  şi  Adolf  Harnaclc 
şi  înţepătoarele  aprecieri  ale  lui  Fr.  Siegmund-Schultze. 
Profesorii  noştri  de  specialitate  —  T,  M.  Popescu  (Bucureşti), 
M.  P.  Şesan  (Suceava)  şi  T.  Bodogae  (Sibiu)  —  ne-au  in¬ 
format  statornic  şi  complect,  în  studii,  conferinţe  şi  comu¬ 
nicări  ocazionale,  despre  această  îmbucurătoare  modificare 
de  atitudine  a  cercurilor  romano  catolice  şi  protestante 
atât  asupra  cauzelor  schismei  dela  1054,  cât  şi  asupra 
valorii  Ortodoxiei  în  general.  Din  „obiect  de  cucerire** 
pentru  papistaşi,  şi  din  „obiect  de  curiositate  istorică"  pentru 
protestanţi,  Biserica  ortodoxă  răsăriteană  a  devenit  subit 
ceea  ce  a  fost  totdeauna  în  conştiinţa  mărturisitorilor  cre¬ 
dinţei  propovăduită  de  ea:  trupul  lui  Hristos,  rădăcină  a 
creştinătăţii  şi  păstrătoarea  fidelă  a  orânduirilor  apostoleştL 

Reparaţia  aceasta,  care  trebuia  să  se  producă  odată  — 
să  nu  ne  amăgim  —  este  deocamdată  un  act  de  onestitate 
profesională  a  oamenilor  de  carte.  Căutând  de  sârg  ade¬ 
vărul  în  prăfuitele  mărturii  documentare  ale  celor  tre¬ 
cute  vremi,  istoriografii  şi  teologii  eterodocşi  peste  tot,  nu 
puteau  ocoli  la  infinit  dreapta  lui  mărturisire. 

Poziţia  bisericii  oficiale,  a  celei  romano-catolice  mai 
ales,  a  rămas  neschimbată :  Niciun  amestec  cu  „Schismaticii". 
Pentru  ea,  Biserica  răsăriteană  continuă  să  rămână  aceeaşi 
jinduită  pradă,  în  planurile  de  dobândire  a  căreia  alegere» 
mijloacelor  nu  joacă  mare  rol.  Ofensiva  romano-catolicâ  este 
în  plin  marş  şi  este  în  continuare.  Ea  nu  se  fereşte  să  spe¬ 
culeze  nici  greutăţile  prin  cari  trec  Bisericile  naţionale  or¬ 
todoxe  în  vremurile  de  cumpănă  de  după  un  război  isto¬ 
vitor  ca  cel  prin  care  am  trecut  ieri-alaltăieri.  Semnele  in¬ 
tensificării  subterane  a  acestei  ofensive,  au  început  să  iese 
la  iveală  şi  la  noi.  Prin  şoapte  meşteşugite  transmise  dela 
om  la  om  —  justificate  abil,  şi  de  fiecare  dată,  cu  aşa  zisa 
neputinţă  de-a  vorbi  făţiş  —  Biserica  ortodoxă  română  este 
defăimată  fără  osteneală,  imputându-i-se  mai  ales  vina  de 
a  fi  pactizat  cu  anumite  ideologii  ostile  crezului  genuin  al 
creştinătăţii. 

Argaţii  oficinelor  specializate  în  uneltiri  viclene  şi  în  ur- 
zirea  loviturilor  piezişe,  par  a  uita  faptul  deplin  adeverit  că 
Ortodoxia  răsăriteană  nu  s'a  sprijinit  nicicând,  şi  niciunde* 

pe  o  clasă  socială,  în  paguba  celorlalte.  Pe  ea  o  intere¬ 
sează  toate  păturile  sociale,  şi  toţi  oamenii,  indiferent  de 
condiţia  lor,  pentru  că  chemarea  la  mântuire  a  Evangheliei 
lui  Iisus  Hristos  se  adresează  tuturora  —  şi  nu  numai 
unora. 

Cât  priveşte  conservarea  purităţii  învăţăturii  Bisericii 
genuine  a  lui  Hristos,  în  această  privinţă  trebue  să  spunem 
fără  trufie,  dar  cu  toată  energia  creştinească  ce  ne  însufle¬ 
ţeşte,  că  nu  putem  primi  lecţii  de  comportare  faţă  de  ispi¬ 
tele  ideologiilor  veacului  de  nicăeri  —  şi  cu  atât  mai  puţin 
dela  aceia  cari  au  cârpit  mereu  această  învăţătură  cu  fel 
de  fel  de  adaosuri  şi  corecturi  omeneşti. 

„Biserica  ortodoxă  din  România  —  spunea  cândva  re¬ 
gretatul  Nicolae  Iorga  —  este  înainte  de  toate  Biserica  Ro¬ 
mâniei  şi  Biserica  neamului  românesc.  Ortodoxia  este  la 
mijloc ;  de  jur  împrejur  stă  însă  munca  şi  suferinţa  noastră. 
Un  popor  poate  părăsi  întotdeauna  ceea  ce  i  s’a  dat,  dar 
niciodată  nu  se  va  găsi  un  popor  care  să  consimtă  a  părăsi 
ceea  ce  şi-a  dat  el  însuşi,  suferind  şi  luptând". 

Cei  ce  nutresc  gânduri  rele  faţă  de  Ortodoxie  în  ge¬ 
neral,  cei  ce  uneltesc  împotriva  Ortodoxiei  româneşti  în 
special,  să  ia  aminte:  Suntem  preveniţi  şi  suntem  gata,  ca 
şi  altă  dată,  să-i  înfruntăm  cu  arme  cari  n’au  dat  greş 
nicicând. 


(9G) 


RELIGIA  Şl  CULTURA 
ÎN  SLUJBA  MELIORISMULUI 

i.  Problema  antropologică,  meliorismul.  2.  Apelul  la  morală,  artă, 
ştiinţă,  filosofie  şi  sport.  3.  Unificarea  valorilor  culturale  şi  întărirea 
sufletului  prin  religie.  4.  Orientarea  culturii.  5.  Viitorul  religiei  şi 
finalitatea  culturii,  6.  Judecata  florilor. 

de 

Prot.  Dr.  ILARION  V.  FELEA 

Profesor  la  Academia  teologici  din  Arad 

1.  După  ce  Europa  a  fost  scăldată  în  sânge,  chinuită, 
desfigurată  şi  ruinată  de  răsboaie  şi  revoluţii,  după  ce  cri- 
ticile  împotriva  culturii  s'au  înmulţit,  după  ce  negaţia  pro¬ 
gresului  moral  a  câştigat  destui  aderenţi,  după  ce  în  lipsa 
unor  principii  conducătoare  spiritul  anarhic  este  în  plină 
creştere,  după  ce  maşinismul  —  semnul  căderii  în  mate¬ 
rialism  —  a  ajuns  la  o  desvoltare  golemică,  după  ce  s'a 
înmulţit  numărul  falşilor  profeţi  şi  de  aceea  rătăcim  şi 
după  ce  toate  valorile  universale  şi  etern  valabile  au  fosţ 
rând  pe  rând  contestate  şi  scara  lor  răsturnată,  este  vremea 
să  se  pună  în  discuţie,  cu  toată  seriositatea  şi  sinceritatea, 
problema  antropologică,  cea  mai  grea,  cea  mai  complicată 
şi  mai  neglijată  problemă  culturală. 

Nobilarea  plantelor,  îmblânzirea  ferocităţii  fiarelor  şi 
protecţia  animalelor  constitue  pentru  om  probleme  dintre 
cele  mai  vechi  şi  mai  importante.  Chiar  şi  defectele  na¬ 
turii  fizice  au  început  a  se  îndrepta.  Se  croesc  drumuri 
peste  munţi,  prin  munţi  şi  peste  ape,  se  inaugurează  linii 
drepte  de  comunicaţie  aeriană  şi  subterană,  se  seacă  mlaş¬ 
tinile,  se  îndiguesc  râurile  şi  mările,  se  plantează  păduri 
pentru  îmblânzirea  vânturilor  şi  se  sapă  canaluri  pentru 
utilizarea  pustiurilor,  se  înfrumuseţează  tot  mai  mult  faţa 
pământului.  Numai  omul  se  mai  sfâşie  în  veacul  al  20-lea 
cu  ferocitatea  care  nu  se  întâlneşte  nici  la  fiarele  cele 
mai  sălbatice...  Numai  ameliorarea  lui,  de  care  totul  de¬ 
pinde,  întârzie  mereu. 

Problema  antropologică  s'a  pus  şi  până  acum  în  parte. 
Religia  creştină  o  are  în  centrul  ei.  Numărul  şcolilor  şi  al 
bibliotecilor  a  crescut  extraordinar.  Toţi  miniştrii  culturii, 
instrucţiei  şi  educaţiei  din  lume  nu  mai  încetează  cu  le¬ 
gile,  ordinele  şi  regulamentele  care  îndrumă  activitatea 
didactică  în  şcolile  de  toate  gradele  şi  categoriile.  Toţi 
pedagogii  neamurilor  şi  bărbaţii  de  stat  aruncă  mereu  la 
lozinci,  stabilesc  sisteme  instructive  şi  metode  educative. 
Cu  toate  acestea  problema  antropologică,  meliorismul,  îmbu¬ 
nătăţirea  omului,  nu  s’a  pus  în  întregime,  şi  cu  toată  greu¬ 
tatea.  S'a  discutat  numai  parţial  sau  unilateral.  Lipseşte 
principiul  conducător,  idealul  luminător,  forţa  de  coheziune 
care  unifică  ideile  şi  sufletele. 

2,  S'a  făcut  apel  la  puterea  conştiinţei.  Există  în  su¬ 
fletul  omului  o  mare  şi  misterioasă  putere  morală:  con¬ 
ştiinţa.  Ea  lucrează  în  noi  ca  un  înger  păzitor  şi  ca  un 
tribunal  de  judecată.  Ca  înger  păzitor,  ne  şopteşte  să  facem 
binele  şi  să  ne  ferim  de  rău,  iar  ca  tribunal,  după  ce  am 
făcut  o  faptă,  ne  judecă.  Dacă  am  făcut  o  faptă  bună, 
„inima**  ne  laudă  şi  ne  răsplăteşte ;  dacă  am  făcut  o  f  _>tă 
rea,  inima  se  tulbură,  se  nelinişteşte,  ne  mustră  şi  ne 
osândeşte,  uneori  chiar  la  moarte.  Câţi  oameni  nu  se 
sinucid,  ca  să  scape  de  mustrările  conştiinţei !...  Para- 
grafii  după  care  lucrează  conştiinţa  sunt  cuprinşi  în  mo- 
rală,  adică  în  totalitatea  normelor  care  cuprind  poruncile, 
virtuţile  şi  datoriile  prin  care  se  desăvârşeşte  viaţa  omului. 
Cu  toate  acestea:  câţi  dintre  oameni  respectă  cu  sfinţenie 
aceste  legi  şi  glasul  conştiinţei,  ca  să  înfrângă  în  ei  por¬ 
nirile  patimilor  rele  şi  astfel  să  devină  mai  buni? 

S'a  făcut  apel  la  lumina  raţiunii.  Mintea  este  în  om  ca 
•  regină  care  domneşte,  ca  un  soare  care  luminează  că¬ 
rările  vieţii  şi  ca  o  zeiţă  din  care  se  naşte  filosofia  —  în¬ 
cercarea  de  a  găsi  o  formulă  de  explicare  a  lumii,  pentru 
ca  din  ea  să  se  poată  înţelege  mai  ales  viaţa  şi  destinul 
omului  —  şi  ştiinţa,  cunoaşterea  raţională  a  lumii.  S*a 
spus  şi  s’a  repetat  de  atâtea  ori,  că  omul  e  destul  să  cu¬ 
noască  bine  răul  şi  nu-1  mai  face,  dar  în  realitate  lucru¬ 
rile  nu  stau  tocmai  aşa.  Orgoliul  şi  egoismul  întunecă 
mintea  şî  fac  pe  om  să  treacă  peste  judecăţile  cele  drepte 

al*  raţiunii  sănătoase.  Ştiinţa  s'a  industrializat  şi  comer¬ 
cializat  şi-a  ajuns  la  o  desvoltare  nemaipomenită.  Puterea 
tehnică  a  maşinilor,  de  care  se  foloseşte  omul,  a  crescut 
şi  s'a  perfecţionat  încât  a  lăsat  departe  pe  cel  ce  se  fo¬ 
loseşte  de  ea.  Maşinile  s'au  perfecţionat  şi  s'au  desvoltat 
în  chip  monstruos,  în  vreme  ce  omul  a  rămas,  din  punct 
de  vedere  moral,  un  pitic,  o  făptură  nefericită  şi,  ori  de 
câte  ori  i  se  dă  ocazia,  brutală  din  cale  afară.  Răsboaiele, 
revoluţiile,  dictaturile,  crimele,  deportările  şi  sinuciderile 
sunt  tot  atâtea  dovezi  ca  oamenii  înfrâng  foarte  uşor  ju¬ 
decăţile  raţiunii  logice,  de  unde  urmează  că  nici  mintea, 
oricât  ar  fi  de  strălucită,  nu  este  o  frână  destul  de  puter¬ 
nică  împotriva  instinctelor  bestiale, 

S’a  făcut  apel  la  emoţiile  sentimentului.  Pentru  a  mişca 
inima  Omului,  cât  şi  pentru  a  trezi  şi  cultiva  în  conştiinţa 
Iui  bucurii  alese  şi  în  mintea  lui  idei  înalte,  s’au  zămislit 
artele ,  cele  mai  alese  creaţii  ale  spiritului  omenesc  ajuns  în 
contact  —  prin  inspiraţie  —  cu  spiritul  divin.  Dar  nici  sen¬ 
timentul  nu  ne  poate  întări  deajuns  în  lupta  cu  poftele  şi 
plăcerile  vinovate.  El  este  orb  şi  emoţiile  lui  sunt  de  scurtă 
durată,  ca  focul  de  paie. 

Insfârşit,  s’a  făcut  apel  la  forţa  voinţei,  ca  să  înfrâ¬ 
neze  patimile.  Şi  ca  voinţa  să  fie  cât  mai  puternică,  i  s'a 
pus  la  îndemână  sportul,  educaţia  fizică,  totalitatea  jocu¬ 
rilor  recreative  şi  instructive  prin  care  se  urmăreşte  for¬ 
tificarea  corpului,  asigurarea  sănătăţii  şi  sporirea  vitalităţii. 
Că  nici  voinţa  nu  poate  singură  înfrâna  patimile  şi  josni¬ 
ciile,  este  un  fapt  pe  cât  de  tragic  pe  atât  de  bine  cu¬ 
noscut  din  propria  noastră  experienţă.  Apostolul  Pavel,  un 
om  de  o  voinţă  exemplară,  care  a  trecut  în  viaţă  peste 
piedeci  extraordinare  şi  a  propagat  creştinismul  dela  Ieru¬ 
salim  şi  până  la  Roma,  prin  cele  mai  mari  oraşe  din  vremea 
lui,  când  a  fost  vorba  de  puterea  voinţei,  a  minţii  şi  a 
conştiinţei  omului,  ca  să  biruiască  trupul  păcatelor,  strigă 
ca  un  disperat:  Om  nenorocit  ce  sunt,  cine  mă  va  mântui 
de  trupul  morţii  acesteia,  căci  „nu  fac  binele  pe  care-1  voesc, 
ci  răul  pe  care  nu-1  voesc,  pe  acele  îl  săvârşesc’1  (Rom,  7,  19. 
24).  Experienţa  aceasta,  dramatică,  se  repetă  cu  fiecare  om, 
care  încearcă  sâ  se  facă  mai  bun  numai  prin  puterea  voinţei. 

Toate  aceste  apeluri,  la  conştiinţă,  la  raţiune,  la  sen¬ 
timent  şi  la  voinţă,  cu  alte  cuvinte  la  morală,  ştiinţă,  fi¬ 
losofie,  artă  şi  sport,  fără  de  religie,  sunt  strigăte  zadar¬ 
nice,  care  au  avut  un  singur  ecou,  un  singur  rezultat  sigur : 
au  desbinat  fiinţa  omului,  au  împărţit  sufletul  lui  unitar 
şi  l-au  slăbit-  A  merge  mai  departe  numai  în  direcţia 
aceasta,  a  specializării,  fără  a  ţinea  legătura  cu  întregul, 
însemnează  a  ne  pierde  pe  drumuri  care  nu  se  mai  în¬ 
tâlnesc, 

3.  Nici  ştiinţa  fără  de  conştiinţă  nici  conştiinţa  fără 
de  ştiinţă,  nici  arta  fără  de  morală,  nici  morala  fără  de 
artă,  nici  sportul  fără  de  minte,  nici  mintea  fără  de  să¬ 
nătate  şi  înţelepciune,  nici  una  dintre  ramurile  culturii 
nu-şi  poate  îndeplini  misiunea,  fără  a  ţinea  legătura  orga¬ 
nică  cu  întregul,  cu  rădăcina  vie  a  sufletului  unitar. 

Forţa  care  unifică  valorile  culturale  şi  consolidează 
puterile  naturale  ale  sufletului ,  este  religia.  Prin  religie  se 
readuc  toate  la  un  numitor  comun :  şi  arta  şi  morala  şi 
ştiinţa  şi  filosofia  şi  sportul,  în  vederea  progresului.  Re¬ 
ligia  polarizează  şi  cristalizează  în  jurul  principiilor  şi  al¬ 
tarelor  sale  toate  operele  şi  manifestările  sufletului  ome¬ 
nesc.  Există  o  ştiinţă,  o  filosofie,  o  sociologie,  o  chimie,  o 
biologie,  o  morală,  o  pedagogie,  o  estetică,  o  psihologie 
creştină,  toate  în  spiritul  larg  al  Evangheliei.  Prin  ele,  fi¬ 
losoful,  savantul,  artistul,  moralistul,  sportivul,  se  îmbină 
şi  se  contopesc  cu  credinciosul. 

Dacă  uneori  s'au  întâmplat  mici  conflicte  între  religie 
deoparte  şi  filosofie,  ştiinţă,  arte  şi  sport  de  altă  parte, 
acestea  nu  s'au  întâmplat  dintr'o  aversiune  declarată.  Cre¬ 
ştinismul  osândeşte  filosofia,  ştiinţa,  arta  şi  sportul  când  au 
apucat  pe  o  cale  greşită,  îndărătnică,  eretică  şi  ateistă,  aşa 
după  cum  părinţii  îşi  mustră  copiii  neascultători  când  per¬ 
sistă  în  greşeli.  In  fond ,  între  religie  şi  cultură  nu  există 
şi  nu  poate  să  existe  aversiune  sau  contradicţie,  Intr'un 
pasagiu  de  o  rară  pătrundere  psihologică,  I.  P,  Sf,  Sa  Mi¬ 
tropolitul  Nicolae  al  Ardealului,  in  studiul  despre  „Religie 
şi  cultură"  (Revista  Teologică,  Sibiu  1907,  p,  344),  spune 
„...Religia  nu  poate  fi  contrară  culturii,  deoarece  între  re¬ 
ligie  şi  celelalte  bunuri  spirituale-morale,  care  constituesc 

fiinţa  culturii  adevărate,  nu  numai  că  nu  există  nici  o  con¬ 
trazicere  internă,  dar  trebue  să  existe  cea  mai  desăvârşită 
legătură  prietenească.  Intre  dispoziţia  religioasă  a  omului, 
care  este  izvorul  psihologic  al  religiei ;  între  raţiunea  omului, 
cu  atribuţia  năzuinţei  spre  adevăr,  care  este  izvorul  psi¬ 
hologic  al  ştiinţei;  între  conştiinţa  morală  a  omului,  cu  atri¬ 
buţia  năzuinţei  spre  bine,  care  este  isvorul  psihologic  al 
moralităţii ;  între  năzuinţa  omului  spre  frumos,  care  este 
isvorul  psihologic  al  artei;  între  dispoziţia  omului  spre 
dreptate,  care  este  isvorul  psihologic  al  dreptului;  —  cu 
un  cuvânt:  între  acele  puteri  spirituale-morale  ale  omului, 
din  a  căror  bogăţie  isvorăsc  acele  bunuri,  care  constituesc 
fiinţa  culturii  desăvârşite,  nu  există,  şi  —  în  starea  şi  des- 
vcltarea  lor  normală  —  nu  poate  să  existe  nici  o  contra¬ 
zicere  internă.  Puterile  mari  ale  lumii  sufletului  omenesc, 
după  organizaţia  şi  fiinţa  lor,  sunt  orânduite  ca  să  trăiască 
în  pace  şi  bună  înţelegere,  spre  mulţumirea  şi  fericirea  omului, 
nu  în  certe  şi  răsboiu.  Sufletul  omului  trebue  sa  fie  o  lume 
a  păcii  şi  a  dragostei ,  ca  să  se  poată  bucura  de  viaţă.  Pria 
urmare  nici  în  tr ebunătăţile  vieţii ,  pe  care  le  agoniseşte  şi  chi¬ 
verniseşte  lucrarea  puterilor  sufletului  omenesc,  adică  între 
religie,  ştiinţă,  morală,  artă,  drept,  etc.,  nu  este  permis  să 
existe  duşmănii  şi  învrăjbiri.  Acel  om,  care  pe  toate  le 
cultivă  cu  dragoste  deopotrivă,  în  împreunarea  şi  sprijinul 
lor  cel  mai  prietenesc,  este  într'adevăr  om  cult,  cult  în 
toată  puterea  cuvântului.  De  asemenea:  acel  popor  care 
poartă  grije  de  cultivarea  armonioasă  a  tuturor  acelor  bu¬ 
nuri  —  potrivindu-le  bine  cu  firea,  cu  caracterul,  cu  obi¬ 
ceiurile,  cu  limba  şi  cu  aspiraţiile  sale  naţionale,  cu  un  cu¬ 
vânt  ;  cu  individualitatea  sa  etnică ,  - —  acel  fericit  popor, 
zic,  şi-a  îniemeiat  o  existenţă  şi  o  cultură  naţională,  sănă¬ 
toasă  şi  trainică,  acel  popor  cu  un  viitor  de  aur  este  chemat 
să  îndeplinească  o  menire  glorioasă  în  planul  Providenţei 
dumnezeeşti11.  De  fapt,  în  timpurile  moderne  nu  putem  să 
nu  constatăm  o  oarecare  despărţire  intre  cultură  şi  religie. 
Cultura  s'a  îndreptat  spre  raiul  pământesc,  exclusiv  spre 
raiul  pământesc,  exclusiv  spre  bunurile  materiale,  spre  teh¬ 
nică  şi  civilizaţie,  şi  de  aci  interese  şi  nenumărate  conflicte 
între  oameni.  E  o  greşală,  o  spune  tot  I.  P.  Sî,  Sa  Miiro- 

politul  Nicolae,  ca  şi  aceea  care  susţine  că  pământul  e  cen¬ 
trul  universului  şi  soarele  se  învârteşte  în  jurul  pământului. 
Cultura  fără  de  religie  e  o  cultură  unilaterală,  pseudocul¬ 
tură,  care  îngustează  orizontul  cunoaşterii  şi  sărăceşte  con¬ 
ţinutul  vieţii  sufleteşti.  Trec  peste  omenire  catastrofe  tot 
mai  mari  şi  totuşi  nu  ne  reculegem  şi  nu  învăţăm  din  lec¬ 
ţiile  şi  experienţele  ei.  Căutăm  un  punct  de  echilibru  şi 
valori  noui,  stabile  şi  eterne.  Nu  le  vom  găsi  în  afară  de 
creştinism.  Se  cere  revizuit  fondul,  sensul  şi  scopul  cul¬ 
turii  moderne  şi  pus  de  acoid  cu  Evanghelia  creştină,  cu 
valorile  religioase  şi  morale,  stabile  şi  eterne,  pe  care  le-a 
revelat  Iisus  Hristos.  Prin  creştinism  se  unifică  valorile  cul¬ 
turale  şi  se  fortifică  puterile  naturale  ale  omului. 

Dar  religia  nu  este  numai  un  mijloc  de  întrepătrun¬ 
dere  şi  de  unificare  a  valorilor  culturale,  şi  de  consolidare 
şi  solidarizare  a  sufletelor.  Religia  ne  oferă  şi  remediul  de 
echilibrare ,  ameliorare,  armonizare  şi  întărire  a  puterilor  su¬ 
fleteşti  şi  trupeşti  în  lupta  lor  cu  instinctele  şi  cu  patimile 
deviate.  înainte  de  convertire,  Saul  a  fost  un  rabin  inte¬ 
lectual,  raţionalist,  Iosn  a  fost  un  pescar  visător,  Luca  un 
medic  învăţat,  Petru  un  muncitor  harnic,  Iustin  un  filosof 
nemulţumit.  După  convertire,  Pavel  ajunge  apostol  devenit 
sfânt  şi  martir,  Ioan  teolog,  evanghelist  şi  mistic  neîntrecut, 
Luca  evanghelist,  Petru  apostol  şi  martir  sfânt,  Iustin  filozof 
martir.  Prin  convertire,  s'a  produs  în  fiinţa  lor  o  schim¬ 
bare  fundamentală,  care  echivalează  cu  o  renaştere.  A  lu¬ 
crat  în  sufletul  lor  o  forţă  necunoscută,  o  putere  divină, 
energia  harului,  care  a  sguduit  până  în  temelii  conştiinţa 
lor,  a  consolidat  voinţa  lor  spre  bine,  a  iluminat  mintea 
Iar  spre  adevăr,  a  îndreptat  paşii  lor  pe  calea  virtuţii  mo¬ 
rale  şi  a  dat  astfel  vieţii  lor  un  stil  nou,  un  conţinut  ales, 
etic  şi  estetic.  A  făcut  din  ei  oameni  mai  buni,  dovadă 
simplă  şi  convingătoare  că  meliorismul  este  posibil.  De  astă 
dată  nu  mai  întâlnim  un  Pavel  învins  de  slăbiciuni  şi  dis¬ 
perat,  ci  un  caracter  creştin  îndreptat,  nebiruit,  optimist 
şl  conştient  de  adausul  de  forţă  pe  care  a  primit-o  prin 
convertire. 

„Prin  darul  lui  Dumnezeu  sunt  ceea  ce  sunt  şi  harul 
Iwl,  care  este  în  mine,  nu  a  fost  înzadar"  (I  Cor.  15,  10), 

Din  colaborarea  cu  energia  harului  s'a  născut  omul  nou, 
creştinul,  apostolul  neînvins  nici  de  patimi,  nici  de  moarte. 
Fără  de  har  nu  este  mântuire  (Efes,  2,  5.  8).  După  cum 
ochiul  nu  vede  fără  de  lumină,  tot  aşa  viaţă  curată  nit  este 
fără  de  lumina  harului.  Cum  străbate  lumina  şi  căldura 
soarelui  prin  aer  şi  face  cu  putinţă  viaţa,  vegetaţia  şi  ro¬ 
direa  pământului,  îa  fel  străbate  şi  lumina  şi  căldura  ha¬ 
rului  în  viaţa  sufletului  nostru,  ca  să  o  inspire,  întărească 
şi  sfinţească.  Cum  ajută  părinţii  copiilor  ca  să  se  ridice  şi 
să  umble  în  picioare,  aşa  ajută  harul  ca  să  se  întărească 
puterile  slăbănoage  ale  sufletului  şi  trupului.  Cum  soarele 
nimiceşte  microbii,  harul  nimiceşte  păcatul  şi  întăreşte  na¬ 
tura  omului  spre  bine,  aprinde  in  noi  lumina  minţii  ne- 
greşelnice  şi  plăcerea  inimii  curate,  Harul  trezeşte  con¬ 
ştiinţa,  întăreşte  virtuţile,  sfinţeşte  viaţa,  consolidează  pu¬ 
terile  omului  în  vederea  mântuirii,  asigură  triumful  spiri¬ 
tului  asupra  matriei  şi  a  binelui  asupra  răului.  Fără  cola¬ 
borarea  cu  harul  divin,  sufletul  omului  se  ofileşte,  ca  orice 
floare  lipsită  de  căldura  şi  lumina  soarelui.  Fără  har,  vedem 
binele,  dar  facem  răul ;  dorim  desăvârşirea  şi  pe  Dumnezeu, 
dar  slujim  materiei  şi  ne  muncim  neputincioşi  în  vâltoarea 
vieţii.  Fără  har,  raţiunea  e  uscată,  conştiinţa  slabă,  senti¬ 
mentul  rece  şi  voinţa  moartă.  Fără  har  nu  ne  putem  mântui 
şi  desăvârşi. 

Astfel,  prin  harul  divin  şi  prin  toată  fiinţa  şi  puterea 
sa,  religia  este  meiioristă,  progresistă.  Singurul  evoluţionism 
la  care  aderează  ea,  fără  rezerve  şi  fără  condiţii,  este  me¬ 
liorismul,  teren  nelimitat  pe  întinsul  căruia  religia  devine 
cultură  şi  cultura  religie.  Când  normele  morale,  principiile 
filosofice,  lucrările  ştiinţifice,  creaţiile  artistice  şi  jocurile 
sportive  vor  sta  în  slujba  meliorismului,  ca  şi  religia  cre¬ 
ştină,  putem  fi  încredinţaţi  că  problema  antropologică  s'a 
pus  bine  şi  îmbunătăţirea  omului  nu  va  întârzia  să  se  arate. 

Pe  lângă  lumina  şi  tăria  necesară  în  slujba  melioris¬ 
mului,  în  luptă  cu  slăbiciunile  firii  omeneşti,  religia  creştină 
ne  mai  arată  că  sensul  şi  scopul  vieţii  e  fericirea  eternă  în 
comuniune  de  iubire  sfântă  cu  Dumnezeu  şi  cu  aproapele. 
Nu  este  omul  mai  nefericit  decât  atunci  când  şi-a  greşit 
ţinta,  nici  mai  fericit  decât  atunci  când  şi-a  împlinit  scopul 

vieţii.  Fericirea  e  un  «cop  împlinit ;  nefericirea  tocmai  in¬ 
vers,  o  catastrofă  în  drumul  spre  ţintă. 

Religia  creştină  este  temelia  culturii  şi  a  caracterului 
moral ,  doctrina  cea  mai  clară  şi  mai  sublimă  despre  viaţă 
şi  despre  caracter,  întemeiată  pe  nenumărate  exemple  de 
sfinţi  şi  de  martiri.  Având  pe  Iisus  Hristos  de  model,  Bi¬ 
serica  şi  Evanghelia  ca  îndreptar,  energia  harului  de  ajutor 
şi  fericirea  nemuritoare  ca  scop  al  vieţii  omului,  creşti¬ 
nismul  nu  numai  ameliorează,  unifică  şi  solidarizează  su¬ 
fletele,  dar  joacă  şi  un  rol  important  în  orientarea  culturii, 

4,  E  necesar  şi  de  o  însemnătate  crucială  să  ştim :  care 
este  sensul,  încotro  se  orientează  cultura.  Pot  fi  două-sen- 
suri  «au  direcţii  de  orientare:  o  direcţie  pragmatică,  ma¬ 
terialistă  şi  a  doua  spiritualistă  creştină.  Ca  şi  pământul, 
şi  cultura  are  doi  poli,  de  aceea  se  zice  că  e  bipolară.  Aceşti 
doi  poli  sunt  divinul  şi  diabolicul.  Cele  mai  alese  creaţii 
culturale  se  spune  pe  dreptate  că  sunt  sublime,  divine,  pe 
când  creaţiile  care  duc  la  degradarea  omului,  aparţin  dia¬ 
bolicului.  Intre  aceste  două  limite,  între  divin  şi  diabolic, 
oscilează  toată  cultura  omenirii. 

Orientarea  culturii  în  direcţie  pragmatică  e*te  un  eres, 
o  greşală  care  pregăteşte  inevitabil  moartea,  sleirea  şi  mu¬ 
mificarea  culturii.  Cultura  este  opera  spiritului;  se  naşte 
din  spirit,  se  adresează  spiritului  şi  trăeşte  prin  spirit.  Când 
abdică  dela  acest  privilegiu,  trece  dela  esenţial  la  efemer, 
devine  civilizaţie,  tehnică,  în  slujba  sensualismuhu  hedo¬ 
nist,  Din  operă  divină,  ajunge  o  cultură  falsă,  maimuţărie, 
sluţenie,  otravă,  îndeletnicire  materialistă,  ca  să  sfârşească 
demonic  în  braţele  morţii  (finalitatea  materialismului  fiind 
zero). 

Orientarea  culturii  in  direcţia  spiritualistă  e  singura 
orientare  dreaptă,  firească  şi  fecundă,  din  simplul  motiv 
că  spiritul  inspiră  ideile  alese,  imaginile  frumoase,  princi¬ 
piile  generoase  şi  toate  operele  clasice,  nu  materia.  Spiritul 
e  creator,  nu  materia.  Spiritul  fecundează  şi  dinamizează 
cultura,  nu  materia.  Adevărurile,  virtuţile,  certitudinile  vin 
dela  spiritul  creator  şi  nemuritor,  nu  dela  materia  moartă 
şi  inertă.  Spre  deosebire  de  fenomenele  mecanice,  care 

sunt  lipsite  de  finalitate,  „fenomenele  spirituale  au  o  fina¬ 
litate'1  (Lucian  Blaga :  Cultură  şi  conştiinţă,  p.  20). 

In  privinţa  direcţiei  orientării  culturii,  clasicismul  ne 
oferă  criterii  absolute.  Noi  nu  ne  putem  orienta  după  toţi 
aventurierii  şi  negustorii  de  idei.  Noi  ne  orientam  după 
clasicism.  In  clasicism  avem  capodoperele ,  pentru  noi  „cri¬ 
terii  absolute"  de  orientare  în  mijlocul  zăpăcelii  şi  anar¬ 
hiei  moderniste.  Capodoperele  sunt  roadele  neperitoare  ale 
culturii.  Ele  ne  vorbesc  mai  limpede  prin  autorii,  prin 
conţinutul  şi  prin  nemurirea  lor,  despre  spirit  nu  despre 
materie,  despre  Dumnezeu  şi  nu  despre  diavol.  Nu  există  ca¬ 
podopere  născute  din  mlaştinile  şi  din  mortăciunile  demoni¬ 
cului,  după  cum  nu  există  viaţă  conştientă  şi  operă  culturală 
din  corpurile  putrede.  Viaţa  se  naşte  din  viaţă  şi  capodope¬ 
rele  culturii  din  capodopera  spiritului  divin  şi  etern.  Cultura 
trăeşte  în  afară  de  materialism  şi  de  maşinism.  Poetul  sau 
artistul  nu  crează  cu  ajutorul  maşinii  sau  a  materiei,  care 
răstoarnă  valorile,  ci  prin  inspiraţia  spiritului  care  le  con¬ 
sacră.  Nimic  industrial,  nimic  tehnic,  nimic  materialist  nu  se 
află  niciîn  morală,  nici  în  artă,  nici  în  literatură,  nici  in 
poesie.  Cultura  trăeşte  prin  spirit,  în  spirit,  pentru  spirit. 

Creştinismul  totdeauna  a  militat  pentru  orientarea  etică, 
spiritualistă,  a  culturii,  singura  autentică  şi  rodnică.  Dacă 
de  mult  timp  se  vorbeşte  insistent  despre  o  criză  a  culturii 
şi  dacă  împotriva  culturii  actuale  se  înregistrează  pretu¬ 
tindeni  tot  mai  multe  plângeri,  acestea  sunt  îndreptăţite 
din  pricina  orientării  greşite,  luciferîene,  materialiste  a  cul¬ 
turii.  Când  arta  în  creaţiile  ei  nu  mai  ţine  seama  de  mo¬ 
rală  şi  în  direcţia  aceasta  nu  mai  poate  crea  capodopere 
nemuritoare,  când  ştiinţa  îşi  oferă  serviciile  ei  operei  de 
distrugere  a  culturii  şi  muncii  omului,  când  fiiosofia  a 
apucat  atâtea  direcţii  încât  nu  mai  ştii  încotro  sâ  apuci, 
când  sportul  pretinde  să  devină  singura  preocupare  cultu¬ 
rală  a  oamenilor  şi  în  fine  când  forţa  armată  a  devenit 
singura  care  reglementează  raporturile  internaţionale  dintre 
popoare,  când  strigă  în  gura  mare  că  trăim  din  „cultul 
iluziilor",  şi  că  trebue  obligată  cultura  să  se  îndrepte  spre 
„descoperirea  spiritului",  când  trebue  să  recunoaştem  că 

omul  a  ajuns  să  fie  „copleşit  de  convenţional",  când  se 
spune  fără  sfială  că  „morbul  originalităţii"  si  „orgoliul  ne¬ 
măsurat"  au  viciat  activitatea  noastră  intelectuală,  când 
se  constată  că  libertatea  după  care  aleargă  oamenii  „este 
o  anarhie  şi  o  monstruositate",  când  se  relevă  că  omul  mo¬ 
dern  nu  are  niciun  ideal,  când  se  afirmă  că  nu  cunoaştem 
cea  mai  importantă  parte  a  sufletului  nostru,  „rezervorul 
imens  de  energii  ascuns  în  străfundurile  fiinţei  noastre" 
{A.  Dumitriu :  Orient  şi  Occident),  când  se  neagă  făţiş  va¬ 
lorile  universale  şi  «tern  valabile  —  se  răstoarnă  fără  a 
se  înlocui  cu  altele,  —  când  neliniştea  şi  disperarea  cu¬ 
tremură  tot  mai  multe  suflete,  când  persoana  omului  este 
tot  mai  puţin  respectată,  când  virtuţile  sunt  hulite  şi  viciile 
intens  lăudate  şi  propagate,  când  omul  —  deşi  ştim  atâtea 
despre  el  —  e  declarat  „o  fiinţă  necunoscută",  când  „sfin¬ 
ţenia"  şi  toate  principiile  conduitei  morale  sunt  batjocorite 
în  loc  să  fie  trăite,  când  singurul  „adevăr"  recunoscut  este 
contestarea  tuturor  adevărurilor,  —  fără  îndoială  trebue 
să  recunoaştem  că  ne  aflăm  pe  o  cale  greşită  şi  că  o  în¬ 
toarcere  la  rostul  şi  la  sensul  adevărat  al  culturii  este  ne¬ 
cesară. 

Religia  creştină  militează  pentru  întoarcerea  culturii 
dela  eres  la  adevăr,  V.  Voiculescu  tălmăceşte  înţelesul 
creştinismului  ortodox  în  următoarele  propoziţii: 

—  „Ortodoxia  trebue  înţeleasă  ca  lumina  cea  albă, 
cea  dreaptă:  lumina  principală.  Sunt  multe  corpuri  care 
produc  schisma  luminii  ce  le  străbate.  Aşa  prisma,  ca  un 
Arie  sau  ca  Luther,  strâmbă  razele  şi  în  loc  de  lumina 
pură,  împrăştie  spectrul  ei.  Alte  corpuri  opresc  razele 
şi  nu  lasă  să  treacă  decât  pe  cele  de  o  esenţă  cu  ele; 
rubinul  nu  împărtăşeşte  decât  razele  roşii,  raze  schismatice, 

„Adevăratul  credincios  este  acela  care  recompune  la 
loc,  în  el,  lumina,  aşa  cum  vine  din  cer". 

Ca  oamenii,  care  trăesc  în  lumina  cea  albă  şi  dreaptă 
—  cum  vine  din  cer  —  să  se  înmulţească,  trebue  evident 
ca  —  fără  întârziere  —  cultura  să  revină  la  misiunea  sa 
esenţială,  de  a  forma  oameni  buni,  fiinţe  nobile,  nu  fiare; 
caractere  morale,  nu  monştri ;  suflete  curate,  nu  animale 
sălbatice.  Tot  V.  Voiculescu  spune  cu  perfectă  dreptate: 

—  „Ne  ingeniem  să  construim  necontenit  maşini  cu 
forţe  din  ce  în  ce  mai  mari,  până  Ia  mii  de  cai  putere. 

Şi  nu  ne  gândim  să  facem  oameni  care  să  aibă  măcar 
două,  dacă  nu  o  sută  şi  o  mie  de  suflete-putere. 

Sau  aceasta  presupune  o  supra-stare  omenească : 
starea  de  sfinţenie1’? 

Suflete-putere,  suflete  bune,  suflete  sfinte,  personali¬ 
tăţi  creştine,  iată  idealul  religiei  şi  teleologia  culturii  să¬ 
nătoase  şi  adevărate.  A,  Schopenhauer  are  despre  bună¬ 
tatea  inimii  următoarele  cuvinte  de  elogiu:  „După  cum 
torţele  şi  focurile  de  artificii  pălesc  şi  se  sting  când  ră¬ 
sare  soarele,  tot  astfel  şi  spiritul  şi  geniul  şi  însăşi  frumu¬ 
seţea  sunt  aruncate  în  umbră  şi  eclipsate  de  bunătatea 
inimii.  Inteligenţa  cea  mai  mărginită  şi  urâţenia  cea  mai 
pocită,  îndată  ce  sunt  însoţite  de  bunătatea  care  vorbeşte 
din  ele,  sunt  transfigurate,  le  învălue  un  fel  de  iradiere 
de  frumuseţe  mai  înaltă  şi  încep  a  exprima  o  înţelepciune, 
faţă  de  care  orice  altă  înţelepciune  amuţeşte.  Fiindcă  bu¬ 
nătatea  inimii  este  o  însuşire  transcendentă:  ea  aparţine 
unei  ordini  de  lucruri  care  răspund  mai  departe  şi  este 
incomensurabilă  în  raport  cu  orice  altă  perfecţiune.  Când 
bunătatea  locueşte  într'o  inimă,  o  deschide  atât  de  larg, 
încât  ea  cuprinde  lumea  toată,  totul  pătrunde  în  ea,  nimic 
nu  rămâne  pe  dinafară,  căci  ea  identifică  toate  fiinţele  cu 
sine  însăşi  şî  le  comunică  tuturor  indulgenţa,  pe  care  omul 
nu  o  arată  de  obiceiu  decât  pentru  sine“. 

Creştinismul  nu  poate  concepe  cultura  în  afară  de 
sfinţenie,  nici  progresul  în  afară  de  meliorism.  Cultura  e 
menită  să  trezească  conştiinţele,  să  lumineze  sufletele,  să 
samene  bunătatea  în  inimi.  Cultura  trebue  să  fie  triumful 
bunătăţii,  al  frumosului  şi  al  sfinţeniei,  peste  toate  formele 
sub  care  se  înfăţişază  răul,  urîtul  şi  păcatul.  Cultura  trebue 
să  fie,  ca  şi  religia,  o  revoluţie  permanentă,  dar  în  dome¬ 
niul  spiritului,  pentru  detronarea  idolilor,  alungarea  de¬ 
monilor  şi  ameliorarea  oamenilor.  Cultura  trebue  să  asi¬ 
gure  progresul,  adică  promovarea  binelui,  adevărului  şi 
frumosului,  care  se  garantează  prin  fuziunea  dintre  tra¬ 
diţie,  evoluţie  şi  revoluţie. 

Asffel  înţeleasă  şi  orientată  cultura,  in  sens  creştin, 
—  tocmai  ceea  ce  lipseşte  omenirii  —  criza  ei,  care  prea  mult 
se  prelungeşte,  va  avea  un  sfârşit  şi  viitorul  ei  va  fi  în¬ 
cununat  de  glorie. 

5.  Nu  putem  cunoaşte  surprizele  şi  tainele  viitorului. 
Oamenii  se  întreabă:  care  este  religia  viitorului  şi  finali¬ 
tatea  culturii  ?  Un  fapt  e  sigur :  viitorul  culturii  este  viitorul 
religiei.  Cultura  se  naşte,  se  desvolta,  ajunge  la  apogeu  şi 
moare  împreună  cu  religia.  O  religie  nemuritoare  asigură 
o  cultură  nemuritoare.  Aşa  ne  învaţă  istoria  omenirii,  din 
începuturi  şi  până  astăzi. 

Pentru  noi  religia  aceasta  nemuritoare  este  creşti¬ 
nismul.  Religia  creştina  este  religia  viitorului,  pentrucă  în 
ea  se  cuprinde  „partea  cea  bună",  esenţialul. 

Charles  W.  Eliot,  în  cartea  sa  despre  „Religia  viito¬ 
rului",  ne  prezintă  următoarele  concluzii:  „Religia  viito¬ 
rului  va  recunoaşte  adevărul  incontestabil  din  aceste  fapte 
(faptele  îndrumărilor  trupeşti  şi  sufleteşti)  şi  ca  o  urmare 
ea  va  cinsti  toate  persoanele  care  prin  viaţa  lor  au  exem¬ 
plificat  şi  apropiat  de  înţelesul  semenilor  lor  idealul  ome¬ 
nesc  de  bunătate  şi  bunăvoinţă.  Ea  va  fi  o  religie  a  tu¬ 
turor  sfinţilor.  In  ea  îşi  vor  găsi  locul  toate  tradiţiile,  toate 
poveştile  referitoare  la  virtuţile  şi  excelenţa  neamului 
omenesc.  Ea  va  cinsti  pe  descoperitori,  pe  profesori,  pe 
martirii  şi  apostolii  libertăţii,  ai  curăţeniei  şi  ai  dreptăţii. 
Ea  va  respecta  şi  va  aduce  laude  tuturor  fiinţelor  omeneşti, 
care  prin  puterea  şi  blândeţea  lor  ne  vor  face  să  ne  gândim 
la  calităţile  similare  pe  care  noi  le  adorăm  în  Dumnezeu". 

„Religia  secolului  al  douăzecilea  nu  va  fi  însfârşit  în 
armonie  numai  cu  curentele  seculare,  care  străbat  cu  atâta 
putere  societatea  modernă  —  cu  democraţia,  cu  indivi¬ 
dualismul,  cu  idealismul  social,  cu  dorinţa  fiecăruia  de  a 
se  educa,  cu  spiritul  investigator  al  timpului,  cu  înclinarea 
pe  care  o  avem  cei  de  azi  către  tot  ce  este  nou,  cu  lupta 
în  favoarea  medicinei  preventive,  cu  progresele  făcute  în 
timpul  din  urmă  în  domeniul  eticei,  comerţului  şi  indu¬ 
striei,  —  cî  ea  va  fi  de  acord  şi  cu  adevărata  învăţătură 
a  lui  Iisus,  aşa  cum  o  găsim  în  Evanghelie.  învăţătura  Lui 
va  atinge  în  chipul  acesta,  în  religia  cea  nouă,  punctul 

culminant  al  realizării  ei.  Religia  cea  nouă  nu  va  fi,  cu 
alte  cuvinte,  decât  întruparea  cea  mai  desăvârşită  din  toate, 
a  învăţăturilor  lui  Iisus  Hristos  (Trad.  V.  I.  Bărbat,  p.  44 
şi  78). 

Principiile  fundamentale  ale  creştinismului  au  depăşit 
timpul  şi  aparţin  veşniciei.  Ele  au  pentru  totdeauna  o  im¬ 
portanţă  supremă  şi  decisivă.  Niciodată  omenirea  nu  se 
va  putea  lipsi  de  virtutea  iubirii  —  valoarea  cea  mai 
înaltă  —  ca  să  se  amelioreze,  şi  de  energia  harului  —  pu¬ 
terea  cea  mai  sfântă  —  ca  să  se  mântuiască.  Iubirea  lui 
Dumnezeu,  dragostea  aproapelui,  sfinţirea  şi  desăvârşirea 
sufletului  constitue  esenţialul  religiei  şi  al  culturii  de  astăzi 
şi  de  totdeauna. 

In  omenire,  fiecare  popor  are  misiunea  unei  orhestre 
şi  fiecare  om  e  chemat  să  fie  un  artist.  Pentru  ca  în  con¬ 
certul  neamurilor  să  se  poată  obţine  premiul  cel  dintâi, 
fiecare  artist  e  dator  să-şi  perfecţioneze  calităţile  până  Ia 
potenţa  maximă,  astfel  ca  el  să  cânte  mai  frumos.  Pentru 
ca  noi  să  cântăm  mai  bine,  noi  trebue  să  ne  ameliorăm 
şi  perfecţionăm  mai  mult.  Ca  omenirea  întreagă  să  cânte 
o  armonie  divină  în  onoarea  Creatorului,  e  datoare  să  se 
amelioreze  şi  perfecţioneze.  Viitorul  culturii  e  în  funcţie 
de  meliorism,  de  efectul  până  la  care  poate  ajunge  opera 
de  îmbunătăţire  şi  perfecţionare  a  omului.  îmbunătăţirea 
şi  desăvârşirea  omului  —  care  e  nelimitată  —  aduce  cu 
sine  progresul  omenirii,  care  deasemenea  e  nelimitat. 

In  înţelesul  acesta  se  lămureşte  şi  finalitatea  culturii, 
tot  în  funcţie  morală  şi  în  asemănarea  cu  teleologia  reli¬ 
giei.  Finalitatea  creştinismului  este  viata  bună,  fericită  şi 
eternă.  Finalitatea  culturii  este  perfecţiunea  absolută  şi 

eternă,  întruchipată  în  fiinţa  iubitoare  a  lui  Dumnezeu. 

__  * 

„Fiţi  desăvârşiţi,  precum  şi  tatăl  vostru  cel  din  ceruri 
desăvârşit  este“,  ne  îndeamnă  Mântuitorul  (Mat,  5,  48).  Fiţi 
buni,  generoşi,  iubitori  şi  perfecţi,  ca  Dumnezeu.  Aceasta 
este  ţinţa,  măsura  maximă  şi  limita  ultimă  a  meliorismului. 
Cât  mai  sus,  cât  mai  liberi,  cât  mai  buni,  cât  mai  aproape 
de  Tine,  Doamne... 

Meilor...  Excelsior... 

Prin  urmare,  istoria  culturii  adevărate  începe  cu  re¬ 
ligia,  merge  într'un  sens  şi  paralel  cu  ea,  ca  la  sfârşit  ia¬ 
răşi  să  se  întâlnească,  pentru  a  nu  se  mai  despărţi  niciodată. 

In  genere,  întreaga  problema  religiei,  cât  şi  problema 
culturii,  prin  iubirea  creştină  se  desleagă.  Prin  iubirea  lui 
Dumnezeu  Creatorul,  Pronietorul,  Mântuitorul,  Sfinţitorul 
şi  Judecătorul  lumii,  înţelegem  religia.  Prin  iubirea  aproa¬ 
pelui  avem  metoda  educativă,  calea  de  a  cultiva,  îmbună¬ 
tăţi  şi  perfecţiona  omul,  până  la  asemănarea  lui  cu  Dum¬ 
nezeu.  Iubirea  —  virtutea  în  care  se  rezumă  esenţa  creş¬ 
tinismului  —  este  cheia  fermecată,  mijlocul  divin  prin  care 
pătrundem  în  sanctuarul  religiei  şi  în  tainele  inimilor,  cea 
mai  bună  metodă  educativă  prin  care  oamenii  pot  deveni 
mai  buni  şi  mai  fericiţi,  cea  mai  puternică  forţă  de  ame¬ 
liorare  umană,  cel  mai  bun  program  social  şi  cel  mai  au¬ 
tentic  ideal  cultural,,. 

Acesta  este,  în  fine,  răspunsul  nostru  la  întrebarea: 
De  ce  e  bună  religia  şi  de  ce  se  cuvine  să  o  respectăm, 
să  o  iubim,  să  o  trăim  şi  să  o  apărăm  din  convingere  şi 
până  la  moarte? 

Religia  creştină  desleagă  —  prin  revelaţie  —  enigma 
şi  destinul  lumii,  al  omului  şi  al  sufletului ; 

Religia  creştină  descopere  sensul  şi  scopul  vieţii,  care 
e  fericirea  în  comuniune  de  iubire  cu  Dumnezeu  şi  cu 
aproapele ; 

Religia  creştină  ameliorează  omul ; 

Religia  creştină  lărgeşte  orizontul  vederii  spirituale  şi 
sporeşte  patrimoniul  moral  şi  cultural  al  omenirii; 

Religia  creştină  e  temelia  culturii  şi  a  caracterului 
moral ; 

Religia  creştină  unifică  valorile  culturale  şi  solidari¬ 
zează  sufletele; 

Religia  creştină  susţine  progresul  şi  orientează  cultura 
spre  bunătate  şi  nemurire  —  motive  suficient  de  ponde- 
roase  ca  să  ne  identificăm  cu  principiile,  rosturile  şi  idea¬ 
lurile  ei,  în  fond  comune  cu  ale  culturii. 

Dumnezeu  vrea,  prin  religie  şi  cultură,  să  ne  facă  mai 
buni,  mai  iubitori,  mai  fericiţi;  să  reprezentăm  în  lume 

mai  mult  adevăr,  mai  multă  nobleţă,  mai  multă  virtute  şt 
frumuseţe  morală.  Că  de  aceea  Tatăl  a  creat  lumea,  Fiul 
şi-a  vărsat  sângele  pe  cruce  pentru  noi  şi  Duhul  Sfânt  ne 
împărtăşeşte  darurile  sale  sfinţitoare  şi  mântuitoare.,. 

6.  Bineînţeles  că  în  opera  de  îmbunătăţire  morală  şt 
spirituală,  care  e  cea  mai  dificilă  şi  mai  importantă  dintre 
toate,  joacă  un  rol  hotărîtor  libertatea  şi  răspunderea  omului. 
Trebue  să  ştim  că  în  faţa  lui  Dumnezeu,  noi  oamenii  trăim 
sub  „legea  slobozeniei",  sau  în  termeni  mai  noui,  sub  regimul 
libertăţii  de  conştiinţă.  Dumnezeu  ne-a  creat  şi  ne-a  lăsat 
să  trăim  făpturi  libere,  pentrucă  fără  libertate  nu  este  nici 
fericire,  nici  bine  nici  rău,  nici  răsplată  nici  pedeapsă,  nici 
iad.  Viaţa  fericită,  atât  pe  pământ  cât  şi  dincolo  de  moarte* 
nu  poate  să  existe  fără  de  libertate.  Şi  lucrul  acesta  este 
uşor  de  înţeles,  Noi  în  viaţă  atâta  mulţumire  simţim, 
câtă  libertate  avem.  Cât  muncim,  cât  creiem,  cât  trăim 
în  libertate,  atâta  bucurie  şi  atâta  merit  avem.  De  aceea 
Dumnezeu,  în  interesul  propriei  noastre  mulţumiri  şi  feri¬ 
ciri,  ne-a  creat  liberi  şi  ne  respectă  libertatea.  Aşa  se 
întâmplă  că  oamenii  ţin  mai  mult  la  libertate  decât  la 
viaţă,  şi  de  aceea,  atunci  când  am  făcut  un  lucru  bun,  ne 
bucurăm  de  el,  fiindcă  ştim  că  e  copilul  nostru,  rodul  oste¬ 
nelilor  noastre,  meritul  nostru,  lauda  noastră,  vrednicia 
noastră,  creaţia  noastră.  De  pildă,  e  meritul  nostru  că 
mergem  la  biserică,  e  bucuria  noastră  că  ne  rugăm,  e  fo¬ 
losul  nostru  că  cerem  şi  primim  ajutorul  harului  dumn®- 
zeesc,  e  vrednicia  noastră  oricând  facem  un  lucru  bum 
Nimeni  nu  ne  poate  sili  nici  să  ne  rugăm,  nici  să  ne  mân- 
tuim.  Hotărîrile  acestea  se  iau  liber.  Astfel,  libertatea  este 
răspântia  dela  care  începe  dreapta  şi  stânga,  binele  şi  răul, 
fericirea  şi  durerea,  răsplata  şi  pedeapsa,  cerul  şi  iadul, 
încât  relele  din  lume  nu  vin  dela  Dumnezeu,  ci  dela  om. 
Omul,  făptura  liberă,  e  cauza  binelui  şi  a  răului  din  lume ; 
el  e  creatorul  răului,  ca  şi  al  binelui  în  jurul  său,  pentrucă 
e  lăsat  de  Dumnezeu,  cum  am  spus,  în  interesul  propriei 
lui  fericiri,  liber. 

Dar  cum  a  ajuns  omul  din  libertate  la  atâta  rău,  cât 
este  în  lumne  ?  Uşor :  a  folosit  libertatea  fără  simţ  de 
răspundere.  Văzându-se  că  e  liber,  omul  a  socotit  că  nu 

mai  arc  să  dea  seama  nimănui  de  faptele  sale.  Apostolul 
spune:  Toate  îmi  sunt  slobode,  dar  nu  toate  de  folos ;  toate 
îmi  sunt  slobode,  dar  nu  toate  zidesc.  Omul  a  crezut  ca 
în  libertate  are  dreptul  să  şi  dărâme,  să  facă  orice.  Şi 
astfel  a  trecut  dela  libertate  la  anarhie,  închipuindu-şi  că 
slobozenia  lui  e  fără  de  margini  şi  fără  de  nicio  răspun¬ 
dere.  Aici  este  începutul  tragediei.  Vrem  să  ne  bucurăm 
de  darul  şi  demnitatea  libertăţii,  fără  să  mai  răspundem 
pentru  faptele  noastre.  Ceea  ce  nu  se  poate,  deoarece  liber¬ 
tatea  implică  răspunderea.  Ceea  ce  semănăm,  aceea  culegem; 
şi  cine  seamănă  vânt,  culege  furtună  (Prov.)  Putem  face 
ceea  ce  vrem,  căci  suntem  liberi  —  iubirea  e  liberă,  gene- 
rositatea  e  liberă  şi  ura  e  liberă  - —  dar  numai  atunci  ne 
mântuim  şi  progresăm,  când  răspundem  pentru  sentimentele, 
gândurile,  cuvintele  şi  faptele  noastre,  sau  după  cum  spunem 
în  rugăciune,  când  dăm  „răspuns  bun  la  înfricoşata  jude¬ 
cată  a  lui  Hristos", 

Poporul  român,  care  a  asimilat  o  bogată  cultură  cre¬ 
ştină,  biblică  şi  bisericească,  prezintă  judecata  din  urmă 
în  aceste  versuri,  care  se  pot  aplica  şi  creaţiilor  culturii: 
Foaie  verde  grâu  mărunt, 

Câte  flori  sunt  pe  pământ, 

Toate  merg  la  jurământ ; 

Numai  spicul  grâului 
Şi  cu  viţa  vinului 
Şi  cu  lemnul  Domnului 
Şboarâ  ’n  naltul  cerului 
Stau  în  poarta  raiului 
Şi  judecă  florile 
Unde  li-s  miroasele. 

Grâul  şi  vinul  sunt  elementele  din  care  se  pregăteşte 
hrana  nemuririi:  Sfânta  Cuminecătură.  Lemnul  Domnului 
ne  duce  cu  gândul  la  cruce,  la  simbolul  creştinismului  şi 
al  culturii  mântuitoare. 

Toate  vin  la  judecată;  şi  florile  pentru  miroasele  lor. 
Cu  atât  mai  mult  oamenii  pentru  sufletul  lor  şi  neamurile 
pentru  cultura  lor. 

Numai  sufletele  bune  şi  operele  zămislite  şi  isprăvite 
sub  semnul  crucii,  în  farmecul  iubirii  şi  prin  energia  ha¬ 
rului  divin  au  garanţia  salvării  şi  siguranţa  nemuririi. 

In  direcţia  indicată  de  Socrate  caută  adevărul  marele 
său  ucenic  Plafon  {427 — 347  î.  H.)  El  se  înalţă  la  ideea  cu¬ 
rată  despre  spirit,  ca  principiu  suprem  al  realităţii  şi  despre 
o  lume  a  valorilor  ideale,  spirituale.  In  cugetarea  sa  pleacă 
dela  contrastul  care  există  între  cunoaşterea  cu  ajutorul 
simţurilor,  a  lumii  văzute,  şi  cunoaşterea  lumii  nevăzute 
sau  ideale,  cu  ajutorul  raţiunii  pure.  Lumea  ideilor  pri¬ 
meşte  Ia  el  o  interpretare  metafizică.  Ideile  sunt,  după  pă¬ 
rerea  lui  Plato,  fiinţe  cari  există  în  lumea  cea  mai  presus 
de  simţuri  şi  formează  prototipurile  lucrurilor  din  lumea 
văzută. 

Concepţia  lui  idealista,  reduce  realitatea  la  un  singur 
principiu,  cel  spiritual-  Doctrina  lui,  cu  roade  atât  de  bo¬ 
gate,  se  formează  în  două  direcţii,  şi  anume  prin  împreu¬ 
narea  ideologiei  platonice  ca  învăţătură  despre  suflet,  pre¬ 
luată  din  teologia  orfistă  (în  „Phaidon"  şi  „Phaidros")  precum  şi 
prin  împreunarea  ideii  despre  bunul  suprem  cu  „Logos"-ul 
lui  Anaxagoras  (în  „Phîlebos").  Ambele  linii  converg  pe 
urmă  în  teologia  lui  Plato,  precum  rezultă  din  opurile  „Ti- 
maios"  şi  ,,Nomoi“.  In  teologia  lui  ideile  se  contopesc  cu 
fiinţa  spirituală  a  lui  Dumnezeu,  care  este  creatorul  şi  con¬ 
ducătorul  lumii;  cu  sufletele  celor  buni,  cari  seamănă  cu 
Dumnezeu. 

Noi  vom  încerca  să  cunoaştem  —  în  măsura  în  care 
se  poate  într’un  tratat  atât  de  scurt  —  învăţătura  lui  Plato 
despre  suflet,  despre  ideia  bunului  suprem,  care  ne  face 
accesibilă  şi  părerea  lui  despre  Dumnezeu  şi  creatură;  şi 

pe  urmă  etica  lui  idealistă.  In  acest  tablou  sumar  al  {ilosoiiei 
marelui  cugetător  se  va  reliefa  mulţimea  de  idei,  cari  în  mă¬ 
sură  mai  mare  sau  mai  mică  seamănă  cu  ideile  creştine, 
pentru  a  căror  primire  au  pregătit  sufletul  lumii  vechi. 

In  opul  său  „Phaidon“  Plato  încearcă  să  dovedească 
nemurirea  sufletului  cu  ajutorul  ideologiei  sale.  După  pă¬ 
rerea  lui,  orice  cunoaştere  este  o  amintire  (anamnezis)  a 
ideilor  pe  cari  sufletul  le-a  văzut  în  starea  sa  de  preexi¬ 
stentă  (de  aici  numele  de  ,,idee“  care  vine  dela  grec. 
sî§w  (op&fl)  =  a  vedea),  pe  cari  însă  după  încorporare  le-a 
uitat.  Prin  reflexiune  şi  dialectică  pot  fi  readuse  acestea 
în  lumina  conştiinţei,  nu  însă  în  claritatea  lor  primordială ; 
prin  urmare  sufletul  trebue  să  fi  avut  o  existenţă  supe¬ 
rioară  înaintea  întrupării  sale.  Acestei  pre existenţe  în  mod 
necesar  are  să-i  corespundă  o  existenţă  şi  după  moarte. 

Sufletul,  partea  nevăzută  din  om,  este  înrudit  cu  ideea, 
care  deasemenea  este  nevăzută  şi  în  veci  identică  cu  sine. 
Aceasta  asemănare  se  arată  în  liniştea  plăcută  pe  care  o  simte 
sufletul  când  cugetă,  cu  alte  cuvinte  când  se  ocupă  cu  ideile. 

Cât  timp  stă  sufletul  împreună  cu  trupul,  menirea  lui 
este  să  stăpânească  trupul  şi  această  facultate  o  şi  posedă. 
Dacă  acest  suflet  corespunzător  firii  sale  divine  va  ră¬ 
mânea  neîntinat  de  corp  şi  va  tinde  neîncetat  spre  adevăr, 
poate  nădăjdui  o  reîntoarcere  Ia  cel  asemănător  lui,  la  cel 
nevăzut,  dumnezeesc,  nemuritor  şi  înţelept.  Aici  îl  aşteaptă 
o  viaţă  fericită  în  nemijlocita  apropiere  a  zeilor.  Aici  va 
fi  scutit  de  greşaîă,  de  patimă,  de  scârbă  şi  întristare.  Iar 
acel  suflet,  care  se  lasă  târît  în  tina  păcatului,  în  poftele 
trupului,  consideră  ca  adevărate  şi  plăcute  numai  ale  tru¬ 
pului  şi  urăşte  cele  spirituale,  unul  ca  acela  va  rămânea 
şi  după  moarte  în  cele  trupeşti.  Acel  suflet  va  rămânea 
legat  de  lutul  de  care  s'a  lipit  şi  va  fi  osândit  să  umble 
ca  o  umbră  nenorocită  printre  morminte  până  ce,  mânat 
de  pofta  trupului,  al  cărui  rob  a  fost,  iarăşi  se  va  întoarce 
în  trup.  Acest  corp  va  fi,  după  gravitatea  păcatului,  animal 
răpitor,  măgar,  câine,  albină,  furnică  sau  om.  Intre  zei  ajung 
numai  sufletele  acelora  cari  au  rezistat  ispitelor  trupului 
şi  viaţa  întreagă  au  însetat  după  mântuire  şi  purificare  prin 
filosofi e  şi  s'au  hrănit  meditând  asupra  adevărului  divin. 

In  urmă  ne  prezintă  Plato  argumentul  principal  pentru 
nemurirea  sufletului.  Sufletul  face  parte  din  idea  vieţii. 
Deoarece  idea  vieţii  nici  când  nu  dispare,  nici  în  contrarul 
său  nu  se  preface,  la  fel  şl  sufletul  care  formează  o  parte 
constitutivă  a  acestei  idei,  este  neperitor,  nemuritor.  Din 
acest  argument  rezultă  că  sufletul,  după  părerea  lui  Plato, 
este  însuşi  principiul  vieţii,  care  toate  le  pune  în  mişcare. 
Câtă  vreme  corpurile  cari  sunt  mişcate  se  nasc  şi  dispar, 
acel  care  toate  le  mişcă  nu  poate  să  dispară,  căci  atunci 
toate  s'ar  opri,  cerul  şi  pământul  s'ar  nimici.  Dacă  sufletul 
este  principiul  mişcării,  în  mod  necesar  rezultă  că  nu  poate 
fi  nici  creat,  nici  muritor. 

Cum  se  împreunează  această  fiinţă  spirituală  cu  trupul  ? 
Această  întrebare  o  lămureşte  poetul-filosof  prin  următorul 
tablou :  Sufletul  se  poate  asemăna  cu  un  vizitiu,  care  mână 
doi  cai  înaripaţi.  Vizitiul  este  raţiunea,  iar  cei  doi  cai  sunt 
voinţa  şi  poftele. 

Acest  tablou  simbolizează  stăpânirea  raţiunii  asupra 
voinţei  şi  poftelor.  El  ne  prezintă  totodată  şi  forma  cea 
mai  caracteristică  a  cugetării  eline,  în  care  raţiunea  are  o 
dominaţiune  absolutistă.  Filosofia  elină  aştepta  dela  raţiune 
rezolvirea  tuturor  problemelor  vieţii.  Ea  era  chemată  să 
suplinească  şi  religia,  Incapabilitatea  raţiunii  întru  îndepli¬ 
nirea  acestui  rol  preaînalt  ne-o  dovedeşte  seria  nesfârşită 
a  concepţiilor  de  viaţă,  cari  din  cauza  insuficienţei  se  dă¬ 
râmă  rând  pe  rând,  ca  pe  ruinele  lor  să  se  înalţe  concepţia 
creştină,  în  care  locul  prim  îl  ocupă  inima-iubirea,  lăsând 
locul  al  doilea  raţiunii. 

Sufletul  cel  din  ideologia  platonică  ia  parte  la  proce¬ 
siunea  zeilor  în  univers.  El  tinde  să  se  ridice  până  la  înăl¬ 
ţimea  cerului,  unde  poate  vedea  nemijlocit  adevărul,  fru¬ 
mosul,  dreptatea,  bunătatea  şi  toate  cele  dumnezeeşti. 

In  această  tendinţă  însă  adeseori  este  împiedecat  de 
simţuri  (calul  cel  rău),  care  greoaie  fiind  îl  trag  la  pământ. 
De  aceea  numai  puţin  poate  vedea  din  adevăr,  şi  stăpânit 
de  răutate  şi  uitare  cade  la  pământ,  unde  trebue  să  îm¬ 
brace  haina  unui  trup  omenesc.  După  măsura  în  care  a 
văzut  adevărul,  sufletul  intră  într'un  trup  de  filosof,  sau 

prieten  al  muzelor,  sau  rege,  sau  bărbat  de  stat,  sau  ne¬ 
gustor,  sau  medic,  sau  artist,  sau  meseriaş,  sau  econom, 
sau  sofist,  sau  demagog,  sau  în  urmă  într'un  trup  de  tiran. 

Plato  continuă  cu  o  nemaipomenită  bogăţie  de  fan¬ 
tezie  zugrăvirea  vieţii  sufleteşti.  In  această  descriere  greu 
se  poate  face  deosebire  între  partea  simbolică  şi  între  con¬ 
vingerea  filosofului. 

După  scurgerea  celei  dintâi  vieţi  pământeşti,  sufletele 
ajung  în  faţa  judecăţii ,  unde  se  va  răsplăti  fieştecăruia  după 
faptele  sale.  Pe  cele  bune  le  va  aştepta  o  viaţă  fericită  în 
ceruri,  cele  rele  vor  merge  în  locurile  de  osândă  sub  pă¬ 
mânt.  După  o  mie  de  ani,  ambele  categorii  îşi  vor  putea 
alege  din  nou  o  viaţă  pe  pământ  şi  vor  îmbrăca  trup. 
Acele  suflete  cari  îşi  aduc  aminte  de  cele  văzute  la  pro¬ 
cesiunea  zeilor  în  ceriuri  şi  însufleţindu-se  de  cele  văzute, 
se  Iapă  dă  de  cele  josnice  şi  rămân  la  cele  dumnezeeşti, 
aripile  lor  vor  creşte  şi  se  vor  întări  din  nou,  aşa  că  la 
trei  mii  de  ani  se  vor  putea  întoarce  în  cer,  unde  vor 
primi  binecuvântarea  desăvârşirii. 

Precum  vedem  din  cele  mai  sus  expuse,  coborîrea 
sufletului  în  trup  este  cauzată  de  o  păcătuire  intelectuală, 
de  o  slăbiciune  (uitarea)  a  părţii  sale  raţionale  şi  de  stă¬ 
pânirea  simţurilor.  Raţiunea,  voinţa  şî  simţurile  sunt  cele 
trei  părţi  inegale  ale  sufletului,  cari-1  însoţesc  în  toată  viaţa 
lui  pământească. 

In  opul  său  „Timaios“  sufletul  este  zugrăvit  ca  o  fiinţă 
simplă,  curată,  raţională,  creatura  nemijlocită  şi  chipul  Dum¬ 
nezeului  creator.  Aici  nu  se  coboară  în  trup  pentru  greşala 
proprie,  ci  dintru  început  are  destinaţia  să  însufleţească  un 
corp.  După  intrarea  în  trup  îi  cresc  sufletului  raţionai 
instinctele  şi  poftele  şi  se  leagă  de  el  ca  nişte  anexe  străine 
în  viaţa  pământească.  După  moarte  însă  se  vor  desiace 
acestea  de  suflet.  Prin  urmare  nu  sufletul  întreg  este  ne¬ 
muritor,  ci  numai  partea  spirituală  a  sufletului  raţional,  care 
face  parte  din  viaţa  dumnezeească.  Nimicirea  acestuia  nu 
ar  corespunde  cu  voinţa  creatorului  său.  Astfel  înrudirea , 
legătura  nemijlocită  cu  Dumnezeu  a  spiritului  raţional  ome¬ 
nesc  este  cel  mai  puternic  argument  pentru  nemurirea  su¬ 
fletului. 

Miturile  orfîce  despre  suflet  sunt  spiritualizate  prin 
împreunarea  lor  cu  ideologia  platonică,  iar  prin  asocierea 
lor  cu  idea  morală  divină  sunt  încorporate  într'un  sistem 
de  cugetare  teleologic. 

In  opul  său  Phaidon,  Plato  ne  expune  estetica  şi  mo¬ 
rala  sa.  El  ne  dovedeşte  că  un  lucru  îşi  primeşte  valoarea 
din  participarea  sa  la  idea  frumosului  sau  a  binelui.  Ideile 
formează  întreolaltă  o  scară  de  valori  superioare  şi  infe¬ 
rioare.  In  fruntea  lor  stă  idea  valorii  supreme,  idea  bi¬ 
nelui.  Omul  de  valoare  supremă  este  acela  care  cunoaşte 
sau  al  cărui  suflet  stă  în  legătură  nemijlocită  cu  idea  bi¬ 
nelui  suprem.  Idea  binelui  suprem  este  cauza  generală  a 
tot  ce  este  bun  şi  frumos  pe  pământ.  Plato  identifică  idea 
binelui  suprem  cu  Duhul  dumnezeesc,  care  este  cauza 
creatoare,  făcătorul  binelui  şi  al  frumosului. 

Iată  cum  se  ridică  spiritul  grecesc  dela  concepţia  na¬ 
turalistă  a  filosofilor  ionieni  la  o  concepţie  curată,  spiri¬ 
tuală,  în  care  Dumnezeu  este  Duh  curat,  care  are  putere 
creatoare  şi  care  —  precum  rezultă  din  ideologia  lui 
Plato  —  este  şi  scop  suprem  al  existenţei.  Dumnezeu  este 
idea  sau  Duhul  adevărului,  Dumnezeu  este  idea  sau  Duhul 
binelui  suprem ,  Dumnezeu  este  idea  sau  Duhul  vieţii,  sunt 
gândurile  unui  filosof  păgân  ale  cărui  idei  corespunzătoare 
în  concepţia  creştină  le  găsim  cuprinse  în  frumoasa  noa¬ 
stră  rugăciune :  „împărate  ceresc,  Mângăitorule,  Duhul  ade¬ 
vărului,  carele  pretutindenea  eşti  şi  toate  le  împlineşti, 
Vistierul  bunătăţilor  şi  Dătâtorule  de  viaţă,  vino  şi  te  să¬ 
lăşluieşte  întru  noi  şi  ne  curâţeşte  pe  noi  de  toate  înti- 
năciunea  şi  mântuieşte  Bunule  sufletele  noastre  “. 

La  Plato  aflăm  bazeie  unei  teologii  speculative  în  care 
se  strâng  într'o  unitate :  cosmologie  şi  ontologie,  metafizică 
şi  etică.  Această  teologie  o  desvoltă  mai  departe  în  opu¬ 
rile  sale  „Timaios“  şi  „Nomoi",  în  cari  expune  învăţătura 
sa  despre  crearea  şi  conducerea  lumii. 

Universul  este  născut,  pentrucă  este  corp  văzut  sau 
perceput  cu  simţurile.  Tot  ce  a  luat  fiinţă  trebue  să  aibă 
o  cauză.  Pe  Părintele  creator  al  universului  a-1  afla  este 
foarte  greu  lucru,  iar  dacă  i-am  aflat  este  cu  neputinţă 
a-I  face  înţeles  de  toţi.  Un  fapt  însă  este  absolut  sigur : 

Părintele  bun  şi  desăvârşit  a  creat  lumea  aceasta  frumoasă 
şi  desăvârşită  după  un  anumit  plan,  care  numai  de  raţiunea 
pură  poate  fi  înţeles. 

Ce  a  determinat  pe  creator  să  creeze  opera  sa  ? 
Pentru  această  întrebare  Plato  are  un  foarţe  frumos  răs¬ 
puns;  Dumnezeu  a  fost  bun  şi  într'o  fiinţă  bună  nu  se 
produce  nici  când  invidie.  Fiind  el  liber,  a  voit  ca  pe 
cât  se  poate  toate  să-i  fie  asemănătoare.  Aceasta  este  originea 
cea  mai  verosimilă  a  lumii.  Deoarece  Dumnezeu  a  voit 
ca  toate  să  fie  cât  se  poate  de  bune  şi  nimic  să  nu  fie  rău 
şi  aflând  lumea  văzută  într’o  mişcare  haotică,  a  creat  ordine, 
a  făcut-o  mai  bună.  Văzând  însă  că  o  operă  raţională  este 
mai  frumoasă  decât  una  lipsită  de  raţiune  şi  fiindcă  raţi¬ 
unea  fără  suflet  nu  poate  exista,  a  dăruit  sufletului  raţiune 
şi  l-a  aşezat  în  trup.  Aşa  s’a  născut  lumea  ca  o  fiinţă 
însufleţită  prin  Providenţa  divină.  Ea  este  unicul  chip  văzut 
al  lumii  desăvârşite  şi  nevăzute.  Ea  este  chipul  văzut  al 
ideii  binelui  suprem,  a  cărui  identitate  cu  Duhul  lui  Dum¬ 
nezeu  şi  aici  se  certifică.  Dumnezeu  a  făcut  lumea  după 
chipul  şi  asemănarea  sa. 

Mai  departe  descrie  cum  a  făcut  Dumnezeu  lumea 
din  cele  patru  elemente :  foc,  apă,  aer  şi  pământ  şi  i-a 
dat  forma  cea  mai  desăvârşită  a  sferei,  punând-o  în  miş¬ 
care  rotativă.  Prin  toate  aceste  dispoziţii  a  făcut  din  ea 
o  divinitate  fericită.  Dar  şi  sufletul,  care  avea  să  însufle¬ 
ţească  şi  să  stăpânească  materia,  l-a  format  Dumnezeu  din 
un  amestec  bine  proporţional  al  ideilor  şi  al  spaţiului. 
Aşa  a  devenit  sufletul  cea  mai  nobilă  creatură.  Când  a 
văzut  Tatăl,  care  a  creat  universul,  cura  se  mişcă  şi  cum 
viază  acesta  şi  cum  a  devenit  un  chip  văzut  al  zeilor 
eterni,  adică  al  ideilor,  i-a  plăcut  şi  s’a  bucurat.  In  bucuria 
lui  a  hotărît  să  facă  universul  şi  mai  asemănător  lui  şi  a 
dat  naştere  timpului  ca  unui  chip  al  veşniciei. 

Pentru  producerea  timpului  şi  împărţirea  lui  a  format 
soarele,  luna  şi  cele  cinci  comete.  Toate  acestea,  ca  şi 
universul,  erau  corpuri  însufleţite,  al  căror  drum  era  pre¬ 
scris  de  Dumnezeu.  După  aceea  a  format  din  materia  cea 
mai  strălucitoare,  din  foc,  stelele,  cari  nemişcate,  sau  ca 
fiinţe  vii,  divine  şi  neperitoare,  învârtindu-se  în  acelaş 
spaţiu,  rămân  în  veci. 

Pământul  l-a  aşezat  în  centrul  universului  ca  zeu  pă¬ 
zitor  al  nopţii  şi  al  zilei,  Pe  urmă  a  poruncit  zeilor  şi 
fiilor  de  zei  ca  imitând  activitatea  zeului  principal,  să 
umple  lumea  cu  creaturi  vii  de  tot  felul.  Aceasta  s’a  în¬ 
tâmplat  în  modul  următor:  Din  acea  substanţă  spirituală 
din  care  a  fost  creat  spiritul  universal  (Logosul),  au  fost 
semănate  părticele,  Loghii  spermatîci,  seminali,  germinali, 
pe  pământ  şi  pe  stele.  Astfel  de  părticele  spirituale  au 
fost  plantate  şi  în  trupul  muritor  al  omului. 

In  urmă  este  descrisă  crearea  omului,  al  cărui  suflet 
raţional  este  de  origine  divină  şi  locuieşte  în  cap.  Celelalte 
părţi  sufleteşti  mai  inferioare,  mânia  şi  pofta,  au  fost  ane¬ 
xate  de  zeii  inferiori  şi  plasate  în  piept  şi  în  pântece.  Astfel 
omul  este  parte  de  origine  divină,  parte  de  origine  pămân¬ 
tească.  Patria  lui  adevărată  şi  scopul  suprem  al  năzuinţelor 
sale  este  lumea  cea  cerească,  pentru  că  de  aceea  poartă 
capul  în  sus. 


(9G) 


(Va  urma) 


FENOMENOLOGIA  ACTULUI  RELIGIOS 

da 

Prot.  Dr.  PETRU  RE2UŞ 

Profesor  1*  Academie  teologică  din  Caransebeş 

Actul  religios  este  coborît  între  fenomene  printr’unul 
di*  elementele  necesare  stabilirii  unui  raport  permanent 
subiectiv  empiric,  adică  prin  om,  căci  termenul  major  al 
raportului,  care  este  Dumnezeu,  nu  poate  fi  coborît  în  fe¬ 
nomenologia  cosmică.  Neputinţa  coborîrii  Divinităţii  în  fe¬ 
nomenologia  religioasă  este  de  structură  logică,  înainte  de 
a  fi  ontologică.  Dumnezeul  creştinilor  este  în  aşa  fel  con¬ 
ceput,  încât  el  nu  poate  fi  cuprins  de  fenomenologia  em¬ 
pirică,  iar  dacă  este  cuprins,  atunci  nu  mai  este  un  Dum¬ 
nezeu  atotperfect  şi  absolut  creştin,  ci  vreo  oarecare  creaţie 
imperfectă  a  filosofiei  contimporane. 

Fenomenologia  religioasă  îmbrăţişează,  astfel,  tot  ceea 
ce  este  de  origină  umană  şi  intră  în  constituirea  religiei 
subiective,  considerată  ca  raport  liber  şi  conştient  între 
Dumnezeu  şi  om.  Religia  obiectivă,  care  cuprinde  un  com¬ 
plex  întreg  de  dogme,  norme  şi  fapte,  rezultate  din  exer¬ 
citarea  acestui  raport  permanent,  este  o  stare  statică,  de 
depozitare,  de  sedimentare,  a  actului  religios. 

Ceea  ce  pe  noi  ne  interesează,  în  primul  rând,  este 
aetualizarea  fenomenului  religios  în  sufletele  şi  în  conştiin¬ 
ţele  noastre,  spre  a-1  prinde  în  întreaga  sa  curăţie  genuină 
şi  plenară ;  doar  mai  apoi  şi  cu  totul  secundar  vom  face  şi 
cuvenitele  insistenţe  asupra  fenomenologiei  istorice,  statice, 
potenţiale,  a  religiei  creştine,  cât  şi  a  religiilor  necreştine 
îa  general.  Fenomenologia  religioasă  este,  astfel,  o  creaţie 
şi  o  manifestare  a  omului,  pricinuită  de  atitudinea  ce-a 
luat-o  şi  ce-o  ia  faţă  de  supranatural,  faţă  de  transcendental.1 

1  O.  Grtindler,  Elemente  za  elner  Religlo nsphilosophle  auf  phănomenologtscher 
Grundlage,  Munckeu-KeznpUn,  1922,  p.  12  sq. 

Această  fenomenologie  nu  este  stearpă  şi  fără  rod, 
produsă  de  necesităţile  evoluate  ale  sufletului  omenesc, 
inventată  de  om  sau  născută  de  societate ;  ea  este  valori¬ 
ficată  de  prezenţa  divină,  care  s'a  coborît  în  centrul  ei, 
revelându-se,  Numai  acea  fenomenologie  religioasă  este  cea 
adevărată  şi  merită  a  fi  studiată,  a  cărei  inimă  arzătoare 
este  revelaţia  supranaturală. 

Oricare  altă  fenomenologie  religioasă,  născută  de  ati¬ 
tudinea  omului  —  integral  sufletească  —  faţă  de  Divini¬ 
tate,  care  n’are  corectiv  revelaţional,  nu  are  pentru  noi 
decât  valoarea  secundară  a  oricăror  alte  manifestări  psi¬ 
hice  umane,  care  însă  n'au  expresivitatea  genuină,  lipsin- 
du-le  cauza  primară  de  naştere  şi  de  centralizare  a  lor 
spre  principiul  suprem  al  oricăror  fenomene  religioase,1 

In  centrul  fenomenologiei  religioase  creştine  stă,  deci, 
supranaturalul  revelat  divin,  faţă  de  care  omul  se  manifestă 
permanent  prin  raporturile  sale  libere  şi  conştiente.  Supra¬ 
naturalul  revelat  este  o  realitate  care  coordonează  şi  fruc¬ 
tifică  acţiunile  religioase  umane,  fără  a  le  lăsa  în  golul 
unei  iluzionări  colective,  ca  în  celelalte  religii  necreştine, 
sau  a  le  suspenda  de  cerul  mohorît  şi  înşelător  al  unor 
concepţii  despre  lume  şi  viaţă  care  nu  au  recunoaştere  şt 
aprobare  divină. 

Elementul  esenţial  al  fenomenologiei  creştine  este, 
astfel,  radical  deosebit  de  toate  celelalte  elemente  ale  fe- 
nomenologiilor  filosofice  şi  religioase.  Acest  element  pri¬ 
mordial  există  şi-şi  impune  norma  sa  absolută  de  gândire 
şi  viaţă  individului,  care  trebue  să  acţioneze  într'un  anumit 
mod,  concretizat  în  ceea  ce  se  cuprinde  în  complexitatea 
termenului  „creştin". 

Avem,  astfel,  în  creştinism,  o  fenomenologie  religioasă 
direcţionată,  faţă  de  fenomenologiile  filosofice  difuze,  care 
se  pretind  autentic  sufleteşti  şi  libere. 

O  libertate,  însă,  care  nu  este  prin  nimic  stânjenită 
nici  în  creştinism,  deoarece  actul  religios  este  pe  deplini 
liber  şi  conştient  al  omului,  chiar  şi  atunci  când  el  se 

1  V «zi  cum  se  tratează  sentimentul  religios  la :  M.  Ralea  şi  St.  Bărsasescv, 
Ptihologie,  Craiova,  Scrisul  Rom,,  1938,  p.  75  sqq.  şi;  E,  Baudin,  Cours  de  psyche- 
logie,  VIII  ed.,  Paris,  J,  de  Gigord,  1937,  p.  478  sq. 

produce  constant  sub  umbra  unui  supranatural  care  există 
şi  şi-a  exprimat  voinţa  sa. 

O  fenomenologie  autentic  sufletească,  deoarece  numai 
în  creştinism  actele  religioase  au  corespondentul  lor  real, 
care  este  Dumnezeu,  deci  au  şi  valorificarea  lor  reală,  con¬ 
formă  cu  puritatea  lor  de  manifestare  psihică. 

Prin  aceste  precizări  indispensabile,  sperăm  a  nu  ne 
fi  îndepărtat  de  adevărata  accepţiune  filosofică  a  fenome¬ 
nologiei,  cum  ne-am  depărtat,  involuntar,  de  subiectul 
propus  spre  rezolvare. 

Fenomenologia  religioasă  creştină  este  şi  rămâne  feno¬ 
menologie  produsă  numai  de  omul  creştin,  în  raport  em¬ 
piric  cu  Divinitatea.  In  creştinism,  Divinitatea  este  o  reali¬ 
tate  personală  care  există.  Ea  rămâne  însă,  în  sferele  sale 
înalte,  deşi  direcţîonează,  cu  voia  sa,  acţiunile  omului.  Fe¬ 
nomenologia  creştină  este,  deci,  autentic  naturală  şi  liberă, 
iar  studiul  ei  este  singurul  care,  după  stabilirea  acestor 
termeni,  va  rezolva-o,  stabilind  unele  rezultate!  care  vor 
putea  fi  însuşite  şi  de  filosoful  pur,  dar  şi  de  credinciosul 
fervent. 

In  privinţa  aceasta  încercările  n'au  lipsit.  Ele  au  fost 
multe  şi  s'au  soldat,  majoritatea,  cu  soluţii  unilaterale,  sau 
de-a-dreptul  greşite  şi  dezastruoase. 

O  parte,  adică,  şi  aici  şi-au  făcut  tabără  o  mulţime  de 
teologi,  al  căror  nume  nu-1  personalizăm,  într’atât  este  de 
multiplicat  de  scrierile  în  speţă  ortodoxe,  rom.-catolice  şi 
protestante,  a  căutat  soluţia  fenomenului  religios  numai  în 
afara  omului,  numai  în  Dumnezeu,  ancorând  orice  ajungeri 
numai  în  fiinţa  Sa, 

Omul,  prin  unghiul  acesta  unilateral  de  vedere,  a  dis¬ 
părut  cu  totul,  ca  o  cantitate  neglijabilă,  cu  raţiunea  sa 
cu  tot,  cu  sufletul  său,  cu  libertatea  sa.  Unde  şi  unde, 
doar,  se  mai  întâmplă  câte-o  catastrofă  logică,  în  calea 
acestor  teologi,  care  nu  mai  ştiu  ce  să  facă  cu  „libertatea 
omului'*,  atunci  când  rezolvă  câte  o  problemă  favorită 
pentru  unilateralitatea  lor  mărginită :  providenţa,  păcatul 
strămoşesc,  răul,  etc.  etc. 

Atunci  soluţiile  forţate  abundă,  dar  toate  sunt  în  defa- 
vorul  personalităţii  omului,  care  iese  schilodită  de  aceşti 

adepţi  fanatici  ai  unui  suoranatural  stăpân  absolut  al  ra¬ 
portului  religios,  care  se  întâmplă  între  doi,  dar  nu  există 
decât  unul,  mare,  copleşitor,  ce-şi  impune  voinţa  sa,  reve¬ 
lată  şi  codificată  în  dogme  şi  canoane. 

Situaţia  adevărată  însă  nu  este  aceasta.  Apoi  aceasta 
stare  de  lucruri  nu  place  oricăror  individualităţi  uma*e. 
Ea  a  făcut  epocă  odinioară  în  Biserica  creştină,  când  fana¬ 
tismul  şi  bigotismul  obscurantist  predestinaţianist,  maniheic 
şi  bogomilic,  erau  în  stare  de  potenţa,  aşa  că  teologii  acelor 
vremuri  au  putut  exagera  puterea  divină  până  1a  o  auten¬ 
tică  teroare,  ca  în  Testamentul  Vechiu,  în  care  Domnul 
războaielor,  Savaot,  era  un  Dumnezeu  autoritar  şi  neîndurat. 
Noul  Testament,  însă,  respectă  omul.  Un  adevărat  cult  al 
acestei  fiinţe  mărginite  începe  cu  Domnul  nostru  Iisus  Hri- 
stos,  care  revendică  pentru  om  tot  ceea  ce  astăzi  for¬ 
mează  gloria  civilizaţiei  şi  culturii  umane :  libertate,  egali¬ 
tate,  fraternitate,  dreptul  la  proprietate,  la  bună  stare  ma¬ 
terială,  la  muncă,  la  fericire,  etc.  etc.1 

In  astfel  de  condiţii,  când  omul  Testamentului  Nou 
scăpa  de  sub  tiranii  de  veacuri,  cum  putea  el  fi  supus 
unei  alte  tiranii  supranaturale,  mai  totale,  mai  apăsătoare  ? 

Nu!  Religia  creştină  este  religia  libertăţii  depline. 

Fiecare-şi  poate  lucra  mântuirea  sa  într'un  mod  liber 
şi  personal,  fără  imperialisme  eclesiastice,  sau  supranatu¬ 
rale,  Norma  de  lucru  mântuitor  este  unică,  libertatea  este 
deplină.  Liber  este  omul  a-şi  însuşi  norma  de  viaţă  cre¬ 
ştină,  sau  a  o  lepăda-  Liber  este  a  călători  pe  drumurile 
însorite  ale  religiei  creştine,  sau  a  apuca  pe  căile  întune¬ 
cate  ale  pierzării. 

Norma  şi  dogma  creştină,  însă,  sunt  inflexibile.  Ele  au 
fost  aşa  hotărîte  de  Dumnezeu  pentru  mântuirea  noastră, 
ca  cele  mai  perfecte  mijloace  de  educare  şi  de  perfecţio¬ 
nare  umană. 

In  faţa  existenţei  lor,  omul  nu  mai  poate  invoca  liber¬ 
tate,  deoarece  însăşi  structura  sa  mărginită  il  opreşte  dela 
astfel  de  veleităţi  exagerate-  Omul,  adică,  nu  mai  poate 

1  Vezi  eminenta  lucrare,  care  conturează  omul  cel  nou,  a  lui:  Prof,  unir.  Dr. 
Grigorie  T.  Marcu,  Antropologia  patilină,  Sibiu,  Seria  teologică,  1941,  p,  212  sqq. 

pretinde  să  fie  absolut  liber  şi  să-şi  stabilească  el  dogmele 
si  normele  de  viaţă  revelate,  deoarece  nu  este  în  stare  de 
aşa  ceva. 

Au  dovedit-o  aceasta  secolele  lungi  de  încercări  za¬ 
darnice  de  a  se  mântui,  fără  ajutorul  revelaţional,  şi-o  mai 
dovedesc  şi  astăzi  sistemele  multiple  filosofice,  care  nu  pot 
înlocui  niciodată  revelaţia  supranaturală  creştină. 

O  altă  parte,  însă,  de  astădată  populată  mai  eu  seamă 
de  filosofii  tuturor  veacurilor,  al  căror  nume  îl  vom  per¬ 
sonaliza  odată  cu  sistemele  ce  le  aparţin,  au  căutat  soluţia 
fenomenului  religios  numai  în  interiorul  omului,  adică  numai 
în  om.  Aceştia  sunt  fenomenologii. 

Noutatea  lor  este  destul  de  discutabilă.  Dar  titulatura 
lor  este  contimporană.  Este  însă  destul  să  ne  oprim  puţi» 
la  protestantism,  pentru  ca  toate  atitudinile  posibile  faţă 
de  fenomenul  religios  şi  toate  exagerările  să  apară  pre¬ 
zente. 

Căci  protestantismul  este  când  fenomenolog  exclusiv,, 
duşmănind  supranaturalul,  începând  chiar  cu  liberul  examen 
al  reformatorilor,  sau  este  solofideist  prin  excelenţă,  re¬ 
nunţând  la  raţiune  şi  la  natura  umană,  cum  procedează, 
cu  un  fanatism  sentimental,  teologia  dialectică  modernă  a 
existenţialiştilor. 

Fenomenologia  religioasă,  care  caută  rezolvarea  reli¬ 
giei  numai  în  om,  naufragiază  pe  ape  şi  mai  îndepărtate 
decât  cele  ale  teologilor  supranaturaliştî  unilaterali,  deoa¬ 
rece  la  cei  dintâi  omul  exista  ca  o  cantitate  presupusă  apo- 
sterioric,  în  timp  ce  la  aceştialalţi  Dumnezeu  dispare  î» 
adâncul  difuz  al  unei  conştiinţe  neexplorate  pe  deplin,  al 
unei  intuiţii  încă  nestăpânită  pe  deplin,  al  unei  „apologii 
fenomenologice “  nesistematizată  pe  deplin...  Iată  diferenţa 
tragică  între  cele  două  partide  ce  s’au  ostenit  şi  se  mai 
ostenesc  încă  cu  rezolvarea  fenomenului  religios. 

Se  cuvine,  astfel,  a  expune  câteva  sisteme  fenomeno¬ 
logice  moderne 1  şi  apoi  a  sintetiza,  din  punct  de  vedere 
creştin,  concluziile  noastre, 

'  Vezi  alte  sistematizări  la:  H.  Leîsegang,  Religionsphiloscphie  der  Gegenwar f, 
Berlin,  1930,  p.  6  sqq, 

Să  începem  cu  părintele  fenomenologiei  moderne,  c* 
filosoful  Edmund  Husserl. 

In  lucrarea  sa  epocală :  Ideen  zu  einer  reinen  Phăno- 
menoiogie  und  phănomenologischen  Philosophie,  apărută  în 
1913,1  Husserl  îşi  expune  teoriile  sale,  dela  care  mai  apoi 
au  plecat  o  serie  întreagă  de  alţi  filosofi  fenomenologi,  între 
cari  mai  însemnaţi  sunt :  Scheler,  Heidegger  şi  Hartmann  Ni- 
colaus .  Fenomenologia  îşi  circumscrie  câmpul  observaţîu- 
nilor  sale  numai  la  datele  intuiţiei,  adică  la  fenomene,  prin 
care  vrea  să  explice  noţiunile.2  Metoda  este,  deci,  regresivă. 
Fenomenologia  nu  pleacă  dela  cercetarea  procesului  de 
cunoaştere,  al  cărui  studiu  este  caracteristic  întregei  filosofii 
raţionaliste  şi  empiriste,  ci  pleacă  dela  lucrurile  reale,  dela 
lumea  fenomenală,  folosind  intuiţia,  Printr'un  progres  no- 
ţional  fenomenologic  special,  Husserl  preconiza  adâncirea 
cercetărilor  până  la  perceperea  sau  intuirea  esenţei  — 
Wesenschau  —  şi  obţinerea  unei  concepţii  fenomenologice 
de  viaţă  —  Wesensanschauung.3 * 5  Pe  temelia  aşezată  de 
Husserl  va  clădi  concepţia  sa  fenomenologică  religioasă  abea 
filosoful  Max  Scheler,  în  lucrarea  sa  renumită :  Die  Stellung 
des  Menschen  im  Cosmos,  în  care  rezolvă  problema  reli¬ 
giei  (Probleme  der  Religion),  din  punct  de  vedere  fenome¬ 
nologic.* 

Principiile  fenomenologice  husserliene  sunt  aplicate  sen¬ 
timentului  religios,  căruia  Scheler  i-a  descoperit  caracterul 
intenţional  şi  elementele  esenţiale,  care  sunt  valorile. s 

Pe  ajungerile  sale  personale  fenomenologice,  Scheler 
va  încerca  apoi  să  construiască  o  religie  naturală,  prin  care 
să  împace  cerinţele  vitale  ale  religiei  creştine,  cât  şi  pe 
cele  ale  raţionalismului  modern,  Pentru  Scheler,  şi  aceasta 
este  foarte  mult,  religia  creştină  nu  este  o  simplă  evoluţie 
a  unor  sentimente  oarecare,  nici  o  simplă  creaţie  indivi¬ 
duală,  ori  o  formă  socială  a  unor  necesităţi  colective,  ci 
un  raport  al  omului  cu  Divinitatea,  filosoful  recunoaşte 

1  Ediţia  a  treia  apărută  in  1928,  Citările  le  facem  după  ea, 

2  O.  c,  p.  20  sq. 

8  O.  c,  p,  80,  140  sq. 

*  Darmstadt,  1928. 

5  W.  Schmidt,  Max  Scheler  s  Phanomenologie  der  Religion,  Freiburg,  1924.  p.  183. 

deci,  elementul  supranatural  ca  existent,  iar  scopul  religiei 
este,  tot  după  el,  mântuirea,  scop  care  nu  există  la  majo¬ 
ritatea  filosofilor,  pentru  cari  noţiunea  unui  păcat  şi  a  unei 
mântuiri  este  inexistentă.1 

Actul  religios  este,  însă,  după  Scheler,  un  act  la  fel 
cu  oricare  altul,  autentic  şi  spontan,  de  exemplu,  ca  şi  actul 
percepţiei.*  Acest  act  religios  este  incoruptibil  cu  vreun 
alt  act,  astfel  că  el  au  poate  fi  transformat  în  altceva.  Din 
incoruptibilitatea  actului  religios  ia  naştere  universalitatea 
religioşi tăţii,  care,  pretutindeni,  din  punct  de  vedere  feno¬ 
menologic,  este  aceeaşi.  De  aicî  maxima  celebră  scheleriană : 
„  Der  religiose  Gott  ist  der  Gott  der  heitigen  Personen  und 
Volksgott ,  nicht  Wissensgott  der  Gebildetenu  .* 

Acest  „ Dumnezeu  popular “  al  lui  Scheler  era  puntea 
de  legătură  între  raţionalismul  excesiv  al  unor  filosofi  ca 
I.  Kant,  Hegel,  Scheling,  ori  Schopenhauer,  şi  poziţiile  ire¬ 
ductibile  ale  religiei  revelate  creştine.  Din  punct  de  vedere 
fenomenologic,  Scheler  reduce  rostul  religiei  numai  la  acte 
sentimentale  psihice,  refuzându-i  complet  orice  pretenţie 
raţională  de-a  explica  lumea. 

Actul  religios  este  însă  constitutiv  sufletului  uman  şi 
permanent,  aşa  după  cum  sunt  şi  alte  acte  sufleteşti,  ca 
bunăoară  atenţia,  memoria,  gândirea,  percepţia,  etc.  etc. 
El  se  caracterizează  prin  tendinţa  sa  spre  supranatural  şi 
mulţumirea  sa  numai  prin  categorii  divine,  faţă  de  care 
reacţionează  strict  individualizat.  Dumnezeul  fenomenologic, 
care  satisface  cerinţele  psihice  ale  omului,  se  poate  iden¬ 
tifica,  prin  intuirea  esenţei  sale,  ca  un  Dumnezeu  personal 
şi  infinit,  creator  şi  pronietor  al  lumii.  Principiul  creaţiunii 
este  numai  Divinitatea  absolută,  iar  motivul  este  dragostea 
creştină.4 

Metafizica  scheleriană  este  o  metafizică  creştină,  care 
răspunde,  în  cadrele  revelaţiunii  divine,  tuturor  întrebă¬ 
rilor  mari  pe  care  le  ridică  cunoaşterea  şi  existenţa,5 

1  Die  Stellang  d.  Menschen  i.  C.,  p.  16 

3  Cf.  F.  Kr®ppel,  Religtonsphilosophte  Max  Scheler *,  Miinchen,  1927,  p.  30  sq. 

3  Ibidem,  passim. 

4  Ibidem. 

*  Vezi  precizările  teologiei  rom.  catolice  in  legătură  cu  filosoful  M.  Scheler : 
Przywara,  Rellglonsbegriindung.  Mai  Scheler.  192S,  p.  6 

Ontologia  actului  religios  şi  fenomenologia  sa  era  prut 
Scheler  amănunţită  până  la  cele  mai  mici  şi  umbrite  cute  p 
mai  lipseau  însă  insistenţe  speciale  asupra  structurii  sale, 
pentru  ca  fenomenologia  religioasă  să  fie  desăvârşită. 

Prin  filosofuf  Martin  Heidegger,  fenomenologia  religi¬ 
oasă  structurală  avansează, «  Originea  actului  religios  zace,, 
după  Heidegger,  în  teamă  —  Angst,  Sorge,  angoisse. 

Teama  este  fenomenul  universal,  care  ridică  fiinţa 
umană  pe  un  plan  de  existenţă  cu  totul  nou  şi  caracte¬ 
ristic,  iar  această  teamă  genuină  este  pricinuită  de  moarte. 

Explicând  moartea,  filosofia  lui  Heidegger  devine  ceea 
ce  vrea  el  să  vedem  prin  titlul  lucrării  sale  principale: 
„ Sein  un  Zeit V  filosofie  a  existenţei,  filosof  ie  a  vieţii  şi 
a  morţii. 

In  moarte  nu  ne  poate  înlocui  nimeni,  ci  suntem  tri¬ 
butari  cu  toţii  şi  cu  ce  avem  mai  scump,  cu  fiinţa  noastră, 
suntem  fiinţe  îndreptate  spre  moarte:  „Sein  zum  Tode“ . 

Prin  moarte  valorificăm  tot  ceea  ce  am  fost  şi 
punem  punct  final  la  tot  ceea  ce  am  mai  fi  putut  de¬ 
veni,  In  teama  de  moarte,  deci,  zace  groaza  primară  a 
fiinţei  umane.  Educarea  voluntară  a  acestei  temeri  îndreaptă 
fiinţa  umană  spre  o  eliberare  din  ghiarele  groazei  de 
moarte,  spre  „eine  Freiheit  zum  Tode Dincolo  de  moarte 
este  neantul,  iar  frica  de  moarte  implicit  este  o  frică  şi 
de  neant, 2 

Iată  structura  originară  a  fenomenului  religios,  căci 
omul  dela  frică,  dela  Angst  şi  Sorge,  a  plecat  spre  supra¬ 
natural,  unde  şi-a  ancorat  toate  temerile  în  fiinţa  absolută 
şi  infinită  divină. 

Actul  religios  îşi  are,  prin  Heidegger,  explicată  şi  ge¬ 
neza  sa  fenomenologică  în  interiorul  complex  al  individua¬ 
lităţii  umane. 

De  fapt,  cu  Heidegger,  fenomenologia  religioasă  şi-a 
atins  punctul  său  suprem  de  evoluţie.  După  el,  fenome¬ 
nologia  degenerează  în  sistemul  filosofic  al  lui  Nicolai 
Hartmann. 

1  Halle,  1929. 

2  Sein  u  Zeii,  p.  20  sq. 

Fenomenologic  prin  esenţă,  acett  filosof  însă  se  elibe¬ 
rează  de  orice  supranatural.  Chiar  supranaturalul  „a/s  06" 
îl  incomodează,  de  aceea  fenomenologia  sa  religioasă  ex¬ 
clude  pe  Dumnezeu  „ab  initio Procedura  aceasta  apriorică 
este  cunoscută  în  filosofia  nietzscheiană,  dar  ea  devine  ca¬ 
tegorică  la  N.  Hartmann :  „Dtr  Gott  ist  tot “  —  Dumnezeu 
a  murit.1 

Fenomenologia  lui  Hartmann  este,  astfel,  o  fenome¬ 
nologie  desbrăcată  de  orice  supranatural.  Ea  este  naturală 
până  în  cele  mai  intime  resorturi  ale  sale  şi  de  aceea  este 
autentic  păgână,  fiindcă  n’are  niciun  element  creştin  în 
ea.  Ori,  fără  elemente  creştine,  orice  fenomenologie  reli¬ 
gioasă  nu-şi  are  explicaţia  definitivă,  ea  putându-se  ra¬ 
porta  tot  aşa  de  bine  oricărei  alte  religii  de  pe  glob. 
Creştinismul  singur  îmbină  ambele  elemente  constitutive  ale 
raportului  religios  —  Dumnezeu  şi  omul  —  într’un  tot 
unitar. 

In  creştinism,  Dumnezeu  conduce,  prin  revelaţia  Sa, 
iar  omul  i  se  supune  liber  şi  conştient.  Proporţiile  şi  atri¬ 
buţiile  nu  sunt  depăşite  nici  de  Dumnezeu,  nici  de  om. 
Omul  nu  încalcă  domeniul  supranatural,  prin  umanizări 
nepermise,  dar  nici  Dumnezeu  nu  desfiinţează  naturalul 
omenesc,  abătând  voia  liberă  a  omului  spre  alte  căi,  decât 
cele  socotite  de  om  ca  potrivite  şi  legitime  desvoltării  sale 
personale. 

Sinergismul  acesta  „theo-antropic"  este  ideal  repre¬ 
zentat  în  persoana  dioprosopică  a  Domnului  nostru  îisus 
Hristos,  în  care  firea  umană,  supunându-se  principiului 
divin,  nu  şi-a  pierdut  nici  una  din  însuşirile  şi  caracte¬ 
risticile  sale  umane,  ci  din  contră  şi  le-a  păstrat  absolut 
intacte,  aşa  după  cum  au  precizat  sinoadele  ecumenice  dela 
Efes  şi  Chalcedon.  După  Scheler  şi  Heidegger  se  vor  mai 
ivi  câţiva  filosofi  sporadici,  entuziasmaţi  de  fenomenologia 
religioasă,  ca  G.  van  der  Leeuw,  care  scrie  opera  sa  ca¬ 
pitală  :  „ Einfiihrung  in  die  Phanomenologie" ,  apărută  în  1925, 
dar  alte  noutăţi  nu  mai  aduc,  căci  ceea  ce  era  de  de¬ 
monstrat  se  isprăvise  prin  lucrările  epocale  ale  precede- 
sorilor, 

1  Cf.  Grundztige  einer  Mttaphysik  dtr  Erkentniss,  II  Aafl.  Barba,  1926,  p.  51  sq. 

Mai  rămăsese  doar  un  aspect  minor  al  fenomenologiei 
religioase,  anume  cel  social,  dar  şi  el  îşi  primeşte  soluţia 
de  măiestru  curând. 

Actul  religios  se  traduce,  în  extern,  prin  cult  şi  mo¬ 
rală.  Cultul  şi  morala  sunt  formele  sociale  ale  fenome¬ 
nologiei  religioase,  care  exteriorizează,  în  societatea  orga¬ 
nizată,  concepţiile  superioare  ale  diferitelor  individuali¬ 
tăţi  umane. 

Fenomenologia  religioasă  socială  depinde,  astfel,  de 
puritatea  şi  autenticitatea  actului  religios,  cu  atât  mai  su¬ 
perior  cu  cât  stă  într'un  raport  mai  direct  şi  mai  intim 
cu  Divinitatea. 

Deplin  convins  şi  sincer  în  actele  sale  religioase  in¬ 
terne,  omul  se  exteriorizează  în  public,  el  se  duce  la  bi¬ 
serică,  se  roagă,  dă  eleimosină,  face  fapte  morale. 

Prin  aceste  manifestări  fenomenologice  sociale,  omul 
vrea  să  intre  într’un  contact  tot  mai  strâns  cu  Divinitatea. 
El  influinţează  totodată  într'un  mod  salutar  şi  asupra  con¬ 
ştiinţelor  semenilor  săi,  din  sânul  aceleiaşi  societăţi. 

Este  natural,  deci,  ca  aceste  fenomene  religioase  so¬ 
ciale  să  aibă  o  importanţă  excepţională  în  planul  soterio- 
logic  colectiv,  cât  şi’n  cel  social.  Numai  aşa  se  explică  na¬ 
şterea  măreaţă  a  acelor  opere  religioase  sociale,  care  fac 
şi  astăzi  admiraţia  întregii  lumi  civilizate,  opere  născute 
la  farul  dragostei  creştine  şi  călite  pe  greul  drum  al  re¬ 
nunţărilor  şi  suferinţelor  de  tot  felul,  de  care  e9te  plină 
istoria  multimilenară  a  creştinismului. 

In  acest  punct  de  intersecţie,  fenomenologia  merge 
mână  în  mână  cu  experienţa  istorică  religioasă,  care  stu¬ 
diază  trecutul  omenirii,  din  punct  de  vedere  psihologic 
empiric,  încercând  a  surprinde  fiinţa  religiei  din  cerce¬ 
tarea  trecutului  şi  prezentului  omenirii.  (Vezi:  W.  James / 
G,  Wobbermin ,*  K.  Jaspers). 1 

Am  ajuns,  astfel,  la  sfârşitul  expunerilor  noastre,  când 
se  cuvine  ca  alături  de  cele  anticipate  în  decursul  ace¬ 
stui  studiu,  să  sintetizăm  câteva  concluzii  finale. 

1  Die  reUgtose  ErFahrung  in  ihrer  Mannigfaltigkeit,  deutsche  Bearbeituag  von 
G,  Wobberminn,  IV  Aufb.  Leipaig.  J.  C.  Hinrichs  Verlag,  1925. 

2  Das  Wesen  der  Reltgion,  II  Aull.,  1925  ţ  Religionsphilosophie,  Berlin,  1924- 

*  Die  Psychologie  der  Welfanschauungen,  III  Aufl.  1925. 

Ele  nu  sunt  nici  grele  de  făcut  şi  nici  forţate,  ci 
răsar  organic  din  expunerile  precedente. 

Creştinismul  este  religia  absolută,  care  cuprinde  cele 
mai  perfecte  posibilităţi  spirituale  integrative. 

Fiecare  creştin  îşi  are  viaţa  sa  personală  spirituală 
rezolvată  definitiv  în  creştinism.  Oricât  de  complex  ar  fi 
actul  sufletesc  religios  al  fiecăruia,  el  îşi  află  liniştire  şi 
mulţumire  în  cadrele  concepţiilor  superioare  de  viaţă  ale 
religiei  creştine. 

Fenomenul  acesta  integrativ  este  caracteristic  numai 
creştinismului,  care  se  întemeiază  pe  dragostea  vie  şi  ne¬ 
muritoare.  Numai  în  creştinism,  oricare  individualitate 
umană  este  cuprinsă,  cu  toate  imperfecţiunile  şi  mesia* 
nismele  sale,  după  cum  numai  în  creştinism  oricare  in¬ 
divid,  cu  cele  mai  diferite  necesităţi  de  ordin  spiritual, 
se  poate  încadra  până  la  dispariţia  sa  totală. 

Aşa  se  explică  de  ce  vedem  în  creştinism  fenomenul 
curios  al  încadrării,  în  inima  sa  largă,  atât  a  individului 
nefericit,  plin  de  desnădejde  neagră,  cât  şi  a  celui  fericit, 
plin  de  exuberanţa  cea  mai  debordantă. 

Posibilităţile  acestea  integrative  ale  creştinismului  so¬ 
luţionează  fenomenologia  religioasă,  unind  fenomenul  na¬ 
tural  al  actului  religios  cu  supranaturalul  revelat  al  unei 
Divinităţi  personale  şi  reale. 

Actul  religios,  cu  întreaga  sa  fenomenologie,  îşi  află, 
astfel,  revărsare  organică  în  matca  unitară  a  supranatu¬ 
ralului  divin. 


CUM  A  AJUNS  ŞAGUNA 
VICAR  Şl  EPISCOP  IN  ARDEAL 

da 

Preot  Dr.  TEODOR  BODOGAE 

Profesor  la  Academia  teologică  „Andreisnă*' 


Se  ştia  pan/ acum  din  studiile  lui  N,  Popea  şi  I.  Lupaş 
că  A.  Şaguna  a  fost  numit  în  Iunie  1846  vicar,  iar  în  Fe¬ 
bruarie  1848  episcop  al  Ardealului,  mai  ales  în  urma  in¬ 
tervenţiilor  Mitropolitului  Iosif  Raiacici,  Scrisorile  dintre 
cei  doi  ierarhi  publicate  de  S.  Dragomir  şi  pe  care  le-am 
tradus  mai  sus,1  ne  dau  şi  ceva  indicaţii  mai  sigure  in  această 
privinţă.  Nu  se  cunoşteau  însă  argumentele,  de  care  s'a 
servit  in  favorul  lui  Şaguna,  Mitropolitul  sârbesc,  Ori,  iată 
că,  datorită  amabilităţii  prof.  Şt.  Lupşa,  care  ne-a  pus  la 
dispoziţie  un  număr  de  copii  de  pe  actele  luate  din  arhiva 
de  Stat  din  Viena,  se  poate  azi  cunoaşte  şi  acest  amănunt. 

Pentru  cine  a  citit  cu  atenţiune  corespondenţa  lui  Şa¬ 
guna  cu  Raiacici  şi  va  vedea  apoi  rapoartele  acestuia  către 
Consiliul  de  Stat,  dar  mai  ales  înţelegerea  dintre  el  şi  cance¬ 
larul  ardelean  Josika,  fapte  pe  care  acesta  şi  le  va  însuşi,  va 
reeşi  clar,  pe  de-o  parte  statornicul  sprijin  acordat  de  Mi¬ 
tropolitul  sârb,  iar  pe  de  alta  dibăcia  deosebită  a  lui  Şa¬ 
guna  de  a  furniza  lui  Raiacici  date  şi  sugestii  precise  precum 
şi,  în  fine,  superioara  înţelegere  şi  purtare  de  grijă  a  ie¬ 
rarhului  Andrei  pentru  atât  de  năpăstuita  Biserică  arde¬ 
leană.  Desigur  că  Raiacici  accentua  în  intervenţiile  sale 
canonicitatea  sistemului  de  întregire  a  episcopiei  ardelene, 
căci,  spune  el,  în  Biserica  greacă  nimeni  nu  poate  ajunge 
episcop  fără  aprobarea  Mitropolitului  (St,  Archiv  Nr.  3063/19 
Iunie  1847).  Cancelaria  aulică  va  limita  însă  drepturile  ju- 
risdicţionale  pe  care  şi  le  aroga  Raiacici  şi  respectând 
„opinia  dominantă  din  Ardeal"  propune  alegere,  iar  nu 


Vezi  p.  66  urm. 

jiumîre.  Desigur  schimbând  clauza  din  1809  în  sensul  ca  şi 
din  afara  Transilvaniei  să  se  poată  pune  candidatură.  Aşa 
a  intrat  Şaguna  în  ternar,  iar  odată  ajuns  aici  a  fost  uşor 
lui  Raiacici  şi  Josika  —  desigur  pe  baza  pregătirii  supe¬ 
rioare  şi  a  meritelor  excepţionale  ale  lui  Şaguna  —  să-l 
propună  pentru  episcopat. 

Nu  putem  da  aici  decât  un  singur  raport  din  5  Mai 
1846,  şi  acesta  fragmentar.  Vom  publica  aiurea  toate  aceste 
11  acte  în  text  original.  Deocamdată  rămânem  la  noutăţile 
şi  precizările  pe  care  ni  le  dă  acesta  singur  (între  altele 
şi  un  vicariat  al  lui  Şaguna  în  Vârşet  în  1842). 


Staats-Arhiv  Nr.  2173/1846 

Raportul  vicepreşedintelui  Cancelariei  aulice  transilvane  din  19 
Aprilie  1846  privitor  la  numirea  unui  vicar  pentru  episcopia  ort.  va¬ 
cantă  a  Transilvaniei. 


Prezentul  raport  al  Cancelariei  Aulice  din  2  Aprilie  a.  c.  cu¬ 
prinde,  conform  celei  din  27  Noemvrie  1845  (Pr.  6514)  următoarele 
trai  puncte  principalei 

1.  Aprecierile  Guvernului  privitoare  la  candidarea  in  postul  de 
vionr  al  numitei  Biserici. 

2.  Informaţii  privitoare  la  întrebarea  dacă  şi  în  ce  măsură  a  fost 
îndatorat  răposatul  episcop  greco-neunit  Moga  faţă  de  „Fundus  In- 
sk’uctus"  al  Episcopiei  respective  şi  a  da  socoteală  de  banii  colectaţi 
de  el  sau  adunaţi  pe  altă  cale  pentru  dotarea  Seminarului  greco-neunit 
şi  ce  pretenţii  de  acest  fel  mai  stau  încă  neplătite, 

3.  Datele  cerute  din  ioc  mai  înalt  asupra  modalităţii  de  alegere 
a  Episcopului  greco-neunit  în  Transilvania. 

In  ce  priveşte  primul  punct,  adică  propunerea  pentru  postul  de 
viear,  acesta  a  fost  solicitat  de  următorii : 

1.  Moise  Fulea.  Intr’o  cerere  înaintată  ulterior  Cancelariei  aulice 
ardelene  (Nr.  2174/2077 — 1846),  acesta  afirmă  că  după  terminarea  cu 
bun  succes  a  studiilor  filosofice  şi  juridice  şi  după  audierea  în  de¬ 
cursul  anilor  1811 — 13  în  Viena  a  cursurilor  teologice,  încă  în  acelaş 
an  1813  a  fost  numit  în  postul  de  director  al  şcolilor  neunite  din 
Ardeal  şi  de  prim  asesor  al  Consistoriulul  sibian,  iar  prin  majori¬ 
tate  de  voturi  şi  protopop  al  protopopiatului  II  ai  Sibiului,  îndepli- 
niadu-şi  totdeauna  această  întreită  însărcinare  spre  mulţumirea  tutu¬ 
rora,  ba  încă  având  pe  lângă  acestea  şi  profesura  la  institutul  candi- 

daţilor  de  Teologie,  acum  ajungând  în  al  32-lea  an  de  activitate  îs 
folosul  patriei;  că  el  cunoaşte  perfect  afacerile  şi  problemele  conals- 
torialiceşti,  că  adeseori  încă  pe  când  lipsea  răposatul  episcop  Moga, 
dar  mai  ales  dela  moartea  acestuia  din  29  Octomvrie  1845  a  prezidat 
totdeauna  şedinţele  Consistorului,  că  apoi  şi  în  viaţa  cetăţenească  şi-a 
împlinit  datoriile  sale,  crescându-şi  fiii  ca  cetăţeni  folositori  statului 
şi  trăind  cu  soţia  sa  totdeauna  în  deplină  cuviincioşie  şi,  în  fine,  că 
în  întreg  clerul  neunit  din  Ardeal  nu  se  află  nimeni  care  să-l  depă¬ 
şească  prin  vechime  în  serviciu  sau  prin  alte  merite, 

2.  loan  Moga,  titular  al  protopopiatului  I  al  Sibiului  şi  profesor 
de  Teologie,  afirmă  în  cererea  sa  că  în  1816  a  fost  ales  ca  profesor 
de  teologie  de  către  adunarea  respectivă  a  clerului,  apoi  că  în  1827 
a  fost  numit  asesor  consistorial,  încredinţându-i-se  referada  specială 
în  problemele  matrimoniale,  iar  în  1830  a  fost  înaintat  ca  protopop, 
arătându-se  totdeauna  vrednic  de  această  Întreită  slujbă  ce  i  s  a  în¬ 
credinţat,  că  despre  conduita  morală  şi  fără  pată  în  vremea  acestor 
30  de  ani  de  serviciu  poate  aduce  mărturia  întregului  cler  român, 
apoi  că  în  decursul  îndelungatei  sale  activităţi  şi-a  câştigat  destule 
cunoştinţe  şi  experienţă  în  conducerea  trebilor  administrative  biseri¬ 
ceşti,  că  e  incă  într'o  vârstă  destul  de  viguroasă  de  55  ani,  că  se  de¬ 
dică  întru  totul  misiunii  şi  că-şi  dă  seama  şi  de  problema  situaţiei 
politice  a  clerului  său  în  cadrul  celorlalte  confesiuni  şi  în  sfera  de 
jurisdicţie  politică  a  statului, 

3,  loan  Popasu,  prim-protopop  al  Braşovului  spune  în  cerere 
că  prin  numirea  sa,  administrarea  sumelor  fundaţionale  şi  ale  Fon¬ 
dului  instructus  —  care  acum,  datorită  influenţei  pe  care  o  exercită 
asupra  lor  rudele  răposatului  episcop,  membrii  actualului  Consistoriw, 
este  foarte  stingherită  —  ar  putea  fi  cel  mai  bine  asigurată,  că  îa 
urma  puternicei  influenţe  pe  care  Consîstoriui  o  exercită  asupra  ale¬ 
gătorilor  lipsiţi  de  cultură  uşor  s’ar  putea  ca  neamul  familiei  Moga 
să  câştige  partida,  că,  apoi,  după  terminarea  în  Ardeal  a  studiilor 
pregătitoare  a  urmat  teologia  la  Universitatea  din  Viena  şi  conform 
bunelor  mărturii  ale  Magistratului  braşovean  şi  ale  Comandantului  mi¬ 
litar  suprem  din  Transilvania,  el  şi-a  îndeplinit  totdeauna  datoria  să 
fie  ca  slujbaş  public,  fie  ca  preot  şi  protopop,  că  stăpâneşte  perfect 
limbile  germană,  maghiară,  greacă,  latină  şi  valahă,  pe  lângă  acestea 
fiind  versat  şi  în  limba  ebraică,  franceză,  italiana  şi  engleză,  ci  e 
dotat  cu  o  voinţă  puternică,  fiind  în  floarea  vârstei  şi  crezând  că  va. 
corespunde  cerinţelor  legate  de  postul  solicitat. 

Guvernul  ardelean  fixează  candidata  acestor  3  candidaţi  la  vi¬ 
cariatul  respectiv  in  ordinea  următoare : 

I.  Moise  Fulea. 

II.  Ioan  Moga. 

III.  Ioan  Popasu. 

întâi  de  toate,  cancelaria  aulică  aduce  la  cunoştinţă  că  sub  Nr. 
1610/1846  i-a  fost  înaintată  în  numele  clerului  neunit  din  Ardeal  un 
denunţ  —  e  adevărat,  nesemnat  —  în  care  răposatul  episcop  Moga  < 
acuzat  de  delapidarea  (Unterschlagung)  unei  însemnnte  sume  de  bani 
destinată  ridicării  unui  Seminar  teologic,  iar  asesorii  consistoriali  Fulea 
şi  Moga,  rude  ale  episcopului  Moga,  de  delapidarea  unei  părţi  din 
lâsământul  episcopal.  In  sensul  preainaltului  „bilet  de  mână“  din  9 
Martie  1792  (Pr.  1379)  şi  al  art.  24  din  1791,  de  a  nu  se  lua  în 
seamă  anonimele,  Cancelaria  ardeleană  crede  că  du  trebue  anexate 
la  acte  astfel  de  lucruri,  totuşi  a  găsit  de  bine  că  nar  putea  să  nu  le 
aducă  la  cunoştinţa  Maj.  Voastre. 

In  afară  de  faptul  pomenit,  cancelaria  observă,  în  legătură  cu 
cei  3  candidaţi  propuşi  de  guvern  următoarele! 

După  datele  cunoscute,  ea  nu  poate,  la  dreptul  vorbind,  socoti 
ea  deplin  îndreptăţit  pe  nici  unul  din  cei  trei  pentru  acest  important 
post,  mai  ales  având  în  vedere  împrejurarea,  că  răposatul  episcop 
n’a  avut  grija  cuvenită  pentru  ridicarea  culturală  a  clerului  şi  popo¬ 
rului.  Pe  de  altă  parte,  însă,  iarăşi  nu  s'ar  putea  tăgădui  că  cei  dintâi 
doi  candidaţi,  contra  cărora  nu  ne' a  parvenit  nici  o  plângere,  şi-au 
câştigat  destul  de  serioase  cunoştinţe  în  privinţa  problemelor  consis- 
torialiceşti  şi  că  par  vrednici  de  tot  respectul  unei  slujbe  atât  de  în¬ 
delungate.  Abstrăgând  de  faptul  că  Fulea  e  căsătorit  —  ceea  ce  ar 
putea  fi  o  piedică  pentru  episcopat,  dar  nu  pentru  vicariat  —  nici  o 
altă  piedică  nu  mai  stă  în  calea  numirii  celor  doi,  că  după  lichidarea 
fondului  seminarial  în  cel  al  lâs&mântului  răposatului  episcop,  ar  putea 
fi  scoşi  din  cauză,  deşi  după  urgenta  rezolvare;  a  acestor  chestiuni 
băneşti  nu  s'ar  putea  conchide  cu  toată  siguranţa  că  ar  fi  fost  cu 
totul  streini  de  ele. 

Privitor  la  cel  de-ai  treilea  candidat,  Ioan  Popasu,  Cancelaria 
observă  că  de  fapt  el  a  dat  lăudabile  dovezi  de  promovare  a  cultu¬ 
ralizării  poporului  şi  a  clerului,  că  e  devotat  şi  credincios  faţă  de  au¬ 
torităţi  şi  că  a  câjtigăt  atât  încrederea  poporului,  cât  şi  deplina  mul¬ 
ţumire  a  Magistratului  braşovean,  primind  recomandaţii  dela  acesta 
şi  dela  comandantul  trupelor  imperiale  din  Ardeal.  Totuşi,  el  abia  a 

păşit  în  vrâsta  bărbăţiei,  n’are  practică  în  afacerile  administrative  bi¬ 
sericeşti  şi  aici  experienţa  şi  cunoştinţa  oamenilor  şi  a  împrejură¬ 
rilor,  cari  se  cer  în  astfel  de  post,  fapt  pentru  care  ne  temem  că  cei¬ 
lalţi  doi  candidaţi,  cari  il  depăşesc  prin  anii  serviţi  şi  prin  dibăcia 
îh  administraţie,  ar  intriga  împotriva  Iui,  ceea  ce  ar  cauza  cele  mai 
triste  urmări  pentru  cler  şi  popor. 

...  „Greutatea  de  a  afla  printre  băştinaşii  Ardealului  un  preot 
destoinic  a  administra  dieceza  greco-neunitâ  a  îndemnat  pe  vice-pre- 
şedioteîe  Cancelariei  aulice  Baronul  Josika  —  fără  a  călca  indepen¬ 
denta  de  orice  influentă  mitropolitană  străină  în  care  se  află  cre¬ 
dincioşii  greeo-neuniţi  ai  Ardealului  —  de  a  lua  legătură  verbală  în 
această  privinţa,  în  vederea  unui  vrednic  păstor  al  Bisericii,  cu  Ar¬ 
hiepiscopul  şi  Mitropolitul  de  Carloviţ,  pe  atunci  tocmai  prezent  în 
Viena.  in  urma  acestei  convorbiri  directe,  s'a  plâns  apoi  Rajacici  că 
ei  n'a  fost  întrebat  în  legătură  cu  ocuparea  episcopiei  vacante  şi  se 
exprimă  împotriva  alegerii  de  episcop  din  neamul  celui  răposat.  Din 
cuprinsul  acestei  alăturate  scrisori  reiese  că  chiar  de  pe  când  încă 
trăia  răposatul  episcop  Moga,  domnea  în  Biserica  neunită  a  Tran¬ 
silvaniei,  dezordine,  bunul  plac  şi  simonie,  Moga  însuşi  nefiind  deplin 
conştient  de  înalta  sa  situaţie  şi  lăsându-se  condus  de  cei  din  jurul 
său  şi  mai  ales  de  numeroasele  sale  rudenii.  Pentru  a  veni  în  aju¬ 
torul  acestei  triste  împrejurări,  ar  trebui  să  se  aleagă  ca  păstor  al 
Bisericii  cel  mai  vrednic.  Dar  cum  s‘ar  putea  aştepta  din  partea 
acestui  cler  alegător,  ca  ei  să  cunoască  însuşirile  pe  care  trebue  să 
le  poseadâ  un  bun  episcop  sau  vicar,  pentru  a  putea  alege  apoi  pe 
cel  mai  vrednic  dintre  preoţi  ?  Abstrăgând  faptul  că  o  astfel  de  ale¬ 
gere  (a  unui  preot  de  mir)  e  împotriva  prevederilor  bisericeşti,  abia 
10  din  cei  80  de  alegători  şi-ar  putea  da  bine  seama  de  chemarea 
ce  o  au  de  a  servi  în  primul  rând  binele- Bisericii.  Alegerea  lui  Moga 
a  dovedit-o  îndeajuns.  Dreptul  de  alegere  s'ar  fi  acordat  Valahilor 
ardeleni  numai  din  gelozie  faţă  de  Sârbi,  întrucât  Arhiepiscopul 
Putnic  a  propus,  în  lipsă  de  candidaţi  vrednici  dintre  valahi,  tot 
Sârbi.  Dar  şi  astăzi  abia  s'ar  afla  în  tot  Ardealul  3  persoane  care 
să  se  distingă  de  ceilalţi  prin  cultură  şi  cunoştinţe,  dintre  aceştia  nici 
unul  care  să  nu  sufere  de  vreo  mare  scădere,  nici  unul  care  să  poată 
conduce  în  mod  ferm  şi  cum  se  cuvine  agendele  episcopale.  Arhie¬ 
piscopul  ar  jigni  devotamentul  faţă  de  Maj.  Voastră  şi  faţă  de  Bise¬ 
rica  Sa,  dacă  nu  ar  face  atentă  pe  Maj.  Voastră  asupra  tristei  stări 
din  Biserica  ardeleană  neunită  şi  dacă  n’ar  propune  ca  administrator 
episcopal  pe  un  bărbat  cu  totul  indicat  spre  aşa  ceva. 

Cu  totul  apt  pentru  un  astfel  de  post  socot.te  Arhiepiscopul 
Rajacici  pe  arhimandritul  din  mân.  Covil,  Andrei  Şaguna,  in  vârstă 
«te  vreo  40  ani,  român  de  origină,  format  in  ştiinţele  filosofice,  juri¬ 
dice  şi  teologice,  complect  stăpân  pe  limbile  maghiară,  germană,  ro¬ 
mână,  slavă,  sârbă  şi  latină,  călugărit  de  răposatul  mitropolit  Strati- 
nairovici,  primit  apoi  la  curtea  sa  şi  numit,  rând  pe  rând,  diacon  şi 
secretar  consistorial,  hirotonit  arhidiacon  şi  preot,  iar  de  urmaşul 
său  mitropolitul  Stancovici,  înaintat  protosincel  şi  arhimandrit,  ca 
atare  aplicat  vreme  de  10  ani  profesor  titular  la  Institutul  teologic 
din  Carioviţ,  iar  după  numirea  lui  Rajacici  ca  mitropolit  şi  până  la 
sosirea  actualului  episcop  de  Vârşeţ,  mandatar  şi  administrator  şi  al 
acestei  episcopii,  un  om  care  a  servit  sub  3  arhiepiscopi  şi  care 
timp  de  12  ani  a  fost  utilizat,  sub  supraveghere  nemijlocită,  în  toate 
eparhiile  şi  în  tot  felul  de  misiuni  încredinţate  de  ierarhi,  bucurân- 
du-se  pretutindeni  de  o  desăvârşită  încredere.  Cu  totul  lăudabil  în 
ce  priveşte  purtarea,  strein  de  orice  fanatism,  el  ar  putea  fi  în  stare 
si  pună  ordine  In  problemele  bisericeşti  ale  Ardealului,  să  cultive 
bunaînţeiegere  cu  cei  de  alte  confesiuni,  să  promoveze  ridicarea  mo¬ 
rală  a  poporului  şi  înainte  de  toate  să  activeze  în  folosul  statului  şi 
al  Bisericii.  Rajacici  mai  spune  că  după  cum  nu  s'a  înşelat  la  cele 
trei  propuneri  făcute  în  legătură  cu  scaunul  episcopal  al  Dalmaţiei, 
au  crede  câ  s'ar  înşela  nici  acuma,  când  susţine  că  Şaguna  e  de  pre¬ 
ferat  oricărui  alt  candidat. 

In  fine,  arhiepiscopul  se  mai  roagă  ca,  exceptându-se  modul  de 
alegere  ordonat  în  1811,  să  se  dea  de  astădată  posibilitate  a  fi  numit 
pe  cale  canonică,  aşa  cum  a  fost  şi  înainte  de  Moga  în  Ardeal,  epis¬ 
copul  sau  administratorul  episcopal,  de  înţelegerea  şi  activitatea  că¬ 
ruia  atârnă  binele  a  600.000  de  oameni. 

Baronul  Iosika  înaintează  această  propunere  a  arhiepiscopului 
Rajacici  cu  observaţia  că  alegerea  episcopului  neunit  din  Ardeal  n’a 
fost  introdusă  abia  în  1810,  ci  a  existat  şi  mai  înainte  şi  că  acest 
drept  al  clerului  de  a-şi  alege  vlădica  se  bazează  pe  legea  din  Appro- 
bata  p.  1,  s,  8,  art  1,  unde  se  spune :  „pe  acela  trebue  să-l  ceară 
deia  principe  ca  episcop,  pe  care  îi  găseşte  de  vrednic  în  mod  una¬ 
nim  clerul  valah”,  (Continuarea  articolului  mai  spune:  „dacă  Princi¬ 
pele  îl  găseşte  de  potrivit,  trebue  să-l  confirme,  desigur  după  ce  va 
vedea  că  modalitatea  şi  condiţiile  cerute  sunt  conforme  cu  fidelitatea 
faţă  de  principe  şi  cu  binele  poporului").  Tocmai  pe  acest  temeiu  să 
fie  ales  şi  actualul  episcop  neunit  din  Ardeal.  De  aceea  Baronul  Iosika* 


156 


REVISTA  TEOLOGICA 


crede  că,  în  sensul  legilor  şi  al  uzului,  nici  de  astă  dată  nu  s'ar  putea, 
găsi  altă  cale  pentru  alegerea  episcopului  neunit,  revenirea  la  vechile 
procedeuri  fiind  cu  atât  mai  puţin  indicată,  cu  cât  va  sili  oarecum 
pe  candidaţii  puşi  la  vot  să  acţioneze  In  folosul  lor  asupra  alegăto¬ 
rilor,  ceea  ce,  fără  a  fi  desigur  de  un  rezultat  corespunzător,  ar  putea 
duce  la  o  tulburare  inutilă  în  rândurile  clerului  şi  la  o  coborâre  a 
prestigiului  autorităţii  bisericeşti.  Numirea  arhimandritului  Şaguua 
propusă  de  Rajacici  i  se  pare  lui  Iosika  cu  atât  mai  ducătoare  la 
scop,  cu  cât  numirea  vicarului  depinde  numai  şi  numai  de  Maj.  Voastră 
şi  cu  cât  funcţiunea  acelui  vicar  durează  numai  cât  timp  se  arată 
vrednic.  Pe  de  altă  parte,  însă,  se  aşteaptă  ca  Şaguna  să  câştige  i» 
scurt  timp  simpatia  întregului  cler  neunit  din  Ardeal  prin  activitatea 
sa  rodnică  şi  prin  conduita  sa  înţeleaptă,  încât  la  timpul  său  Maie¬ 
statea  Voastră  să  poată  conta  pe  reuşita  lui  in  alegerea  de  episcop 
ordonată  prin  recentul  prea  înalt  decret. 

In  urma  celor  de  mai  sus,  Baronul  Iosika  propune  numirea 
arhimandritului  de  Covil  Andrei  Şaguna  ca  administrator  al  văduvite! 
episcopii  greco-neunite  din  Ardeal  şi  anume  cu  un  salar  de  2000  fi. 
CM.,  întrucât  această  sumă  nu  pare  deloc  exagerată  în  raport  cu  mul¬ 
tiplele  agende  ale  vicarului  într'o  dieceză  întinsă  pe  o  suprafaţă  de 
1000  mile  patrate  şi  care  se  află  în  cea  mai  mare  neorânduială,  de 
altfel  însuşi  fondul  sidoxial  de  pe  vremea  vacanţei  episcopale  ridi- 
cându-se  tot  la  aceeaş  sumă  de  2000  il. 

Hengelrad  S./S. 

Rfesolutio)  Afcti) 

Ad.  I.  Acord  arhimandritului  de  Covil  Andrei  Şaguna  postul  de 
vicar-administrator  în  sediul  episcopal  vacant  al  diecezei  de  rit  grec 
a  Reuniţilor  din  Transilvania  şi-i  asemnez  o  remuneraţie  anuală  de 
de  2000  fi. 

Ad.  II.  Privitor  la  cele  hotărâte  pentru  pertractarea  judecăto¬ 
rească,  va  căuta  cancelaria  să  dispună  cele  cuvenite. 

Ad.  III.  Cercetările  cerute  de  cancelarie  pentru  clarificarea  ulte¬ 
rioară  a  acestei  probleme  să  se  continue,  iar  informaţiunile  să  ni  se 
aştearnă  prin  Comite  deodată  cu  avizul  cancelariei. 

Rămân  Ia  raportul  Baronului  Iosika:  la  decizia  dată  cu  ocazia 
propunerii  Cancelariei  din  2  Martie  1846. 

Schonbrunn,  27  Iunie  1846. 

F ordinând1 

1  Primele  3  puncte  ale  rezoluţiei  sunt  redactat*  în  limba  latini,  iar  restul  fa* 
limba  germani. 

Notă.  Despre  problema  lăsimântnlui  lui  Moga  precum  şi  despre  o bi acţiunile 
guvernului  în  aeeaita  chestiune,  ca  |i  despre  o  serie  intrtagi  de  date  noui  privitoare 
la  Şaguna,  se  vorbeşte  în  restul  documentelor. 


MORALITATEA 

CA  ATITUDINE  EXISTENŢIALA1 

da 

Preot  lOAN  OPRJŞ 

Adminiatrator  protopopiat;,  Blaj 


IV.  FUNDAMENTUL  PSIHOLOGIC  AL  MORALEI 

Din  punctul  nostru  de  vedere  problema  cea  mai  im¬ 
portantă  a  moralei  nu  este  aceea  de  a  afla  un  criteriu  al 
moralităţii,  aşa  cum  fac  de  obicei  sistemele  etice,  ci  de  a 
soluţiona  problema  eminamente  practică  a  distincţiei  dintre 
existenţă  şi  valoare.  Am  văzut  la  timpul  său  că  raţiunea 
este  incapabilă  şi  chiar  cu  totul  contra-indicată  de  a  în¬ 
deplini  un  asemenea  oficiu.  Altminteri,  morala  raţionalistă 
nu  este  posibilă  decât  întrucât  confundă  teoretic  morali¬ 
tatea  cu  raţionalitatea  şi  practic  gândirea  cu  actul.  Am 
văzut  cât  de  greşită  este  poziţia  teoretică  a  raţionalismului. 
In  capitolul  de  faţă  vom  examina  poziţia  lui  practică. 

Actul  moral  ca  act  existenţial,  pe  lângă  o  motivaţie 
logică  trebuie  să  aibă  şi  o  motivaţie  internă,  psihologică, 
la  care  să  ia  parte  nu  numai  raţiunea  şi  celelalte  puteri 
sufleteşti,  ci  chiar  şi  corpul.  Discordanţa  dintre  existenţă 
şi  valoare  fiind  un  fapt  de  natură  ontologică,  adecă  re¬ 
prezentând  un  deranjament  funcţional  real  în  fiinţa  umană, 
nu  poate  fi  soluţionată  prin  simpla  postulare  raţională  a 
valorii,  ci  trebuie  să  pătrundem  adânc  în  natura  umană, 
până  la  încheietura  abisală  dintre  existenţă  şi  valoare. 

Nu  trebuie  să  trecem  nicidecum  cu  vederea  faptul  că 
actul  moral  ca  act  de  voinţă  este  supus  tuturor  condiţiilor 
imanente  ale  vieţii  psihice-  Ori  această  viaţă  psihică  nu 
numai  că  nu  oferă  nici  o  circumstanţă  încurajatoare  rea¬ 
lizării  voliţionale  a  actului  moral  ci  din  potrivă,  între  actul 


1  Urmare  dela  p.  56  urm. 

moral  şi  tendinţele  psihico-biologice  este  adesea  o  vrăşmăşie 
uneori  ireductibilă.  1 

La  temelia  tuturor  fenomenelor  psihice  stă  conştiinţa. 
După  părerea  psihologilor  „conştiinţa  este  ceea  ce  constituie 
fenomenele",  *  adecă  factorul  de  sinteză  al  stărilor  sufle¬ 
teşti.  Ea  este  aceea  care  garantează  desăvârşita  unitate  a 
vieţii  sufleteşti.  Deşi  avem  trei  stări  sufleteşti  fundamen¬ 
tale,  totuşi  ele  sunt  indisolubil  legate  una  de  cealaltă, 
„De  cele  mai  multe  ori  nu  se  pot  deosebi  destul  de  lă¬ 
murit  diferitele  categorii  de  fenomene,  însă  avem  ocazia 
să  constatăm  că  ele  variază  independent  una  de  alta,.. 
Aceste  trei  specii  de  fenomene  (inteligenţă,  sentiment,  vo¬ 
inţă)  sunt  adeseori  amestecate  în  conştiinţă  astfel  încât  în 
general  e  nepotrivit  să  le  izolăm".3  După  noua  concepţie 
psihologică,  viaţa  sufletească  trebuie  înţeleasă  în  sens  berg- 
sonian,  ca  o  curgere  de  energie  sufletească.  Nu  trebuie  să 
uităm  că  cele  trei  feluri  de  fenomene  pe  care  le-am  dis¬ 
tins,  există  împreună  adeseori  în  conştiinţă  şi  noi  le  putem 
separa  numai  prin  abstracţiune,  în  urma  unei  analize." 
De  aceea  „trebuie  să  nu  considerăm  aceste  trei  facultăţi 
ale  sufletului  decât  ca  trei  puncte  de  vedere  diferite  asupra 
aceleaşi  singure  realităţi."  4 

Viaţa  psihică  este  aşadar  o  unitate  indivizibilă.  Spi¬ 
ritul  nu  trebuie  să  se  lase  înşelat  de  a-şi  imagina  aceste 
stări  sufleteşti  ca  deosebite  şi  izolate  cu  totul,  căci  ele 
„nu  se  reprezintă  cu  adevărat  decât  în  unitatea  sintetică 
a  întregului." 5  Acest  principiu  al  unităţii  vieţii  sufleteşti 
este  de  cea  mai  mare  importanţă  pentrucă  el  nu  este  decât 
un  ecou  sensibil  al  principiului  unităţii  formale,  transcen¬ 
dente  a  fiinţei  umane,  al  Eului. 

Desigur  unitatea  conştiinţei  nu  se  confundă  cu  o  stare 
de  linişte  şi  acalmie  ci  dimpotrivă,  „viaţa  psihică  este  un 
complex  de  tendinţe  care  se  găsesc  într'o  mişcare  continuă, 

'  Freud  de  pildă  consideră  că  la  baza  dinamismului  psihic  ie  află  conflict»l 
dintre  tendinţele  egoiste  ale  biologicului  şi  cenzura  socială. 

*  G.  Boucher :  Psycholo|ie.  Paris  p.  34. 

5  Idem  p.  30. 

1  Idem  p.  31. 

*  C,  Boucher,  op.  cit.  p.  31. 

orice  proces  psihic  reprezentând  forţa  unei  cantităţi  de 
energie  psihică  de  cale  de  elaborare", 1  După  Pierre 
Janet,  „toată  viaţa  noastră  psihică,  începând  cu  formele  ei 
cele  mai  elementare  şi  sfârşind  cu  cele  mai  complicate  şi 
superioare,  nu  este  decât  un  continuum  de  tendinţe  care 
s'au  născut  unele  din  altele,  o  desvoltare  de  conduită  din 
ce  în  ce  mai  complexă  şi  adaptată,  impusă  de  exigenţele 
fireşti  ale  mediului  natural  şi  social  în  care  s’a  desvoltat 
omul".2 *  Aceste  tendinţe  reprezintă  „necesităţile  fizice  şi 
mintale  ale  individului  (Ribot),  echivalentul  psihic  al  unei 
surse  de  mişcări  interioare  în  contrast  cu  excitaţia  care 
se  datoreşte  agenţilor  externi". * 

Cu  toată  această  febrilă  sbuciumare  de  tendinţe  „nici 
un  act  psihic  nu  e  elaborat  la  întâmplare...  Nici  o  mani¬ 
festare  psihomotorie  nu  este  deci  ininteligibilă  şi  inexpli¬ 
cabilă...  Activitatea  psihică  sub  orice  formă  prezintă  deci 
o  continuitate  şi  o  succesiune  cauzală,  actul  psihic  fiind 
conceput  în  vederea  unui  scop",4  Acest  riguros  determi¬ 
nism  intrapsihic  leagă  ordinea  psihică  de  ordinea  univer¬ 
sală  a  naturii,  distingând-o  net  de  ordinea  liberă  a  spi¬ 
ritului. 

La  baza  finalismului  vieţii  psihice  stă  finalitatea  bio¬ 
logică  cuprinsă  mai  ales  în  afectivitate.  Afectivitatea  se 
află  la  temelia  întregii  vieţi  sufleteşti.  După  Regis  şi  Hesnard, 
„energia  psihică  derivă  din  afectivitatea  ce  o  posedă  or¬ 
ganismul",5  Iar  dl  Georgiade  zice :  „Cercetările  psiho-fizio- 
logice  mai  noui  asupra  vieţii  afective,  înclină  să  admită  că 
ea  ar  fi  o  funcţiune  care  sar  confunda  cu  însăşi  urzeala, 
constituţia  şi  chimia  interioară  a  organismului".6  Despre 
funcţia  specială  a  afectivităţii  în  viaţa  psihică,  dl  V.  Pa- 
velcu  afirmă  că:  „De  multă  vreme  i  s’a  recunoscut  senti¬ 
mentului  caracterul  de  universalitate.  Aceasta  se  poate  în¬ 
ţelege  în  sensul  că  nu  există  stare  psihică  fără  sentiment, 

1  I.  Popescu-Sibiu :  Psihoanaliz».  p,  35, 

2  C.  Georgiade:  Probleme  şi  idei  noui  in  psihologie,  Buc.  p.  102, 

*  Popescu-Sibiu  :  op.  cil.  p.  36- 

4  ibidem, 

5  Popescu-Sibiu,  o.  c,  p.  37. 

‘  C.  Georgiade :  o.  c.  p.  79. 

dar  se  mai  poate  înţelege  şi  în  sensul  de  maximum  de 
cuprins  pe  care  îl  posedă  sentimentul  în  raport  cu  cele¬ 
lalte  categorii  de  fapte  psihice...  Caracterul  de  totalitate  a 
fost  scos  în  evidenţă  mai  ales  de  şcoala  din  Leipzig  a  lui 
F.  Krueger,  Noi  socotim  aceasta  ca  făcând  parte  chiar  din 
funcţia  sentimentului.  Orice  proces  intelectual  sau  motor 
este  învăluit  de  sentiment  ...sentimentul  este  un  întreg  difuz, 
nediferenţiat  şi  neconturat,  este  fondul  din  care  se  desprind 
conţinuturile  intelectuale  de  pe  care  se  detaşează  configu¬ 
raţiile,  este  o  calitate  a  întregului**.1 

Afectivitatea  stăpâneşte  întreaga  viaţă  sufletească  a 
omului.  Căci  „orice  sentiment  are  veleităţi  de  dominaţie, 
de  hegemonie.  Cercetările  experimentale  asupra  dominantei 
psihice  au  arătat  că  la  baza  unităţii  psihice  stă  tendinţa 
sentimentelor  spre  dominare,  lupta  între  reacţii  pentru  stă¬ 
pânire,  încercarea  de  a  cuprinde  întreaga  conduită...  Con¬ 
ţine  orientarea  electivă  a  activităţii;  funcţia  de  unificare 
a  conduitei  are  1a  bază  afectivitatea.  Psihologii  au  arătat 
cu  lux  de  amănunte  şi  de  experienţe  influenţa  afectivităţii 
asupra  asociaţiilor,  asupra  gândirii  şi  asupra  altor  procese  sau 
funcţii  psihologice".2 

Dar  cea  mai  mare  importanţă  o  are  sentimentul  în 
voinţă.  „Sentimentele,  zice  V.  Pavelcu,  sunt  preludii  ale 
acţiunilor;  ele  alimentează  visurile  şi  planurile  noastre  de 
acţiune". 3 4  Nu  există  act  de  voinţă  fără  puterea  pasiunii. 
Voinţa  deasemenea  îşi  are  originea  ei  afectivă,  zice  tot  V. 
Pavelcu,  deoarece  toate  mobilele  acţiunilor  noastre  au  un 
substrat  afectiv  (L.  Bon).  Astfel  ar  fi  o  mare  erezie  ştiin¬ 
ţifică  de  a  se  crede  că  actele  noastre  voluntare  nu  au  altă 
cauză  decât  voinţa  care  le-a  provocat".* 

Desigur  sentimentul  este  în  cea  mai  strânsă  legătură 
cu  ideia.  După  Fouillee:  „Ideia  gândirii  In  sine  este  întot¬ 
deauna  însoţită  de  un  simţământ  total,  de  un  complex  in¬ 
finit  de  mici  senzaţii  şi  sentimente  al  căror  agregat  for- 


1  V.  Pavelcu  :  Funcţia  afectivităţii,  p.  21. 

2  Idem  p.  22. 

3  V.  Pavelcu  :  o.  c.  p,  25. 

4  Idem  p.  40. 

mează  în  genere  tonul  statornic  al  simţului  nostru  vital".1 * 
Această  părere  este  combătută  însă  cu  asprime  de  Juîes 
Payot  în  cartea  sa  asupra  Educaţiei  voinţei.  Ei  spune  lă¬ 
murit  :  „Nu,  ideia  prin  ea  însăşi  nu-i  o  forţă.  Ar  fi  o  forţă 
dacă  ar  fi  singură  în  conştiinţă.  Dar  fiindcă  se  găseşte  în 
conflict  cu  stările  afective,  este  silită  să  împrumute  dek 
sentiment  puterea  care-i  lipseşte,  spre  a  putea  lupta".*  In- 
tr 'adevăr :  „Puterea  sentimentului  se  manifestă  printr’o  mare 
bogăţie  de  efecte.  Un  sentiment  fin  poate  tulbura  stările 
psihologice  cele  mai  neatârnate  de  el  in  aparenţă,  ca  per¬ 
cepţia  obiectelor  sensibile  bunăoară...  alungă  pe  fiecare 
clipă  interpretarea  adevărată  şi  insuflă  o  interpretaţi®  ha- 
lucinatorie  care  ia  în  conştiinţă  locul  celeilalte".3  De  aceea 
în  raporturile  dintre  afectivitate  şi  gândire  dl  C  Georgiade 
află  următorul  sens:  „Afectivitatea  impune  scopurile  acti¬ 
vităţii  pentru  înfăptuirea  cărora  gândirea  găseşte  mijloace 
adaptate  de  realizare.  Inteligenţa  este  instrumentul,  teh¬ 
nica",4 

Totuşi:  „Afectul  se  poate  diminua,  mări  şi  deplasa: 
E  caracterizat  deci  prin  mobilitate,  prin  o  oarecare  inde¬ 
pendentă  faţă  de  elementul  intelectual  (sensaţie,  idee  etc.J, 
de  care  e  legat.  Din  cauza  acestei  mobilităţi  afectul  se 
poate  deplasa  (Verschiedung),  ataşa  de  elementul  psihic  de 
care  a  fost  primitiv  ataşat  şi  să  intre  în  alte  sisteme 
psihice  noui  (Iones),  Această  concepţie  a  deplasării  afec¬ 
tului  explică  fenomenul  „transfertului  afectiv"  ai  raportu¬ 
lui  afectiv  (Mauricheau-Beauchant)  fenomene  foarte  im¬ 
portante",5 

Am  stăruit  asupra  acestor  câteva  probleme  de  psiho- 
logie  generală  pentru  a  demonstra  rolul  oarecum  secundar 
al  raţiunii  în  cadrul  vieţii  sufleteşti,  accentuând  valoarea 
mult  mai  mare  a  afectivităţii.  Aceste  considerente  nu  pot 
fi  lipsite  de  consecinţă  pentru  domeniul  etic  şi  în  special 

1  Ş.Ionescu:  Teoria  ideilor  forţe  cu  aplicare  la  ideea  morală,  religioasă  ţi  so¬ 
cială.  Bucureşti,  p.  45. 

'  J.  Payot:  Educa  {ia  voinţei.  Bucureşti,  o,  55 

*  J.  Payot :  o,  c.  p.  60, 

4  C.  Georg/ade :  o,  c,  p.  93. 

5  V.  Pavele u:  o,  c,  p. 

pentru  moralitatea  concepută  ca  atitudine  existenţiali. 
Pentru  a  putea  realiza  moralitatea  este  nevoe  să  captăm 
forţele  imense  ale  afectivităţii,  care  cuprind*  în  ea  expresia 
atitudinală  a  Eului  prin  excelenţă-  O  importanţă  specială 
pentru  etică  cuprinde  mai  ales  problema  „transfertului 
efectiv11,  fără  de  care  ne-ar  îi  imposibil  să  înţelegem  pe 
Alter,  adică  să  aplicăm  normele  iubirii  de  sine,  aplicare 
ce  formează  desigur  o  bună  parte  din  lucrul  ce-1  are  de 
îndeplinit  în  lume  moralitatea. 

Dar  voim  să  msi  subliniem  ceva  în  legătură  cu  afec¬ 
tivitatea,  Deşi  este  considerată  ca  cea  mai  capricioasă  stare 
d«  conştiinţă  —  şi  raţionalismul  nu  e  cu  totul  strein  de 
acest  discredit  —  totuşi  afectivitatea  sufere  mai  puţin  de 
fobia  inteligenţei, :  decât  sufere  de  pildă  inteligenţa  de 
fobia  afectivităţii,  O  emoţie,  un  sentiment,  sunt  totdeauna 
orientate  spre  un  scop,  care  nu-i  obligatoriu  să  fie  de  na¬ 
tură  iraţională.  Exista  destule  emoţii  orientate  spre  valori 
obiective,  printre  altele  chiar  emoţia  sau  sentimentul  moral. 
Afectivitatea  nu  este  un  element  centripeta!,  egoistîc,  ci 
dimpotrivă  se  împărtăşeşte  în  modul  cel  mai  viu  din  ela¬ 
nurile  intenţionale  ale  Eului  spiritual.  Tar  dacă  vrem  să 
judecăm  drept  până  îa  capăt  trebue  să  recunoaştem  că  de 
fapt  raţiunea  este  mai  egoîstică  decât  emoţia,  întrucât  ea 
subordonează  totul  subiectului,  care  prin  singularizarea  in 
lumea  obiectelor  are  o  frecventa  tendinţă  de  a  se  consi¬ 
dera  absolut,  împofrivindu-se  şi  negând  adesea  cu  cerbicie 
tot  ce  ar  putea  să-i  tulbure  iluzia  absolută,  —  implicit  pre¬ 
zenţa  semenului.  Afectivitatea,  poate  tocmai  pentru  că  e  in¬ 
stinct  şi  viaţă,  tinde  spre  tnsnscendere,  spre  revărsare  în 
exterior,  spre  afirmare  de  sine,  cuprinzând  un  fel  de  ten¬ 
dinţă  animistă  şi  antopomorfizantă.  Ea  tinde  totdeauna  ca 
şi  inteligenţa  spre  obiecte  care  o  depăşesc.  Pe  când  însă 
raţiunea  se  strădueşte  să  capteze  obiectul  în  subiect,  afecti- 

1  Afectivitatea  nu  exclude  inteligenţa,  ci  o  subordonează  scopurilor  sale,  adică 
o  foloseşte  ca  p«  un  simpiu  mijloc.  In  concepţia  noatlră  etică  raţiunea  rămâne,  dar, 
ca  un  mijloc,  desigur  un  mijloc  indispensabil,  fără  de  care  dreapta  judecată  morală 
s'ar  anula,  Afară  de  aceasta,  precum  se  ştie,  in  morală  mare  rol  îl  are  voinţa.  Ori 
între  afectivitate  şi  voinţă  este  o  evidentă  înrudire.  Şi  voinţa  ca  şi  sentimentul  «ubor- 
donează  totul  unui  scop,  sau  cucu  zice  Ribot  „scopul  e  pus  înainte  şi  condiţio¬ 
nează  mijlocul"  (Tk.  Ribot ■  î.a  iogique  des  sentiment».  Paris), 

vitatea  dimpotrivă  tinde  să  mute  subiectul  in  obiect. 
Suntem  in  fată  a  două  imperialisme  cu  două  tactici  deo¬ 
sebite;  unul  vrea  să  supună,  celalalt  să  colonizeze.  Măr¬ 
turisim  că  dintre  cele  două  tactici,  preferăm  tactica  afec¬ 
tivităţii,  cel  puţin  in  morală. 

Tendinţa  aceasta  de  transfert  psihologic  a  afectivităţii 
stă  la  baza  unuia  din  cele  mai  importante  condiţiuni  de 
întemeiere  psihologică  a  ordinei  morale :  înţelegerea.  Ma¬ 
estrul  acestui  alt  mod  de  cunoaştere,  cunoaşterea  specific 
adecvată  lumii  subiectelor,  este  Dilthey.  Dilthey  face  dela 
început  distincţie  Intre  fenomenele  fizice  care  se  pot 
numai  „cunoaşte"  şi  între  cele  spirituale  care  se  cer  trăite 
şi  înţelese. 

Punctul  de  plecare  al  trăirii  este  cunoaşterea  stărilor 
noastre  sufleteşti  proprii,  care  tocmai  pentru  că  se  referă 
la  noi,  este  nemijlocită.  Ceea  ce  ajută  pe  subiect  să  depă¬ 
şească  graniţele  in  care  sunt  închise  trăirile  este  înţele¬ 
gerea,  înţelegerea  presupune  actul  trăirii,  pe  care  însă  îl 
desvoltă,  il  corijează  şi  îl  completează.  Din  punct  de  ve¬ 
dere  psihologic  trăirea  este  despărţită  de  înţelegere  şi  ele 
rămân  totdeauna  separate.  Trăirea  se  referă  la  noi,  ^înţe¬ 
legerea,  la  altul.  Totuşi  din  punct  de  vedere  structural  ele 
stau  împreună,  căci  eu  nu  pot  înţelege  pe  altul  decât  re¬ 
ducând  cele  de  înţeles  la  trăirile  mele  personale,  după 
cum  ceea  ce  trăesc  eu  însumi  pot  regăsi  şi  verifica  cu  aju¬ 
torul  înţelegerii  şi  la  alţii. 1 

Ceea  ce  caracterizează  atât  trăirea  cât  şi  înţelegerea 
este  sensul  lor  psihologic  totalitar.  Pe  când  raţiunea  este 
exclusivă  şi  unilaterală,  iar  afectivitatea  reprezintă  o  simplă 
posibilitate  de  directivare  totalitară,  trăirea  şi  înţelegerea 2 
sunt  prin  excelenţă  sinteze  existenţiale.  Atât  în  actul  trăirii 
cât  şi  în  acela  al  înţelegerii  subiectul  reacţionează  total, 
prin  toate  forţele  sale  lăuntrice.  De  aceea  se  înţelege  că  o 
astfel  de  cunoaştere  trebue  să  fie  superioară  cunoaşterii 

1  N.  Bagdasar,  o.  c.  Intuiţionismul,  passim. 

1  Înţelegerea  ascunde  un  sens  divinatoriu,  prin  ea  ghicim  ce  doreşte  sau  ar 
putea  dori  un  ins,  într’o  anumită  situaţie.  Aceasta  nu  ar  fi  posibil  dacă  nu  am  face 
efortul  de  a  ne  pune  „in  locul  lui“  şi  de  a  judeca  „din  punctul  iui  de  vedete".  Dar 
înţelegerea  nu  e  deplină  dacă  nu  te  determină  la  faptă,  dacă  nu  te  împinge  la  actul 
de  satisfacere  a  aşteptărilor  altuia,  in  cazul  că  sunt  legitime  fi  pot  fi  satisfăcute. 

4*. 

raţionale,  întrucât  nu  numai  că  nu  exclude,  ci  chiar  im¬ 
plică  şi  depăşeşte  raţiunea  discursiva  prin  afect  şl  voinţă. 

Când  am  vorbit  despre  atitudinea  raţîonalizantâ  ne-am 
exprimat  părerea  că  raţiunea  nu  are  ce  căuta  ca  factor 
unic  de  moralitate,  pentru  că  ea  nu  are  din  punct  de  ve¬ 
dere  moral  un  sens  univoc,  ci  unul  echivoc.  Avem  im¬ 
presia  că  funcţia  adecvată  a  revelaţiilor  dintre  subiecte  este 
trăirea,  completată  prin  înţelegere.  Intr 'adevăr,  până  când 
raţiunea  poate  servi  în  egală  măsură  scopuri  bune  ca  şi 
scopuri  rele,  întrucât  totul  depinde  de  coloratura  emoţio¬ 
nală  pe  care  o  posedă  originar  raţionantele  sale,  trăirea 
şi  înţelegerea  dimpotrivă  poseda  acest  sens  univoc,  postulat 
de  moralitate,  pentru  că  orice  trăire,  reprezentând  un  raport 
de  intimitate  cu  sine  poseda  un  caracter  conservativ.  Astfel, 
aplicata  la  altul,  trăirea  proprie  se  va  transforma  în  înţe¬ 
legere  şi  va  tinde  implicit  la  egalizarea  cu  sine  a  altuia, 
la  conservarea  şi  implicit  la  afirmarea  lui  ca  „semen".  Ori 
descoperirea  semenului  este  una  din  cele  mai  importante 
etape  ale  moralităţii  subiective. 

S®  întâmplă  însă  următorul  fapt:  Datorită  contactului 
prea  frecvent  şi  unilateral  cu  lumea  obiectelor,  Eul  se  îm¬ 
pietreşte  în  atitudinea  raţîonalizantâ,  capătă  veleităţi  abso¬ 
lute  şi  în  consecinţă  se  închide  în  zona  monadică  a  trăi¬ 
rilor  proprii  şi  nu  mai  vrea  să  iasă  de  acolo.  Suntem  în 
faţa  unui  fenomen  eminamente  moral  de  refuz  de  înţele¬ 
gere,  de  negare  a  semenului,  adică  în  faţa  unui  caz  tipic 
de  egoism.  Iar  această  împietrire  este  cu  atât  mai  mare 
cu  cât  elementul  emoţional  este  mai  puternic  ţinut  în  frâ¬ 
nele  atitudinii  raţîonalizante.  Afară  de  aceasta,  la  această 
închistare  de  sine  a  vieţii  interioare  contribue  şi  faptul  că 
trăirea  posedă  în  ea  o  tendinţă  naturală  de  inerţie,  de 
suficienţă,  care  o  împiedecă  de  a  trece  cu  uşurinţă  dincolo 
de  sine.  Pentru  a  învinge  dificultăţile  de  transformare  a 
trăirii  în  înţelegere  —  adică  de  aplicare  a  criteriilor  tră¬ 
irii  proprii  îa  alţii  —  e  nevoe  de  un  factor  nou,  propulsiv, 
care  să  aibă  ceva  comun  cu  însăşi  esenţa  intenţională  a 
Eului  spiritual.  Acest  mesager  din  adâncuri,  în  cadrul  vi¬ 
eţii  psihologice,  această  personanţă  a  abisalului  în  lumea 
noastră  sensibilă  este  iubirea. 

In  esenţa  sa  Eul,  sau  subiectul,  este  intenţionalitate  ori¬ 
entată  spre  alte  subiecte,1  ceea  ce  vrea  să  însemne  eros  sau 
iubire.  Fără  acest  eros  fundamental  întreagă  viaţa  noastră 
ar  fi  lipsită  de  raţiunea  de  a  fi,  în  special  voinţa.  „De 
fapt,  zice  Păr.  Stăniloae,  actele  de  voinţă  şi  lucrările  al 
căror  agent  este  subiectul,  nu  ar  avea  rost  dacă  subiectul 
nu  ar  avea  tendinţa  să  se  manifeste  altora  şi  să  între  în 
raport  cu  alţii  prin  actele  voluntare  şi  prin  lucrările  lui. 
Din  cele  două  caracteristici  ale  subiectului:  a  avea  o  na¬ 
tură  şi  a  lucra  prin  ea,  adică  a  se  manifesta,  prima  nu 
are  rost  decât  în  scopul  celei  de  a  doua,  căci  altfel  natura 
ar  fi  concepută  ca  ceva  static,  nu  ar  exista  putinţa  de  a 
se  voi  şi  lucra  prin  ea.  Scopul  subiectului  nu  poate  fi 
numai  acela  de  a-şi  exercita  voinţa  şi  lucrarea  să-şi  aibe 
originea  în  subiect  şi  nu  în  natură  ca  atare.  Ea  ar  trebui 
să  fie  obiect  pasiv,  cu  totul  Ia  dispoziţia  subiectului'*.2 

Am  dat  acest  lung  citat  pentru  admirabila  lui  preg¬ 
nanţă.  Din  el  ne  putem  da  seama  ce  fundamentală  perver¬ 
tire  de  natură  însemnează  închiderea  fiinţei  în  marginile 
propriei  sale  trăiri  şi  ce  teribilă  contradicţie  de  sine  cu¬ 
prinde  refuzul  de  înţelegere  a  altuia,  adică  egoismul.  In- 
toreându-ne  la  subiectul  nostru,  subliniem  că  ceea  ce  numim 
pe  plan  psihologic  iubire,  răsare  din  tendinţele  adânci,  ori¬ 
ginare  ale  fiinţei  noastre,  din  fondul  abisal  în  care  Eul  este 
esenţial  orientat  în  sensul  transcenderu  de  sine. 

Se  înţelege  deci  dela  sine  că  iubirea,  datorită  tocmai 
acestor  rădăcini  metafizice,  adânci,  ale  ei,  nu  poate  fi  o 
simplă  stare  psihică  variabilă,  inconsistentă  şi  pur  subiec¬ 
tivă,  cum  ar  părea  la  prima  vedere.  Ea  nu  este  simplu 
afect,  ci  este  mai  mult  decât  atâta;  este  prin  excelenţă: 
trăire  intenţională.*  Datorită  puternicei  forţe  de  convergenţă 
vitală  pe  care  i-o  conferă  natura  ei  eminamente  emoţională 
şi  având  în  vedere,  în  acelaşi  timp,  caracterul  ei  fundamental 
de  trăire  intenţionată,  credem  că  însfârşit  am  identificat 
în  iubire  acel  factor  univoc  şi  atitudinal  al  moralităţii  pe  care 
l-am  căutat  sâ  înlocuiască  insuficienţa  raţionalismului  moral. 

1  Dr.  D.  Stăniloae  :  tisus  Hriatos  sau  restaurarea  omului.  Sibiu  1943,  p  114, 

*  Dr.  D.  Stăniloae :  o.  c.,  p.  115, 

3  P«  aceeaşi  iinie  de  gândire  ca  şi  noi  se  mişeii  ideile  expuse  de  Pr.  Dr,  D. 
1  BeSu  îe  cartea  „Despre  iubire",  Timişoaia  1945, 

Pătrunzând  mai  adânc  în  analiza  fenomenului  iubirii 
vom  constata  că  prin  faptul  că  răsare  din  atitudini  funda¬ 
mentale,  ce  se  află  la  rădăcina  fiecărui  Eu,  însemnează  că 
ea  nu  mai  este  o  stare  strict  individuală,  ci  posedă  un  ca¬ 
racter  general  care  îi  conferă  suficiente  garanţii  de  stabili¬ 
tate,  universalitate,  obiectivitate  şi  aprioritate,  pentru  a  se 
putea  constitui  într'un  temeinic  fundament  psihologic  al  mo¬ 
ralităţii.  Iubirea,  ca  trăire  intenţională,  sau  mai  precis,  ca 
intenţionalitate  spre  comuniune  este  într’ adevăr  factorul 
atitudinal  ideal  al  moralităţii  concepută  ca  atitudine  exi- 
stenţialâ. 

Deşi  în  principal  iubirea  este  de  natură  emoţională, 
totuşi  ea  este  act  de  trăire  şi  implică  un  sens  psihologic 
totalitar.  De  aceea  putem  vorbi  în  iubire  de  trei  aspecte 
deosebite,  care  cu  toate  acestea  sunt  una,  şi  anume : 
1.  despre  aspectul  afectiv  2.  despre  aspectul  voluntar  şi  3. 
despre  aspectul  cognitiv,  intelectual. 

In  admirabila  analiză  pe  care  o  face  Prof.  D.  I.  Belu 
în  cartea  sa  „Despre  iubire",  autorul  află  în  sentimentul  iu¬ 
birii  următoarele  note  caracteristice :  a)  Atmosfera  de  atem¬ 
poralitate;  b)  Bucuria  transfiguratoare,  fericitoare;  c)  Vi¬ 
zează  totdeauna  o  valoare  d)  E  o  emoţie  activă  —  adică  nu 
e  simplă  reacţiuae,  creaţiune,  iniţiativă  liberă  a  Eului.1 

Ceea  ce  vrem  să  subliniem  la  aspectul  afectiv  este 
ceea  ce  remarca  şi  Max  Scheler  2  şi  anume  că  iubirea  nu 
e  un  simplu  afect,  un  simplu  cognomen  pentru  simpatie 
şi  milă,  ci  este,  ca  să  zicem  aşa,  o  emoţie  intenţională.  Ea 
invălue  obiectul  său  cu  căldura  propriilor  trăiri,  ba  uneori 
este  capabilă,  în  cazul  marilor  iubiri,  să  realizeze  un  tran¬ 
sferi  complet  al  propriilor  trăiri  emoţionale  asupra  obi¬ 
ectului.* 

1  Dr.  D.  I.  Belu:  op.  cit.,  p.  16  sq.  Invităm  editorii  sâ  completeze  cele  schi¬ 
ţate  cu  lectura  însăşi  a  cărţii. 

*  Cf.  Dr.  D.  I.  Belu:  o.  c,,p.  18. 

3  Numai  aşa  putem  înţelege  sentimentul  pe  care  il  au  cei  care  iubind  au  im¬ 
presia  că  n'ar  mai  putea  trăi  fără  fiinţa  iubită,  Fără  această  fiinţă  iubită,  care 
acumulează  In  ea,  prin  transferi,  toate  resursele  emoţionale  care  formează  însăşi 
iubirea  de  sine,  viata  proprie  pare  şi  rămâne  chiar,  psihologiceşte,  fără  sens,  adică 
fără  fondul  afectiv.  Tot  aşa  nici  jertfa  pentru  alţii  n'am  putea-o  întatege,  fără  acest 
transferi  efectiv,  al  iubirii.  In  acest  caz  iubirea  este  ir,  stare  să  annlivr  complet 
iafUnctul  fundamental,  egoiştii-,  al  conservării  de  sîuu. 

Cu  voinţa,  iubirea  are  comun  faptul  că  şi  ea,  ca  şi 
voinţa,  fiind  o  trăire  intenţională,  tinde  totdeauna  spre  un 
obiect,  spre  un  scop.  Voinţa  este  prin  excelenţă  un  prin¬ 
cipiu  activ  al  vieţii  psihice.  Credem  că  Prof,  D.  I.  Belu 
pune  greşit  problema  când  crede  că  dificultăţile  dintre  iu¬ 
bire  şi  voinţă  constau  în  faptul  că  nu  poţi  iubi  când  vrei 
şi  pe  cine  vrei,  pentru  simplul  fapt  că  iubirea  nu  repre¬ 
zintă  o  intenţionalitate  materială,  o  orientare  a  subiectului 
spre  anumite  obiecte  precise,  date  aprioric,  ci  este  o  inten¬ 
ţionalitate  formală,  adică  orientare  a  subiectului  spre  „obiect" 
pur  şi  simplu,  adică  spre  un  obiect  nedeterminat  apriori.1 
Procesul  de  alegere  a  obiectului  de  iubit  este  un  proces 
psihologic  mai  larg  de  trăire  şi  în  el,  alături  de  afect,  sunt 
implicate  nu  numai  inteligenţa  şi  voinţa,*  ci  chiar  şi  re¬ 
spectul  faţă  de  valoare.  Acest  din  urmă  fenomen,  pe  care 
l-am  putea  numi  şi  atitudine  valorificatoare,  sau  preferinţă, 
depăşeşte  ordinea  imanentă  a  Eului  empiric  şi  intră  în  zona 
de  influenţă  a  Eului  transcendent,  adică  în  axiologia  abisală. 

Cunoaşterea  se  aplică  în  iubire  pentru  raţiuni  bine 
întemeiate.  Ea  nu  este  exclusă  cu  totul  din  lumea  trăirilor, 
sau  mai  precis  din  lumea  relaţiilor  personale,  din  pricina 
faptului  fundamental  că  1,  înainte  de  a  descoperi  pe  „Tu“ 
întâlnim  corpul  său,  care  intră  în  lumea  obiectelor  2,  Că 
nu  putem  despărţi  subiectul  de  corpul  în  care  se  află  organic 
încuiat.  3.  Că  în  trăirile  noastre  personale  suntem  perma¬ 
nent  puşi  în  situaţia  de  a  ne  intui  nu  numai  ca  subiecte  ci 
şi  ca  obiecte  sau  în  orice  caz,  putem  face  distincţie  între 
trăirile  noastre  cu  caracter  „subiectic"  şi  între  cele  cu  ca¬ 
racter  „obiecţie".  Se  înţelege  deci  că,  trăind  subiectiv  pro¬ 
priile  noastre  nevoi  fizice,  împletite  organic  cu  întregă  viaţa 

1  Dacă  am  admite  sensul  acesta  material  al  intenţionalităţii  din  iubire  ar  trebui 
să  admitem  un  fel  de  predestinaţionism  subiectiv,  care  ar  desfiinţa  sensul  iubirii  ca 
alegere  liberă  a  obiectului.  O  astfel  de  concepţie  aflăm,  de  altfel,  la  baza  concepţiei 
romantice,  după  care  întâlnirea  intre  doi  inşi  care  se  iubesc  este  un  destin,  întrucât 
ei  se  intenţionau  aprioric,  fără  să  ştie. 

!  Unii  consideră  iubirea  deadreptul  un  act  de  voinţă,  în  special  teologia  ca¬ 
tolică.  Esenţa  iubirii  ar  consta  in  „voinţa  de  bine".  A  iubi  ar  însemna  aşadar  a  dori 
altuia  ceea  ce  tţi  doreşti  esenţial  ţie,  adică:  binele.  Este  oarecare  adevăr  şi  in  aceasta. 
Totuşi  iubirea  aste  mai  mult  decât  un  act  superficial  de  voinţă,  este  un  act  izvorlt 
din  adâncuril»  intenţionale  ale  Eului  transcendent.  , 

noastră  sufletească,  atât  conştientă,  cât  şi  abisală,  vom  putea 
avea  o  înţelegere  cât  mai  largă  a  semenului,  la  care,  la  loc 
de  frunte  stă  şi  cunoaşterea  intelectuală.  Modificând  puţin 
o  idee  a  dlui  C.  Georgiade,  expusă  ceva  mai  înainte,  putem 
spune  ca  raportul  dintre  iubire  şi  cunoaştere  se  reglemen¬ 
tează  astfel :  Iubirea  impune  scopurile  activităţii,  în  vederea 
conservării  şi  fericirii  semenului,  considerat  in  latura  lui 
de  corporalitate,  în  timp  ce  inteligenţa  găseşte  mijloacele 
cele  mai  potrivite  de  realizare. 

Ne  oprim  deocamdată  aici.  Am  văzut  până  acum  că 
există  o  atitudine  univocă,  pe  care  putem  întemeia  în  sens 
existenţial  moralitatea.  Această  atitudine,1  opusă  atitudinii 
raţionalizante,  atitudinea  prin  excelenţă  morală,  este  atitu¬ 
dinea  comunională,  întemeiată  pe  iubire.  Ea  nu  este  iraţi¬ 
onală,  cum  s’ar  părea  la  prima  vedere,  ci  e  supra-raţio- 
nală.  Ordinea  morală  este  avantajată  în  sistemul  nostru  de 
gândire  prin  aceea  câ  nu  mai  considerăm  binele  ca  pe  o 
normă  obiectivă,  streină,  care  cere  eforturi  de  cugetare  şi 
sforţări  de  voinţa  incalculabile  pentru  a  se  putea  realiza, 
ci  consideră  binele  ca  pe  ceva  interior,  familiar,  ca  pe  un 
dat  existenţial,  ţâşnit  din  rezervorul  de  atitudini  funda¬ 
mentale,  spontanee,  ale  fiinţei  umane.  Şi  întrucât  fiecare 
Eu  posedă  esenţial  această  atitudine  fundamentală,  ca  pe 
o  virtualitate  necesară,  concepţia  moralităţii  ca  atitudine 
existenţială  credem  că  este  unica  chezăşie  a  unităţii  cri- 
teriior  de  moralitate  din  lume. 


1  fVis  âtiftidliafe  Înţelegeai  o  direcţie  de  trăire  cu  cantctor  sisitfrtic, 

ifca  Saşie*  tal,  îjlte  pe  atciivaţiife  adânci  a.ie  furiei  '±m±r,2 


IUBIREA  DE  OAMENI  lN  OPERA 
LUI  TOLSTOI 

de 

Diacon  Dr.  EMIUAN  VASILESCU 

ProÎMOF  la  Academia  teologică  , .  And  reiasă" 


Una  dintre  înclinările  fundamentale  ale  spiritului  ome¬ 
nesc  este  aceea  de  a  pleca  dela  cunoscut  spre  necunoscut» 
Omul  adică  leagă  cunoştinţele  nouă  de  alte  cunoştinţe  mai 
vechi  şi  aşa  ajunge  să-şi  îmbogăţească  sufletul  cu  tot  felul 
de  cunoştinţe,  O  experienţă  personală  vine  să  întărească 
această  constatare  a  psihologiei  moderne.  Astfel,  îmi  dă¬ 
deam  seama  câ  unul  dintre  imperativele  vremii  noastre 
este  aceia  de  a  avea  o  înţelegere  justă  asupra  transformă¬ 
rilor  politice  şi  sociale  ce  au  avut  loc  în  ultimele  decenii 
pe  întinsul  pământ  al  Rusiei,  Dar,  în  loc  să  pornesc  prin 
a-mi  procura  cărţile  apărute  de  curând  în  acest  scop, 
gândul  mi  s'a  dus  înapoi,  spre  ceva  cunoscut,  spre  un  bun 
sufletesc  acumulat  odinioară  din  comoara  de  cuget  şi  sim¬ 
ţire  a  genialilor  scriitori  ruşi:  Dostoiewski,  Tolstoi,  Tur- 
ghenieff,  Gorki,  Gogol  şi  atâţia  alţi  mari  maeştri  ai  con¬ 
deiului,  Aşa  s’a  făcut  că  m'am  văzut  răsfoind  şi  recitind 
în  deosebi  operele  lui  Leon  Tolstoi,  care  nu  numai  că 
poate  fi  socotit  ca  „cel  mai  mare  romancier  al  lumii  con¬ 
temporane"  ,!  dar  „a  avut  faţă  de  Revoluţia  rusească  acelaşi 
rol  pe  care  l-a  avut  J.  J.  Rousseau  faţă  de  Revoluţia 
franceză".2 

De  sigur,  a  cunoaşte  stările  de  lucruri  de  astăzi  din 
Rusia  prin  cugetătorii  şi  literaţii  ruşi  din  secolul  trecut, 
este  o  cale  cam  ocolită,  dar  nu-i  mai  puţin  adevărat  câ 
schimbările  sociale  adânci  nu  sunt  niciodată  produsul  unei 

*  V,  Ha  rea,  Filosof  ia  lui  Tolstoi,  Bucureşti,  Cass  Ş  coaielor.  1944,  p.  5450, 

4  J,  Bourdeau,  Tohtol,  Lenin  et  la  RevoluUon  russs,  Pari»  1921,  p.  56  şi  61. 
Citat  după  V.  Hărea.  op,  cit,,  p.  448. 

Întâmplări,  ci  cauzele  lor  mai  îndepărtate  trebue  căutate 
în  stările  de  lucruri  anterioare  şi  mai  ales  în  sufletul  gân¬ 
ditorilor  sociali,  care  pe  de  o  parte  au  reacţionat  împo¬ 
triva  nedreptăţilor  sociale  din  vremea  lor,  iar  pe  de  altă 
parte  au  sesizat  şi  stimulat  năzuinţele  reformatoare,  încăl- 
zindu-le  cu  idealismul  spiritului  lor  sau  chiar  pecetluindu-le 
cu  sacrificiul  vieţii  lor. 

Şi,  dacă  este  adevărat  câ  Dostoiewski  şi  Tolstoi  sunt 
cei  mai  reprezentativi  gânditori  şi  literaţi  ai  poporului  rus, 
oglindind  în  viaţa  şi  opera  lor  toate  însuşirile  şi  frămân¬ 
tările  acestui  popor,  apoi  nu  cred  câ  putem  găsi  o  cale 
mai  bună  pentru  a  ne  introduce  în  stările  de  lucruri  care 
au  pregătit  adâncile  schimbări  politice  şi  sociale  din  Rusia, 
decât  pătrunzând  în  opera  unuia  dintre  aceşti  doi  titani 
ai  spiritului  rusesc,  fie  chiar  şi  numai  prin  lucrările  tra¬ 
duse  ce  se  găsesc  prin  bibliotecile  noastre. 

Căci,  după  cum,  dacă  vrem  să  avem  o  privelişte  cât 
mai  largă,  ne  suim  pe  crestele  munţilor,  tot  asemenea, 
dacă  vrem  să  îmbrăţişem  cu  o  largă  privire  gândirea  şi 
viaţa  unui  popor,  trebue  să  ne  urcăm  pe  piscurile  sale 
intelectuale  şi  morale,  să  ne  apropiem  de  geniile  sale, 
care  întrupează  în  viaţa  şi  opera  lor  specificul  intelectual, 
moral  şi  social  al  poporului  respectiv, 

Tolstoi  este  tocmai  un  astfel  de  geniu  al  poporului 
rus,  pe  care  cineva  l-a  comparat,  cu  prilejul  aniversării 
de  80  ani,  cu  un  munte  în  mijlocul  unei  mări :  un  munte 
neclintit  în  mijlocul  valurilor  care  îl  tălăuzesc.  Comparaţie 
sugestivă,  de  sigur,  dar  care  ar  fi  fost  mai  corespunzătoare 
adevărului  dacă  ar  fi  arătat  că  însuşi  muntele  din  mijlocul 
valurilor  era  zguduit  necontenit  de  vulcani  lăuntrici,  ale 
căror  izbucniri  s'au  resimţit  în  lumea  întreagă. 

Intr 'adevăr,  Tolstoi  este  una  dintre  cele  mai  puternice 
personalităţi  pe  care  le-a  cunoscut  lumea  şi  una  dintre 
figurile  cele  mai  reprezentative,  nu  numai  ale  poporului 
rus,  ci  ale  neamului  omenesc  în  general.  Poate  mai  inte¬ 
resantă  decât  întreaga  sa  operă  este  însăşi  persoana  sa,  este 
acel  colos  sufletesc,  ce  se  luptă  cu  sine  însuşi  şi  cu  râul 
din  lume,  fascinat  de  viziunea  împărăţiei  lui  Dumnezeu  pe 

pământ,  pe  care  marele  profet  dela  Iasnaia  Poliana  o 
credea  foarte  apropiată,  în  urma  predicării  sale,  aşa  cura 
primii  creştini,  în  entusiasmul  lor,  aşteptau  pe  foarte  cu¬ 
rând  a  doua  venire  a  Mântuitorului, 

Cunoaşterea  lui  Tolstoi  ne  este  de  altfel  mult  uşurată 
de  faptul  că  aproape  întreaga  sa  operă  constitue  o  vastă 
auto-biografie.  Eroii  romanelor  sale,  Olenin  din  Cazacii, 
Petru  Bezukhov  din  Războiu  şi  Pace,  Levin  din  Ana  Ca- 
renin,  Nekludov  din  învierea ,  nu  sunt  decât  autozugrăviri, 
autodestăinuiri  ale  autorului,  care  rămâne  în  fond  acelaşi 
până  la  sfârşitul  vieţii,  deşi  aşa  numita  sa  „convertire"  a 
accentuat  până  la  exagerare  trăsăturile  fundamentale  ale 
firii  sale. 

Căci  la  atât  ni  se  pare  a  se  reduce  sguduitoarea  expe¬ 
rienţă  sufletească  ce  poartă  numele  de  „convertirea"  lui 
Tolstoi:  la  accentuarea  trăsăturilor  fundamentale  ale  firii 
sale  de  zelos  predicator  şi  profet;  trăsături  care  străbat 
destul  de  limpede  in  operele  de  dinaintea  convertirii,  dar 
abia  după  anii  de  sbucium  sufletesc  dintre  1874 — 1879, 
când  problema  destinului  omenesc  şi  a  morţii  sgudue  în¬ 
treaga  fiinţă  a  lui  Tolstoi,  abia  de  acum  înainte  cursul 
cugetării  şi  vieţii  sale  se  schimbă  simţitor,  marea  sa  iubire 
de  oameni  revărsându-se  fără  înconjur  în  operele  sale 
literare  şi  într’un  foarte  mare  număr  de  lucrări  cu  caracter 
filosofic,  social  şi  religios,  care,  din  păcate,  s’au  tradus 
prea  puţin  în  româneşte. 

Nu  poate  fi  vorba  deci  Ia  Tolstoi  de  o  convertire 
bruscă,  în  felul  aceleia  de  pe  drumul  Damascului,  care  a 
transformat  dintr'odată  pe  Saul,  duşmanul  creştinismului, 
în  Pavel,  apostolul  neamurilor.  Trăsăturile  esenţiale  ale  lui 
Tolstoi  predicator  şi  profet  din  epoca  plină  de  febră  morală 
şi  religioasă  de  după  convertire  le  întâlnim  şi  în  autobio¬ 
grafiile  lui  Tolstoi  romancier  cu  vază  în  lumea  întreagă. 
Şi  înainte  şi  după  convertirea  sa,  Tolstoi  se  prezintă  ca  un 
suflet  arzător,  preocupat  —  la  fel  cu  majoritatea  marilor 
scriitori  ruşi  —  de  problema  omului.  S’ar  putea  spune 
că  nu  e  pagină  în  scrierile  sale  literare,  filosofice,  morale 
şi  religioase,  care  să  nu  urmărească  în  fond  acelaşi  scop : 
deslegarea  problemei  omului,  a  valorii  şi  destinului  omenesc. 

Şi  trebue  să  notăm  în  treacăt  că  „antropocentrismul"1 
acesta  al  cugetării  lui  Tolstoi  face  ca  marele  gânditor  rus 
să  fie  astăzi  mai  actual  ca  oricând,  căci  n’a  existat  vreo 
epocă  în  istoria  omenirii  în  care  problema  omului  să  se  & 
pus  cu  mai  multă  stăruinţă  decât  în  vremea  noastră. 
„Pentru  Tolstoi,  omul  este  centrul  universului  şi  a  pri¬ 
cepe  menirea  lui  înseamnă  a  pricepe  rostul  întregului  uni¬ 
vers".*  Chiar  şi  când  zugrăvea  natura,  Tolstoi  nu  pierdea 
din  vedere  pe  om,  înfăţişând  acea  parte  a  naturii  care  are 
legătură  cu  omul.  Natura  era  deci  pentru  el  un  mijloc 
pentru  a  pătrunde  mai  adânc  în  firea  omului  şi  a-1  pricepe. 

Dar  problema  omului  nu  reprezenta  pentru  Tolstoi 
o  temă  de  cercetări  ştiinţifice  sau  speculaţii  filosofice. 
Scopul  său  era  acela  de  a  fi  de  folos  omului,  semenul  său. 
De  altfel,  ca  filosof,  Tolstoi  nu  prezintă  vreo  valoare  deo¬ 
sebită.  Unii  critici  i-au  găsit  şi  în  această  privinţă  merite 
extraordinare,  dar  adevărul  este  că  opera  sa  filosofică  se 
resimte  de  caracterul  mai  mult  autodidact  al  pregătirii 
sale  intelectuale.  Ceea  ce  impresionează  în  chip  deosebit 
la  Tolstoi  nu  este  deci  fîlosofia  sa,  ci  extraordinarul  său 
talent  literar  şi,  mai  presus  de  toate,  marea  sa  iubire  de 
oameni,  care  a  făcut  pe  cineva  sâ-î  numească  „filosoful 
iubirii".* 

Iubirea  de  oameni,  această  virtute  a  virtuţilor,  care 
formează  trăsătura  fundamentală  a  caracterului  lui  Tolstoi, 
se  poate  observa  în  operele  sale  încă  dela  primele  mijiri 
ale  marelui  său  talent  literar.  Astfel,  in  cartea  intitulată 
Dimineaţa  unui  proprietar  rus,  scrisă  îndată  după  perioada 
studiilor,  Tolstoi  considera  pentru  sine  ca  o  „datorie  sfântă" 
de  a  contribui  la  fericirea  poporului,  având  a  răspunde 
în  faţa  lui  Dumnezeu  de  împlinirea  sau  neîmplinirea 
acestei  datorii. 

Tot  cam  în  vremea  aceea  (1853),  Tolstoi  scria  în 
opera  sa  întitulată  Cazacii:  „Fericirea  stă  in  a  trăi  pentru 
alţii".  Iar  doi  ani  mai  târziu  (5  Martie  1855),  pe  când 

1  N.  Popovschi,  Leon  Tolstoi  ca  lip  psihologic,  in  rev  Viafa  Românească 
sn.  XX,  1928,  nr.  7 — 8,  p,  52, 

5  N.  Popovschi.  op.  cit.,  p.  56 

!  V-  Hsrea,  op.  cit p,  379 

se  afla  la  Sebastopol  ca  ofiţer  de  artilerie,  nota  in  jur- 
naiul  său  intim  că  a  ajuns  la  ideea  unei  noui  religii,  o 
religie  a  lui  Hristos,  dar  diferită  de  aceea  ce  învaţă  acum 
Biserica  creştină,  o  religie  care  să  unească  intre  ei  pe 
toţi  oamenii. 

Şi  în  celebrul  său  roman  Râzboiu  şi  Pace  se  întrevăd 
năzuinţele  moralizatoare  ale  lui  Tolstoi,  dar  mai  ales  in 
Ana  Carenin  întâlnim  un  adevărat  imn  închinat  vieţii 
simple  şi  jertfirii  pentru  binele  poporului,  Levin,  eroul 
romanului,  îşi  găseşte  fericirea  în  munca  alături  de  ţărani, 
îmbrăcat  în  haina  aspră  a  ţăranilor  şi  luptând  din  greu 
pentru  îmbunătăţirea  soarteî  acestora.  Adică  exact  cum  a 
trăit  şi  a  muncit  Tolstoi  însuşi,  înfrângându-şi  psihologia 
de  clasă  socială  şi  luptând  chiar  şi  împotriva  familiei  sale 
pentru  binele  poporului. 

Sentimentul  acesta  de  responsabilitate  faţă  de  viaţa 
poporului  este  parcă  la  Tolstoi  o  continuă  nevoie  de  ispă¬ 
şire  a  vinei  de  a  se  afla,  prin  naştere  şi  starea  socială, 
într’o  clasă  suprapusă  şi  profitoare,  fără  merite  şi  încăr¬ 
cată  de  grele  păcate.  Un  sentiment  de  mare  datorie  faţă  de 
popor  apasă  necontenit  cugetul  lui  Tolstoi,  revărsându-se 
nu  numai  în  scrieri  literare  şi  filosofice,  ci  şi  în  tot  felul 
de  acte  generoase  faţă  de  ţărani. 

Ardoarea  sa  pentru  îmbunătăţirea  vieţii  ţăranilor  se 
izbeşte  însă  de  la  început  de  mari  dificultăţi,  care  îl  aduc 
la  disperarea  de  a  obţine  vreun  rezultat  pe  această  cale 
şi  atunci  îşi  îndreaptă  atenţia  spre  copii.  încredinţat,  ca 
şi  J.  J.  Rousseau,  că  sufletul  omenesc  este  bun  în  fond  şi 
că  sufletul  copiilor  are  curăţenia  necesară  pentru  ca  prin 
ei  să  se  ajungă  la  schimbările  sociale  fundamentale,  Tolstoi 
întemeiază  şcoli  populare,  în  care  el  însuşi  şi  câţiva  dintre 
adepţii  săi  erau  învăţători.  Merge  chiar  şi  în  occident  ca 
să  studieze  metodele  pedagogice  de  acolo,  iar  după  ce 
sfârşeşte  marea  operă  literară  Râzboiu  şi  Pace  munceşte 
timp  de  patru  ani  ca  să  alcătuiască  un  abecedar  pentru 
popor ;  lucru  de  care  pare  să  fi  fost  mai  mândru  chiar 
decât  de  romanul  Râzboiu  şi  Pace .' 

'■  Romaiu  Roîland,  Lm  vie  de  Tolstoi,  in  trad.  germanii  a  iui  O,  R.  Sylvesler. 
Dos  Ltben  Tolsto/s,  Franklurt  am  Main,  Riiiten  u,  Loenîng,  1922,  p,  66. 

Aşa  a  luat  naştere  „pedagogia  tolstoiană",  care  a  format 
obiectul  unor  cercetări  adâncite  în  occident  şi  chiar  din 
partea  unor  pedagogi  români.'  Pedagogia  tolstoiană  era 
întemeiată  pe  ideea  de  libertate,  spre  deosebire  de  peda¬ 
gogiile  întemeiate  pe  ideea  de  constrângere,  cum  i  se 
păreau  lui  Tolstoi  pedagogiile  din  vremea  sa.  Acestea, 
spunea  el,  urmăresc  scopuri  străine  de  nevoile  şi  de  firea 
poporului  şi  nu  este  drept  să  fie  aşa.  Poporul  trebue  să 
spună  el  insuşi  ce  vrea  şi  din  această  voinţă  a  poporului 
să  se  inspire  pedagogii.  Aceştia  n’au  dreptul  să  constrângă 
pe  copii  într'o  direcţie  de  educaţie  străină  de  sufletul 
poporului,  nefolositoare  sau  direct  împotriva  dorinţelor  şi 
nevoilor  poporului. 

Un  fapt  în  deosebi  a  izbit  conştiinţa  morală  a  lui 
Tolstoi,  făcându-1  să-şi  îndrepte  cu  încă  mai  multă  stă¬ 
ruinţă  toate  puterile  sufleteşti  spre  popor  şi  spre  ajuto¬ 
rarea  celor  săraci  şi  umiliţi.  In  Ianuarie  1882  luă  parte  la 
lucrările  unui  recensământ  ai  populaţiei.  Cu  acest  prilej 
colindă  cartierele  mărginaşe  ale  Moscovei,  izbindu-se  de 
aproape  de  mizeria  cruntă  în  care  trăiau  mii  şi  mii  de 
oameni.  Faptul  acesta  îl  aruncă  într'o  atât  de  teribilă  criză 
sufletească,  încât,  povestind  unui  prieten  ce  văzuse  prin 
mahalalele  Moscovei,  plângea  şi  strângea  din  pumni,  spu¬ 
nând  printre  suspine:  „Aşa  nu  se  poate  trăi!  Asta  nu  se 
poate!  Asta  nu  se  poate!"2  Mai  mult  ca  oricând,  Tolstoi 
îşi  dădu  acum  seama  că  viaţa  nu  are  sens  şi  nu  merita 
să  fie  trăită  dacă  nu  este  pusă  în  serviciul  iubirii  aproapelui. 

Care  sunt  cauzele  răului,  se  întreba  Tolstoi  in  urma 
dezolantei  experienţe  sufleteşti  făcută  cu  prilejul  recensă¬ 
mântului,  şi  ce  remedii  pot  fi  găsite?  De  sigur,  cei  dintâi 
vinovaţi  sunt  bogaţii,  cu  nemernicul  lux  pe  care  il  întreţin. 
Viaţa  acestora,  ipocrită,  mincinoasă,  trândavă,  desfrânată, 
o  descrisese  Tolstoi  cu  destulă  scârbă  şi  mai  înainte,  în 
romanele  sale,  dar  acum  lupta  sa  împotriva  putreziciunii 
clasei  suprapuse  ia  calea  combaterii  directe,  prin  scrieri 
speciale, 

1  C.  Narly.  Tolstoi  educator,  Bucureşti,  Casa  Şeoalelor,  1929.  St.  Bârsânescu, 
Leon  Tolstoi  ca  educator,  in  Anuarul  Şcoalei  normale  „Vastle  Lupu“,  Iaşi  1929. 

*  Romain  Roiland,  op,  cit,  p,  87. 

Dar  nu  numai  nobilimea  şi  bogaţii  în  general  sunt  găsiţi 
de  Tolstoi  ca  răspunzători  de  mizeria  materială  şi  morală 
a  mulţimilor,  ci  şi  statul  însuşi,  cu  toate  instituţiile  sale 
fundamentale :  armata,  poliţia,  justiţia,  şcoala,  chiar  şi  bi¬ 
serica,  pentrucă  nu  sunt  întemeiate  pe  iubirea  aproapelui, 
ci  pe  violenţă  şi  nedreptate.  De  aici  critica  tumultuoasă, 
necruţătoare,  îndreptată  de  Tolstoi  împotriva  tuturor  insti¬ 
tuţiilor  statului,  fără  ca  autorităţile  ţariste  sâ  poată  lua 
măsuri  împotriva  sa,  din  cauza  prestigiului  său  literar  de¬ 
venit  internaţional.  Este  aceea  ce  s'a  numit  „nihilismul 
politic  şi  social"  al  lui  Tolstoi,  dar  un  nihilism  care  nu 
înseamnă  iubire  de  distrugere  pentru  distrugerea  însăşi, 
ci  luptă  împotriva  răului  oriunde  s’ar  găsi,  pentru  triumful 
binelui  şi  pentru  fericirea  tuturor. 

Violenţa,  în  deosebi,  cultivată  sub  regimul  ţarist,  ca 
de  altfel  sub  toate  regimurile  absolutiste,  a  repugnat  con¬ 
ştiinţei  morale  a  lui  Tolstoi,  Niciodată  n’a  putut  el  să  în¬ 
ţeleagă  cum  din  silnicie,  din  constrângere,  care  e  în  sine 
un  rău,  poate  ieşi  totuşi  ceva  bun.  Armata,  poliţia,  justiţia 
sunt  întemeiate  pe  violenţă  şi  folosesc  cu  orice  prilej 
această  armă  teribilă,  sub  pretext  că  în  felul  acesta  pun 
la  adăpost  pe  cetăţenii  cbrecţi.  Dar  reprezentanţii  violenţei 
nu-şî  dau  seama  cu  ce  groaznic  preţ  cumpără  aşa  numita 
„linişte  şi  siguranţă"  a  cetăţenilor,  „Oare  liniştea  şi  sigu¬ 
ranţa  noastră,  spune  Tolstoi,  nu  sunt  cumpărate  ele  cu 
mizeria  şi  suferinţa  a  milioane  de  oameni,  cu  spânzură- 
toriîe  anuale,  cu  sute  de  mii  de  prizonieri  suferinzi  şi  cu 
milioane  de  soldaţi  rupţi  dela  sânul  familiei  lor  şi  tâmpiţi 
de  disciplina  cazărmilor,  de  agenţii  şi  jandarmii  care  ne 
apără  chefurile  noastre  cu  revolverele  întinse  spre  o  lume 
flămândă ;  oare  nu  este  cumpărată  fiecare  bucată  dulce, 
care  o  introducem  în  gură  sau  în  gura  copiilor  noştri,  cu 
preţul  tuturor  acelor  suferinţe  ale  omenirii,  care  sunt  ab¬ 
solut  necesare  ca  să  dobândim  această  bucată ;  când  de 
fapt  ar  trebui  să  ştim  că  orice  bucată  nu  poate  fi  a  noastră 
decât  atunci  când  ea  nu  este  trebuincioasă  altcuiva  şi  când 
nimeni  nu  suferă  pentru  ea".’  Reprezentanţii  violenţei, 

1  In  ce  constă  credinţa  mea?  Întoarcere  spre  învăţătura  lui  Hristos,  Trad, 
de  I.  Duse  ian.  Bucureşti,  Socec,  1924,  p,  45. 

spune  Tolstoi,  nu-şi  dau  seama  ce  mare  rău  fac  tratând 
eu  lipsa  de  iubire  pe  semenii  lor,  care  de  obiceiu  sunt 
mai  puţin  vinovaţi  faţă  de  colectivitate  decât  aceia  care 
sunt  chemaţi  să  folosească  violenţa  împotriva  lor.  Cu  vio¬ 
lenţa  nu  se  poate  ajunge  la  nimic  bun,  nici  în  ce  priveşte 
raporturile  dintre  cetăţenii  aceluiaşi  stat,  nici  în  ce  priveşte 
raporturile  dintre  diferitele  .state.  Cum  socotesc  oare  con¬ 
ducătorii  popoarelor,  se  întreabă  Tolstoi,  că  vor  face,  de 
pildă,  să  înceteze  războaiele,  aceste  groaznice  calamităţi 
ale  omenirii,  dacă  întreţin  armate  numeroase  si  chelttiesc 
sume  fantastice  cu  înarmările,  pentru  a  fi  gata  oricând  de 
măcel  şi  distrugere  reciprocă?  Cum  se  poate  legitima  sau 
chiar  glorifica  uciderea  de  oameni  în  anumite  împrejurări, 
când  uciderea,  în  sine,  este  un  rău:  cel  mai  mare  rău? 
Cum  mai  poate  omenirea  să  aplice  strict  legea  talionului: 
ochiu  pentru  ochiu  şi  dinte  pentru  dinte,  când  a  primit 
legea  iubirii  fără  margini  adusă  de  lisus  Hristos?  Dacă 
răului  i  s’ar  răspunde  în  toate  împrejurările  cu  binele,  cu 
neopunere  ia  rău,  răul  ar  descreşte  in  lume  până  îa  dispa¬ 
riţie,  Căci  adevăratul  fond  al  existenţei  este  binele,  nu  răul. 
Esenţa  ultimă  a  realităţii  e  iubirea,  e  Dumnezeu.  Dumnezeu 
este  iubire.  Aşa  spune  sf,  evanghelist  Ioan.  Fiinţa  ome¬ 
nească  participă,  prin  spiritul  său,  la  raţiune,  la  esenţa 
divină,  participă  la  Iubire,  Toată  străduinţa  vieţii  ome¬ 
neşti  nu  are  alt  sens  decât  această  ridicare  spre  regiunea 
raţionalităţii  şi  iubirii  absolute,  adică  spre  Dumnezeu. 

De  -pe  înălţimea  unei  astfel  de  cugetări  devine  uşor 
de  înţeles  principiul  atât  de  greu  de  aplicat  al  neimpotri- 
virii  la  rău  şi  critica  aspră  îndreptată  de  Tolstoi  împo¬ 
triva  Bisericii,  care  i  se  părea  lui  că  s’a  îndepărtat  de 
radicalismul  poruncii  evanghelice  a  iubirii  absolute.  Căci 
Tolstoi  nu  putea  să  îngădue  Bisericii  să  legitimeze  omorul 
sub  vreo  formă  oarecare.  Nu  există  pentru  el  „legitimă 
apărare"  şi  cu  atât  mai  puţin  vreun  „războiu  sfânt".  Neo- 
punerea  la  rău,  spunea  Tolstoi,  ar  da  mai  bune  rezultate 
decât  înfrângerea  adversarului  care  îţi  face  războiu  de 
cucerire  nedreaptă,  de  jefuire  şi  subjugare. 

Este  aici,  trebue  să  recunoaştem,  unul  dintre  punctele 
cele  mai  delicate  ale  propoveduirii  tolstoiene,  ca  şi  ale 

moralei  creştine  de  altfel,  care  e  silită  să  mijlocească  apli¬ 
carea  principiului  dragostei  absolute  intr'o  lume  în  care 
un  singur  om  rău  sau  un  singur  popor  prădalnic  pot  di¬ 
struge  tot  ce  a  clădit  cu  multă  trudă  iubirea  aproapelui 
în  sute  şi  mii  de  ani  de  existenţă.  Este  adevărat  că  in¬ 
stituţiile  însărcinate  în  fiecare  stat  cu  păstrarea  ordinei,  a 
dreptăţii  şi  a  raporturilor  armonioase  între  cetăţeni,  nu 
sunt  organizate  în  chipul  cel  mai  fericit  cu  putinţă  şi  nu 
putem  spune  că  duhul  creştin  stăpâneşte  cu  totul  în  mă¬ 
surile  care  se  iau  în  interes  general.  Mai  ales  în  ce  pri¬ 
veşte  Rusia  ţaristă,  cu  siguranţă  că  administraţia,  poliţia 
şi  justiţia  de  pe  timpul  lui  Tolstoi  îndreptăţeau  în  foarte 
mare  măsură  criticile  vehemente  ale  acestuia.  Totuşi,  ra¬ 
dicalismul  doctrinei  tolstoiene  a  îndreptăţit  calificativul 
de  „utopism"  ce  i  s’a  dat.  Nu  doară  că  utopiile,  susţinute 
cu  căldură  şi  abnegaţie  desăvârşită  —  cum  e  cazul  la 
Tolstoi  —  n'ar  aduce  foloase  omenirii.  Am  putea  spune 
chiar  că  fără  utopiile  în  care  au  crezut  cele  mai  alese 
spirite  ale  omenirii,  binele  n’ar  fi  făcut  prea  mulţi  paşi 
înainte.  Utopia  neîmpotrivirii  la  rău,  propoveduită  cu  zel 
de  către  Tolstoi,  a  contribuit  foarte  mult  la  îmblânzirea 
mijloacelor  prin  care  se  luptă  împotriva  răului.  Nu  numai 
în  Rusia,  ci  în  lumea  întreagă  e  o  tendinţă  ca  mijloacele 
coercitive,  prin  care  societăţile  civilizate  caută  sa  reprime 
răul,  devin  din  ce  în  ce  mai  umane.  Cercetările  sociolo¬ 
gice  au  stabilit  chiar  un  fel  de  lege  a  evoluţiei  penalităţii 
dela  stadiul  în  care  penalitatea  avea  caracterul  de  răz¬ 
bunare  a  colectivităţii  împotriva  infractorilor,  spre  for¬ 
mele  moderne,  în  care  se  urmăreşte  ca  răufăcătorii  să  fie 
puşi  în  imposibilitatea  de  a  mai  fi  vătămători  sau  sunt  ree¬ 
ducaţi  în  institute  speciale.  Chiar  şi  războaiele,  cu  toată  gro¬ 
zăvia  lor  crescândă  în  ce  priveşte  mijloacele  de  distru¬ 
gere,  se  poate  spune  că  au  devenit  din  ce  în  ce  mai 
umane,  respectându-se  în  general  anumite  legi  de  omenie, 
ca  de  pildă  cruţarea  populaţiei  neluptătoare,  îngrijirea  ră¬ 
niţilor,  condiţiuni  omeneşti  pentru  prizonieri,  etc.  La  schim¬ 
barea  aceasta  de  moravuri  a  contribuit  de  sigur  în  primul 
rând  creştinismul,  cu  radicalismul  legii  iubirii,  şi  au  con¬ 
tribuit  utopiştii  sociali  ai  celor  aproape  două  mii  de  ani 

de  cultură  creştină,  care  mai  toţi  s’au  inspirat,  direct  sau 
indirect,  din  preceptele  evanghelice,  cum  e  cazul  cu  Tolstoi. 
Propoveduirea  acestuia  a  avut  ca  rezultat  „îndulcirea  mo¬ 
ravurilor"  şi  „creşterea  demnităţii  umane",  cum  constată 
un  comentator  al  operelor  sale.1 

Căci  în  fond  toată  lupta  vieţii  Iui  Tolstoi  la  aceasta 
s'a  redus :  la  ridicarea  demnităţii  omeneşti,  la  îmbunătă¬ 
ţirea  vieţii  celor  umili  şi  la  perfecţionarea  individuală, 
prin  care  se  obţine  şi  perfecţionarea  vieţii  sociale.  Este 
un  principiu  la  care  creştinismul  ţine  mult  şi  care  trebue 
armonizat  cu  un  alt  principiu,  cu  multă  trecere  în  vremea 
noastră,  potrivit  căruia,  reformând  legile  şi  instituţiile  so¬ 
ciale,  transformăm  şi  perfecţionăm  în  acelaşi  timp  şi  viaţa 
individuală. 

Dar  lupta  lui  Tolstoi  nu  s’a  oprit  la  criticarea  insti¬ 
tuţiilor  politice  şi  sociale  din  vremea  sa,  care  foloseau  vio¬ 
lenţa  în  favoarea  unei  anumite  clase  sociale,  ci  a  mers  mai 
departe,  luând  proporţiile  gigantice  ale  unei  lupte  îndârjite 
împotriva  întregii  culturi  moderne,  care  de  asemenea,  spunea 
el,  sta  în  serviciul  unei  minorităţi  profitoare  şi  împotriva  inte¬ 
reselor  mulţimilor  de  oameni  simpli  şi  nevoiaşi.  Lupta  aceasta 
a  lui  Tolstoi,  care  în  ultimii  săi  douăzeci  de  ani  devenise  un 
adevărat  uragan,  a  primit  numele  de  „nihilism  cultural",  deşi 
şi  în  această  privinţă  nu  se  poate  spune  că  Tolstoi  a  lovit  în 
cultura  modernă  din  simplă  plăcere  de  distrugere  sau  din 
neînţelegere  pentru  valoarea  reală  a  culturii,  cum  a  fost 
acuzat.  Şi  cu  atât  mai  puţin  se  poate  spune  că  „bătrânul 
vuîpoiu  de  stepă"  a  lovit  în  creaţiile  culturii  moderne  din 
ură  specială  împotriva  culturii  germane,  cum  îl  acuză  un 
critic  german.2  Lui  Tolstoi  nu  i  se  pot  atribui  astfel  de  sen¬ 
timente  meschine.  Lupta  sa  a  avut  temeiuri  etice,  izvorând 
din  adânca  sa  iubire  de  oameni  şi  de  aceea  el  s’a  apărat 
cu  vehemenţă  împotriva  învinuirii  că  ar  lupta  împotriva 
culturii  pentru  motive  de  ordin  religios  sau  altele  de  felul 
acesta.  Tolstoi  a  avut  cuvinte  aspre  împotriva  ştiinţei  şi 
artei  moderne  pentru  că  le  socotea  răspunzătoare  de  nee- 

1  V.  Harea,  op,  cit.,  p.  4 46, 

1  Kunowski,  Ein  Votk  von  Gentes,  Leipzig  1901,  p.  68.  Citat  după  Piof.  Br. 
Thomas  Achelis,  Leon  N.  Tolstoi,  Berlin,  Gose  a,  Tetzlaff,  1902,  p.  15, 

galitatea  socială  şi  de  violenţa  pe  care  au  instaurat-o  şi  o 
patronează  sub  înfăţişeri  făţarnice.  Căci  el  nu  putea  să  nu 
observe  că  oamenii  de  ştiinţă  şi  artiştii  sunt  legaţi  prin  tot 
felul  de  relaţii  cu  clasa  socială  suprapusă  şi  în  cele  mai 
multe  cazuri  împărtăşesc  păcatele  acesteia,  ba  chiar  con¬ 
tribuind,  sub  diferite  forme,  la  rafinarea  păcatelor  clasei 
suprapuse. 

Ceea  ce  condamna  Tolstoi  în  cultura  modernă  nu  era 
deci  cultura  în  sine,  ci  nimicirea  moralei,  la  care  cultura 
contribue  în  mare  măsură,  în  loc  să  lupte  pentru  morali¬ 
zarea  şi.  fericirea  poporului.  De  aici  negarea  şi  afirmarea 
în  acelaşi  timp  a  culturii.  Tolstoi  cerea  culturii  moderne 
să  nu  fie  în  contradicţie  cu  preceptele  moralei,  Arta,  spunea 
el,  nu  poate  fi  independentă  de  morală,  cum  cer  unii  este¬ 
ticieni.  Binele  nu  este  pe  aceeaşi  linie  cu  frumosul,  ci  mai 
presus  de  el.  Scindarea  pe  care  a  făcut-o  cultura  modernă 
între  artă  şi  morală  este  o  gravă  şi  mult  păgubitoare  gre¬ 
şeală.  Operele  de  artă  trebue  să  fie  cercetate  şi  sub  raport 
moral,  nu  numai  sub  raport  estetic. 

De  asemenea,  nici  ştiinţa  nu  poate  fi  străină  de  ideea 
de  bine.  Ştiinţa  trebue  să  stea  în  serviciul  moralei.  Dea¬ 
supra  ştiinţelor  şi  artelor  stă  o  ştiinţă  superioară,  stă  cu¬ 
getarea  filosofică  asupra  binelui  şi  răului  şi  asupra  desti¬ 
nului  omenesc.  Numai  în  lumina  acestei  ştiinţe  a  ştiinţelor 
pot  fi  judecate,  ierarhizate  şi  valorificate  diferitele  ştiinţe 
şi  arte. 

Chiar  şi  tehnica  modernă  este  supusă  de  Tolstoi  ace¬ 
stei  critici,  în  lumina  principiilor  morale,  şi  condamnată 
în  măsura  în  care  foloseşte  unor  scopuri  imorale, 

Este  adevărat  că  în  lupta  sa  împotriva  a  ceea  ce  e 
putred  în  cultura  modernă,  Tolstoi  a  pus  toată  pasiunea 
—  aşa  cum  se  pune  de  obiceiu  pasiune  când  e  vorba  de 
o  luptă  mare  • —  şi  a  lovit  adesea  pe  nedrept  în  unele 
dintre  creaţiile  cele  mai  de  seamă  ale  culturii  moderne, 
cum  ar  fi  de  pildă  simfonia  IX- a  a  lui  Beethowen,  operele 
lui  Wagner,  cele  mai  bune  piese  ale  lui  Shakespeare  şi 
cele  mai  frumoase  poezii  ale  lui  Goethe,  pentrucă  acestea 
sunt  rezervate  unui  restrâns  număr  de  indivizi,  care  le  pot 

înţelege  şi  gusta-  Şi  nu  e  drept,  spune  Tolstoi,  ca  să  bene¬ 
ficieze  de  producţiile  artistice  numai  un  restrâns  număr  de 
oameni,  când  pentru  artă  se  fac  sacrificii  imense  din  partea 
colectivităţii ;  sacrificii  de  muncă  şi  chiar  de  vieţi  omeneşti. 
Nu  e  drept,  nu  e  moral,  ca  arta  să  separe  pe  oameni  între 
ei,  ci  dimpotrivă  arta  are  în  cel  mai  înalt  grad  însuşiri 
care  pot  face  pe  oameni  să  se  apropie  între  ei,  să  se  iu¬ 
bească  şi  să  trăiască  fericiţi.  Numai  prin  artă,  prin  în¬ 
călzirea  inimilor  oamenilor,  se  poate  înlătura  violenţa. 

Numai  arta  poate  face  ca  sentimentele  de  frăţie¬ 
tate  şi  iubirea  aproapelui,  care  acum  sunt  accesibile 
numai  celor  mai  buni  dintre  oamenii  societăţii,  să  devină 
o  obişnuinţă  a  tuturor  oamenilor.  împărăţia  lui  Dumnezeu, 
adică  a  iubirii,  care  lui  Tolstoi  i  se  părea  ţinta  supremă 
a  vieţii  omeneşti,  nu  poate  fi  realizată  prin  nimic  altceva 
mai  bine  decât  prin  artă.  Adevărata  artă,  spunea  Tolstoi, 
este  aceea  care  corespunde  celei  mai  adânci  dorinţe  a  su¬ 
fletului  omenesc,  iar  această  dorinţă  —  mai  limpede  sim¬ 
ţită  de  unii  sau  prea  puţin  clar  întrezărită  de  alţii  —  este 
fericirea,  pe  care  o  poate  da  înfrăţirea  oamenilor.  Adevă¬ 
rata  artă  nu  poate  să  nu  ţină  seama  de  această  dorinţă 
ce  stă  în  adâncul  conştiinţei  omeneşti.  Ea  nu  poate  avea 
alt  ţel  decât  acela  de  a  uni  oamenii  între  ei  prin  iubire, 
fie  că-şî  urmăreşte  acest  ţel  în  chip  direct,  îndemnând  la 
iubire,  fie  indirect,  prin  indignarea  şi  dispreţul  pe  care  le 
aruncă  asupra  a  tot  ce  se  opune  iubirii  şi  apropierii  dintre 
oameni. 

Până  acolo  merge  Tolstoi  cu  năzuinţa  sa  moralizatoare 
în  critica  artistică,  încât  îşi  condamnă  şi  propria  sa  operă 
literară  de  până  ia  convertire,  socotind- o  ca  nefolositoare, 
deşi,  cum  am  văzut,  înclinările  sale  moralizatoare  străbat 
în  acele  opere  cu  destulă  putere  pe  alocurea.  In  viitor, 
spune  Tolstoi,  toţi  oamenii  înzestraţi  dela  natură  cu  anumite 
talente  vor  putea  să  fie  artişti,  căci  în  şcolile  populare  se  va 
introduce  învăţământul  muzicii  şi  al  picturii, care  se  vor 
preda  fiecărui  copil  în  acelaşi  timp  cu  primele  noţiuni  de 
gramatică-  Arta  se  va  simplifica,  apropiindu-se  de  creaţiile 
clasice  şi  putând  să  împărtăşească  sentimente  nobile  la  mi¬ 
lioane  şi  milioane  de  oameni,  nu  ca  acum,  când  arta  for- 

mează  apanajul  unei  clase,  singură  în  stare  să-şi  dea  ră¬ 
gazul  necesar  pentru  a  studia  şi  gusta  operele  de  artă  grele. 
Când  cineva  izbuteşte  să  scrie  o  poveste  simplă,  pe  care 
s'o  poată  citi  cu  plăcere  milioane  de  oameni,  a  făcut  un 
lucru  mai  de  folos  decât  dacă  ar  fi  creat  o  operă  genială, 
de  mare  profunzime  şi  complexitate,  dar  care  rămâne  ne¬ 
înţeleasă  şi  nefolositoare  pentru  marea  majoritate  a  oame¬ 
nilor  simpli. 

Şi  cum  Tolstoi  nu  era  omul  care  una  să  spună  şi  alta 
să  facă,  a  început  să  scrie  el  însuşi  povestiri  simple,  uşoare, 
atrăgătore,  pe  care  să  le  poată  gusta  cu  folos  milioane  de 
oameni.  Aşa  au  luat  naştere  celebrele  Povestiri  pentru  popor 
ale  lui  Tolstoi,  care  nu  au  asemănare  în  toată  literatura 
lumii,  în  simplitatea,  moralitatea  şi  humorul  lor  sănătos. 
Povestirile  acestea  s’au  tradus  în  toate  limbile  şi  au  pro¬ 
dus  într 'adevăr  o  adâncă  înrâurire  binefăcătoare  asupra 
cititorilor  lor. 

De  aceeaşi  evidentă  năzuinţă  umanitară  vor  fi  pătrunse 
din  ce  în  ce  mai  mult  toate  operele  literare  ale  lui  Tolstoi 
începând  de  prin  anul  1884  şi  până  la  sfârşitul  vieţii  sale. 
In  toate  aceste  opere  el  a  căutat  să-şi  aplice  principiile 
sale  despre  artă,  dând  scrierilor  sale  o  foi  mă  simplă  şi  o 
limbă  populară,  în  care  a  isbutit  să  toarne  tot  ce  geniul 
său  artistic  a  fost  în  stare  să  creeze.  Operele  sale  nu  fac 
de  aci  înainte  decât  să  îmbie  pe  cititori  spre  iubire,  spre 
buna  înţelegere  şi  jertfelnicie  în  toate  împrejurările  sociale. 

La  acest  rezultat,  Tolstoi  căuta  să  ajungă  fie  înfierând 
cu  ultimă  energie  pe  cei  care  se  opun  iubirii  dintre  oameni, 
fie  înfăţişând  pilde  demne  de  urmat.  Astfel  vedem  în  nu¬ 
vela  Moartea  lui  Iwan  Ilici  câtă  răutate,  câtă  lipsă  de 
iubire  şi  câtă  cruzime  se  desfăşoară  în  jurul  unui  om, 
care,  după  ce  dusese  o  viaţă  de  perfectă  corectitudine, 
moare  chinuit  de  toţi  cei  din  jurul  său,  chiar  şi  de  familia 
sa.  In  Sonata  Kreutzer,  în  care  găsim  teoriile  lui  Tolstoi 
despre  ariă,  se  desfăşoară  o  crâncenă  luptă  între  bine  şi 
rău,  între  corectitudine  şi  incorectitudine,  între  iubire  şi 
ură,  al  cărei  desnodământ  este,  cum  se  ştie,  crima  săvâr¬ 
şită  de  un  om  de  mare  ispravă,  dar  care  este  adus  în 
starea  de  a-şi  ucide  soţia  necredincioasă. 


182 


REVISTA  TEOLOGICA 


In  nuvela  Stăpân  şi  slugă  avem  de  asemenea  zugrăvite 
două  caractere  opuse,  pentru  a  se  evidenţia  diferenţa 
dintre  ele-  Dar  cea  mai  pregnantă  întrupare  a  concepţiilor 
filosofice,  morale,  sociale  şi  artistice  ale  lui  Tolstoi  o  avem 
în  romanul  învierea,  în  care  lupta  acestuia  împotriva  in¬ 
stituţiilor  sociale  îşi  atinge  culmea.  Aici  sunt  izbite  în  plin 
toate  defectele  instituţiilor  sociale  ruseşti  de  acum  o  ju¬ 
mătate  de  secol:  administraţia,  justiţia,  poliţia,  peniten¬ 
ciarele,  etc.(  care  în  loc  să  facă  dreptate  şi  să  micşoreze 
suferinţa  omenească,  dimpotrivă  făceau  să  sufere  mii  şi 
milioane  de  oameni  nevinovaţi. 

Tot  în  acest  roman  avem  zugrăvit  un  zguduitor  proces 
de  conştiinţă,  în  care  contele  Nekludov  este  trezit  la 
sentimentul  responsabilităţii  pentru  o  faptă  mizerabilă  a 
sa  săvârşită  în  tinereţe,  împotriva  unei  tinere  fete  sărace, 
care  ajunge  apoi  pe  calea  prostituţiei.  Nicăiri  nu  se  poate 
întâlni  o  mai  răscolitoare  analiză  a  luptei  dintre  bine  şi  rău, 
ca  în  paginile  acestei  cărţi,  care,  cu  tot  caracterul  ei  vădit 
tezist  şi  moralizator,  rămâne  una  dintre  cele  mai  de  seamă 
opere  literare  ale  lui  Tolstoi  şi  ale  lumii  întregi. 

Că  Tolstoi  şi-a  atins  în  oarecare  măsură  ţelul  luptei 
sale  în  ce  priveşte  arta,  avem  următoarea  mărturie  plină 
de  sinceritate  a  lui  Romain  Rolland:  „Da,  spune  acesta, 
arta  noastră  ca  tot  este  numai  expresia  unei  clase,  care 
la  rândul  ei  se  desparte  dela  o  naţiune  la  alta  în  mici 
tulpine  duşmănoase  între  ele.  In  Europa  nu  există  un  artist 
care  să  realizeze  unirea  partidelor  şi  a  raselor.  Cel  mai 
universal  în  vremea  noastră  era  Tolstoi  însuşi.  In  el  ne-am 
iubit  noi,  oameni  aparţinând  tuturor  popoarelor  şi  tuturor 
claselor  sociale.  Şi  cine  a  gustat,  ca  noi,  sublima  bucurie 
a  acestei  mari  iubiri  nu  va  putea  să  mai  fie  mulţumit  cu 
mizerabilele  lepădări  de  marele  suflet  al  oamenilor,  pe 
care  ni  le  oferă  arta  cercurilor  literare  europene1*,1 

Ideile  generoase  ale  lui  Tolstoi  —  poate  prea  gene¬ 
roase  pentru  a  fi  realizabile  în  totul  —  n'au  transformat 
de  sigur  omenirea  cu  repeziciunea  cu  care  Tolstoi  credea 
că  se  va  întâmpla  acest  lucru.  Ba  am  putea  spune  că 
marele  vizionar  al  unei  lumi  mai  bune  a  ajuns,  încă  în 


1  Romain  Rolland,  op.  cit.,  p.  115, 

viaţă  fiind,  an  biet  izolat,  un  neînţeles,  pătruns  până  în 
adâncul  sufletului  de  amărăciunile  pe  care  i  le  cauzau  cei 
din  jurul  său.  Dar  nu  este  mai  puţin  adevărat  că  propo- 
veduirea  sa  a  atins  nenumărate  suflete  de  pe  toate  con¬ 
tinentele  lumii  şi  a  înflăcărat  mai  ales  sufletul  veşnic  ge¬ 
neros  al  tineretului  din  lumea  întreagă.  Imensa  corespon¬ 
denţă  pe  care  a  întreţinut-  o  Tolstoi  şi  din  care  s’a  publicat 
numai  o  parte,  formând  ultimele  trei  volume  (XXII — XXIV) 
ale  operei  sale  complete,  vădeşte  adânca  înrâurire  pe  care 
a  exercitat-o  scrisul  Iui  Tolstoi  asupra  contemporanilor  săi. 
Astfel,  dărnicia  marelui  filantrop  american  Rockefeller  nu 
este  străină  de  înrâurirea  lui  Tolstoi,  cu  care  celebrul  în¬ 
temeietor  de  instituţii  culturale  şi  umanitare  a  stat  în  co¬ 
respondenţă.  Şi  marea  noastră  regină  Carmen  Sylva,  au¬ 
toarea  minunatelor  Cuvinte  sufleteşti  şi  întemeietoarea  a 
numeroase  opere  de  binefacere  la  noi  în  ţară,  a  stat  în 
corespondenţă  cu  Tolstoi.  Dar  înrâurirea  lui  Tolstoi  s’a  re¬ 
simţit  cel  mai  adânc  asupra  ţârilor  orientale,  în  deosebi 
în  cele  cu  regim  politic  absolutist.  Japonezi,  Chinezi,  Per¬ 
sani,  Turci,  Arabi,  Tătari,  Indieni  i  s'au  adresat  cu  scri¬ 
sori  admirative  şi  cu  cereri  de  sfaturi.  Atât  de  puternică 
a  fost  înrâurirea  lui  Tolstoi  asupra  Japonezilor  de  pildă, 
încât  unii  dintre  aceştia,  chiar  în  timpul  războiulu  ruso- 
japonez,  au  predicat  înfrăţirea  între  Ruşi  şi  Japonezi,  fiind 
întemniţaţi  din  această  pricină.1  Cât  despre  Indieni,  se 
poate  spune  că  „ideile  lui  Tolstoi  într'adevăr  au  contribuit 
la  reînvierea  spirituală  a  Indiei".2  Gândi  însuşi  datoreşte 
operelor  Iui  Tolstoi  şi  corespondenţei  cu  acesta  principiul 
aeopunerii  la  rău,  care  face  atât  necaz  Englezilor. 

O  dovadă  şi  mai  grăitoare  a  înrâuririi  pe  care  au 
exercitat-o  în  lumea  întreagă  viaţa  şi  opera  lui  Tolstoi,  o 
avem  în  înfiinţarea  de  cercuri  tolstoiene  în  Anglia,  Ame¬ 
rica,  Germania,  Olanda,  Austria,  etc.  S'au  format  chiar  şi 
colonii  tolstoiene  în  diferite  ţări,  cu  scopul  de  a  pune  în 
practică  principiile  de  viaţă  simplă,  curată,  liberă,  propo- 
veduită  de  Tolstoi, 

Dar,  dincolo  de  aceste  dovezi  palpabile  ale  înrâuririi 
binefăcătoare  exercitată  de  viaţa  şi  opera  lui  Tolstoi  asupra 

1  V.  Harea,  op.  cit.,  p.  468.  *  Ibtdem,  p.  475. 

contemporanilor  şi  urmaşilor  săi,  câte  transformări  sufle¬ 
teşti  neştiute  de  nimeni  vor  fi  produs  scrierile  sale  în  toate 
colturile  lumii,  pe  unde  au  pătruns !  Cine  altul  decât  Dum¬ 
nezeu  însuşi  va  fi  în  stare  să  pună  în  balanţa  judecăţii 
nepărtinitoare  aportul  lui  Tolstoi  la  împlinirea  sentinţei: 
„Ce  aţi  făcut  pentru  unul  dintre  aceşti  fraţi  mai  mici  ai 
mei  mie  mi-aţi  făcut !  “ 

Sar  putea  obiecta  totuşi  că  Tolstoi  a  venit  în  conflict 
cu  Biserica  ortodoxă  şi  că  creştinismul  său  este  mai  de¬ 
grabă  un  fel  de  sincretism,  o  sinteză  de  diferite  religii,  fără 
un  Dumnezeu  personal,  fără  revelaţie,  fără  cult  şi  fără  dis¬ 
ciplină  ierarhică.  Lucruri  pentru  care  Biserica  ortodoxă 
rusă  s'a  simţit  datoare  să-l  excomunice,  cu  toată  durerea 
pe  care  i-o  pricinuia  o  astfel  de  pierdere.  Nu  este  însă 
aici  locul  să  repunem  pe  roi  procesul  intentat  de  Biserica 
ortodoxă  rusă  filosofiei  religioase  a  lui  Tolstoi  şi  ne  dis¬ 
pensăm  de  a  mai  reproşa  acestuia  lipsa  sa  de  înţelegere 
pentru  tot  ceea  ce  formează  caracterele  fundamentale  ale 
unei  adevărate  religii.  Căci  nu  apar  la  fiecare  pas  conşti¬ 
inţe  morale  atât  de  scrupuloase,  servite  de  un  talent  li¬ 
terar  ce  atinge  geniul,  cum  ©  cazul  la  Tolstoi.  De  aceea 
ne  mulţumim  cu  propria  sa  mărturisire  de  credinţă:  „Eu 
cred  în  învăţătura  lui  Hristos...  Cred  că  fericirea  va  fi  po¬ 
sibilă  pe  pământ  numai  atunci  când  toţi  oamenii  vor  în¬ 
deplini  învăţătura  lui  Hristos,  Cred  că  îndeplinirea  acestei 
învăţături  este  posibilă,  uşoară  şi  plăcută".1 

Iată  o  mărturisire  limpede  şi  optimistă,  care  ne  arata 
pe  marele  excomunicat  în  adevărata  sa  lumină.  De  aceea 
credem  că  sufletul  său  ar  merita  să  se  odihnească  liniştit, 
după  ce  s'a  sbuciumat  atât  de  mult  şi  s'a  dăruit  cu  atâta 
generozitate,  cât  timp  a  sălăşluit  în  trupul  „celui  mai  uman 
dintre  toţi  oamenii",2 


1  In  ce  constă  credinţa  mea  ?  p.  213. 

’  Andre  Suarez,  Tolstoi  oiaant.  Paris,  1899,  p.  11,  După  V.  Harţa,  op,  cit W 
p.  432. 


MIŞCAREA  LITERARA 

Diaconul  Ene  Branişte:  1.  EXPLICAREA  SFINTEI  LITURGHII 
DUPĂ  NICOLAE  CABASILA,  teză  de  doctorat,  1943;  2.  TÂLCUIREA 
DUMNEZEIEŞTII  LITURGHII,  studiu  introductiv  şi  traducere  româ¬ 
nească,  1946,  Bucureşti,  Tipografia  Cărţilor  Bisericeşti,  XVI-j-238 ; 
VIII— 1—133  pagini. 

Iată  două  cărţi  într'adevăr  de  căpetenie  pentru  orice  preot ;  şi 
dacă  cea  dintâi  s’a  epuizat  aşa  de  repede  din  pricina  însemnătăţii 
problemei  pe  care  o  discută,  teologii  şi  preoţii  vremurilor  de  azi, 
cu  atât  de  rare  publicaţii,  mai  au  încă  posibilitatea  de  a  şi- o  procura 
pe  cea  din  urmă. 

Format  sub  îndrumările  părintelui  prof.  P.  Vintilescu,  diaconul 
E.  Branişte  şi-a  câştigat  o  dragoste  şi  pricepere  în  tratarea  proble¬ 
melor  de  liturgică  cu  totul  deosebite.  Cu  o  meticulosîtate  rară  şl  cu 
largă  informaţie  de  specialitate,  C.  Sa  studiază  în  teza  de  doctorat 
tot  ce  se  putea  şi  se  cerea  a  fi  cunoscut  despre  cea  mai  bună  ex¬ 
plicare  ortodoxă  a  sfintei  Liturghii,  Teza  e  împărţită  în  trei  părţi 
(pe  lângă  o  introducere,  în  care  se  situa  în  timp  şi  însemnătate 
Erminia  lui  Nlc.  Cabasiia). 

Partea  I  (p.  19 — 59)  tratează  despre  personalitatea  şi  opera  ma¬ 
relui  teolog  tesalonicean,  în  deosebi  despre  textul,  editarea  şi  tradu¬ 
cerile  Ermlniei,  Părintele  E,  Branişte  precizează  —  faţă  de  vechile 
păreri  greşite,  care  împrumutau  pentru  Nicolae  Cabasiia  date  bio¬ 
grafice  deia  unchiul  său  Nil,  arhiepiscop  al  Salonicului  —  că  autorul 
„Erminiei"  şi  al  „Vieţii  In  Hrîstos"  şi-a  dus  viaţa  ca  simplu  laic,  dar 
cu  mare  pasiune  pentru  arte  şi  cu  deosebită  prestanţă  în  mişcările 
ţeologic-culturale,  sociale  şl  politice  ale  vremii  saie. 

Partea  II  (p.  39 — 202)  analizează  însaş  Erminia  Liturghiei  după 
Cabasiia.  După  ce  evidenţiază  scopul  liturghiei  în  concepţia  lui  Cab,, 
scop  care  e  dublu  direct  sau  sfinţirea  darurilor  şi  indirect  sau  sfin¬ 
ţirea  credincioşilor  —  scop  pe  care  teologul  tesalonicean  îl  enunţă  în 
prima  propoziţie  a  tâlcuirii  sale  —  păr,  E.  Br.  urmăreşte  îndeaproape 
fazele  şi  problemele  mai  importante  care  se  leagă  de  fiecare  din  cele 
două  scopuri.  In  deosebi  merită  a  fi  subliniate  pasagiile  în  care  face 
apologia  epiclezei  euharistice  (p.  77 — 87),  desnre  prefacere  (87 — 96)  şi 
despre  întreitul  sacerdoţiu  liturgic :  al  Mântuitorului,  al  Sfântului  Duh 
şi  al  preotului  (p.  96 — III).  Vorbind  apoi  despre  scopul  transcendent 
sau  indirect  al  Liturghiei :  de  sfinţire  a  credincioşilor,  care  de  fapt 
este  adevăratul  scop  al  el  — •  şi  aici  Cssabila  mânecă  direct  din  cea- 

laltă  operă  clasică  a  sa :  Viata  în  Hristos  —  păr.  Branişte  evidenţiază 
wijloace  liturgice  pentru  pregătirea  sfinţeniei  subieetive  a  preotului 
şi  credincioşilor  (p,  1 15 — 128),  sfinţirea  obiectivă  prin  împărtăşire 
precum  şi  efectele  ei,  iar,  în  urmă,  problema  participării  viilor  şi  a 
celor  morţi  la  efectele  jertfei  liturgice  (137 — 143), 

In  afară  de  cele  două  probleme  mari ;  sfinţirea  darurilor  şi  a 
credincioşilor,  păr,  E,  Br.  mai  adaugă  în  tratare  încă  două  capitole : 
liturghia  ca  mijloc  al  cultului  divin  (p.  144 — 177)  şi  semnificaţia  mistică- 
simbolică  a  liturghiei  (p,  178 — 202), 

Partea  a  îl-a  sau  încheierea  o  formează  sublinierea  meritelor  de 
tâleuitor  liturgic  ale  lui  Nic.  Cabasiia,  precum  şi  influlnţa  operii  sale 
ira  teologia  greacă  şi  latină. 

Textul  însuşi  al  Erminiei  —  dat  acum  în  româneşte  înaintea  ori¬ 
cărei  traduceri  în  vreo  limbă  europeană  modernă !  —  cuprinde  53 
capitole,  foarte  stringent  legate  întreolaltă,  Cabasiia  preocupându-se 
nu  de  amănunte  ritualistice  :  ceremonii,  tămâieri,  vestminte,  vase  ori 
descriere  analitică  a  lăcaşului  de  cult,  cum  au  făcut  în  erminiile  lor 
patr.  Gherman  (sec.  7)  şl  Sîm.  Tesaioniceanul  (sec.  14),  ci  de  ceea  ce 
stă  înapoia  tuturor  acestora,  sensul  şl  mijloacele  de  înduhovnicire 
prin  sf.  Liturghie.  Capitolul  1  (şi  16)  expun  pe  scurt  scopul  sf.  liturghii, 
capitolele  2 — li  vorbesc  despre  Interpretarea  Proscomidiei,  cap.  12 — 15, 
17 — 27  despre  Liturghia  Catehumenilor,  cap.  28 — 37  analizează  actul 
sfinţirii  darurilor  —  în  deosebi  sunt  neîntrecute  cap.  29—30,  în  care 
vorbeşte  despre  epicleză  şi  cap.  32,  cel  mai  cunoscut,  în  care  se 
arată  cu  o  precizie  aproape  scolastică  esenţa  jertfei  euharistice  — 
celelalte  capitole  descriu  împărtăşirea  şi  lucrarea  ei  sfinţitoare  asupra 
preotului  şi  credincioşilor. 

In  vreme  ce  isihasmul,  cu  subtilităţile  lui  teologice  şi  cu  meto¬ 
dele  lui  sistematice,  recomanda  o  cunoaştere  divină  pentru  cei  puţini, 
Nic.  Cabasiia  îşi  permite,  fără  să  condamne  marele  curent  spiritual 
al  vremii  sale,  dar  şi  fără  de  a-1  urma  sclavie  în  terminologie  şi  me¬ 
tode,  să  evidenţieze  calea  mal  uşoară  şi  mai  Ia  îndemâna  orîcui  a 
unirii  cu  Dumnezeu  prin  intermediul  tainelor.  De  fapt,  aceeaş  pro¬ 
blemă  o  pusese  el  şi  în  „Viaţa  în  Hristos",  unde  se  arătau  esenţa  şi 
etapele  acestei  uniri  Mistice  cu  Dumnezeu,  Propriu  vorbind,  Cabasiia 
nici  nu  al  impresia  că  e  un  mistic,  atât  de  limpede  şi  de  uşor  scrie. 
Asta  când  comparăm  de  pildă  scrisul  lui  cu  reprezentanţi  ai  misticii 
liturgice  sau  individuale,  ca  Dionlsie  Areopagitul,  Maxim  Mărturi¬ 
sitorul,  Simeon  Noul-Teologul  sau  Grigorie  Palama.  Şi  Cabasiia  are 
un  minimum  de  temeiuri  clădite  silogistic,  temeiuri  care  dau  un  atât 
de  larg  şi  frumos  caracter  dogmatic  operii  sale,  fără  a  fi  însă  nici 
savant,  nici  greoi,  nici  banal.  Tocmai  fiindcă  nu  priveşte  din  unghiu 
individualist,  lui  Cabasiia  nu-i  este  tot  una  a  zices  unirea  cu  Dum¬ 
nezeu  sau  unirea  cu  Hristos,  El  a  ales  formula  cea  din  urmă  atât 
pentru  „Tâlcuirea  Liturghiei"  cât  şi  pentru  „Viaţa  in  Hristos",  pentru 
că  Domnul  Hristos  a  fost  acela  care  a  sfinţit  pe  om  în  persoana  Sa 

şi  «are  de  atunci  ne  cere  doar  să  ne  încorporăm  viaţa  întreagă  în  El. 
Această  încorporare  în  Hristos,  care  constitue  de  fapt  toată  viaţa 
noastră  duhovnicească,  se  dobândeşte  în  modul  cel  mal  deplin  prla 
împărtăşirea  cu  Hrlstos  cel  Euharistie.  „Diferitele  părţi  ale  Liturghiei 
sunt  prezentate  de  Cabaslla  ca  auxiliare  şi  Instrumente  ale  pregătirii, 
curăţirii  sau  purificării  şi  ale  contemplării  sau  meditaţiei  mistice 
sprijinite  pe  formele  văzute  ale  slmboalelor  rituale,  ale  actelor  şl  ce¬ 
remoniilor  liturgice,  care,  toate,  ne  duc  cu  gândul  la  Hristos  Mân¬ 
tuitorul,  la  viaţa  şi  învăţătura  Lui,  insufiându-ne  astfel  sentimentul 
prezenţei  Lui  şi  dispoziţia  necesară  pentru  primirea  Lui  cuviincioasă 
ia  lăcaşul  fiinţei  noastre"  (Tâlcuirea,  p.  13). 

Studiind  temeinic  pe  „cel  mai  mare  4îMre  Hturgiştii  Bizanţului 
porfirogenet",  cum  pe  drept  este  socotită  această  „Summa  liturgiae" 
a  Răsăritului,  în  stare  a  rivaliza  cu  cele  similare  din  Apus,  şi  tra- 
ducându-1  într'o  impecabilă  limbă  românească,  păr.  diacon  E.  Branişte 
are  drept  la  toate  mulţumirile  slujitorilor  altarului  şi  ale  tuturor 
celor  ce  se  interesează  de  spiritualitatea  ortodoxă.  Condiţiile  ex¬ 
celente,  cu  ilustraţii  frumos  alese  de  dl  prof.  I.  D.  Ştefânescu,  după  teme 
iconografice  vechi,  măresc  şi  mai  mult  meritul  lucrării. 

Pivot  Dr.  TEODOR  BODOGAE 

» 

I.  Lupaş:  STUDII,  CONFERINŢE  ŞI  COMUNICĂRI  ISTORICE, 
BacHreşti,  Casa  Şcoalelor,  1927,  450  p.  II — V :  Cluj-Sibiu,  Inst.  de  Ist, 
Naţ.,  1940,  1941,  1943,  1946,  p.  320,  312,  392,  511,  tnate  cu  indice, 
val.  IV  ilustrat.  Voi.  VI  pregătit. 

Completează  manualele  substanţiale,  dar  succinte,  de  Istoria  Ro¬ 
mânilor  şi  de  Istoria  Bisericii  române  ale  ilustrului  autor,  cu  capitole 
elaborate  pe  larg,  în  forma  care  l-a  consacrat  ca  model  nepieritor  de 
istoric  desăvârşit  :  unind  temeinicia  ştiinţifică  atât  cu  asimilarea  pro¬ 
fund  pedagogică  a  materialului,  cât  şl  cu  expunerea  în  stil  clar  şi'n 
limbă  înţeleaptă,  formată  din  a  vechilor  cazanii  şi  cronici  şi  din  a 
capodoperelor  literaturii  moderne.  Pe  firul  trainic  al  informaţiei  si¬ 
gure,  ample  şi  proaspete,  ţese  cu  băteala  ideilor  sănătoase  şi  adânci 
şi  a  imaginilor  poetice  ţesătură  de  artă  cu  trăinisie  şi  valoare  pe  care 
trecerea  vremii  nu  le  va  micşora,  ci  le  va  mări. 

Iată  studiile  de  Istoria  Bisericii  româae  din  volumele  apărute: 
1.  Doi  umanişti  români  în  sec.  XVI.  Destituirea  unui  episcop  român 
din  Ardeal  în  anul  1574.  Tudora,  mama  lui  Mihai  Viteazul.  Barcsai 
şi  Sava  Brancovlcl.  Nobilitarea  popii  Ioan  din  Vinţ.  Pribegia  prin 
Ardeal  a  mitropolitului  Varlaam  al  Ungrovlahiei.  Odăjdiile  mitropo¬ 
litului  Sava  Br.  Desbinarea  bis.  a  Românilor  ardeleni.  Părinţii  lui  Ioan 
Piuarlu.  Chestiunea  originii  şi  continuităţii  Românilor  într'o  predică 
din  1792.  O  încercare  de  reunire  a  bisericilor  din  Transilvania  la 
1798.  12  peţitori  ai  episcopiei  transilvane  vacante  1796 — 1810.  III.  Pro¬ 
blema  confesională  a  României.  Cel  dintâi  umanist  român :  N.  Ofahus 
«Hu  Sibiu,  1493 — 1568.  Un  vlădică  român  năpăstuit  în  1638.  Mitro- 

politul  Varlaam  al  Moldovei.  III.  Mucenicia  Brâncovenilor.  Episcopul 
V.  Moga  şi  prof,  Gh.  Lazăr,  loan  Moga  teologul.  Anastasia  Şaguna. 
Episcopul  N.  Ivan.  IV.  Biruinţa  limbii  şi  a  culturii  române  în  cursul 
veacurilor  XVI — XVII.  Mitropolitul  P.  Movilă  şi  relaţiunile  lui  cu  Ro¬ 
mânii.  Prigonirea  mitropolitului  Ilie  Iorest,  Dosoftei,  mitropolitul  Mol¬ 
dovei.  Mitropolitul  Teodosie  Veştemeanul.  Contribuţii  documentare  la 
istoria  satelor  transilvane.  Misiunea  episcopilor  Gherasim  Adamovici 
şi  loan  Bob  în  1792,  V.  Vechimea  ortodoxiei  transilvane.  Păstorirea 
mitropolitului  Sava  Brancovici-Brâncoveanu  şi  călătoria  lui  la  Moscova. 
Doi  precursori  ai  lui  Horia  în  audienţă  la  curtea  împărătească.  Con¬ 
tribuţii  la  istoria  Braşovului  românesc.  Nicolae  Popea  şi  loan  Micu 
Moldovan. 

In  ţări  mai  culte,  aceste  volume  n'ar  lipsi  din  nicio  bibliotecă 
parohială.  Aud  însă  că  şi  din  volumul  I  mai  zac  în  depozit  mii  de 
exemplare,  cu  preţul  de  100  Lei  pe  ele. 

Prot.  Dr.  ŞTEFAN  LUPŞA 

& 

I.  Lupaş:  DOCUMENTE  ISTORICE  TRANSILVANE.  Voi,  I, 
1599 — 1699.  Cluj,  Inst.  de  Ist.  Naţ.  1944,  p.  XVI-j-522,  cu  biblio  - 
grafie  şl  indice.  Sunt  rezultatul  cercetării  arhivelor  şi  a  publicaţiilor 
timp  de  vreo  40  de  ani  şi  al  cursurilor  şi  lucrărilor  de  Istoria  Tran¬ 
silvaniei  din  20  de  ani.  Documentele  ungureşti  se  dau  numai  în  tra¬ 
ducere  dacă  au  mai  fost  publicate.  Volumul  uşurează  istoriografia 
critică,  precisă  şi  sigură.  Aşteptăm  cu  nerăbdare  volumele  II  şi  III, 
date  ia  tipar  de  mult.  ŞT.  L. 


CRONICA 


CONFERINŢELE  PUBLICE  ALE  ACADEMIEI  TEOLOGICE 
„ANDREI ANE",  Scriam  în  fascicolul  anterior  al  revistei  noastre  (vezi 
p.  106)  că  profesorii  Academiei  teologice  „Andreiane"  diD  Sibiu  au 
organizat  un  ciclu  de  conferinţe  publice,  întitulat  Biserica  şi  viaţa. 
Promiteam  să  revenim,  după  epuizarea  programului. 

Unsprezece  la  număr,  aceste  conferinţe  au  avut  Ioc  în  Dumine¬ 
cile  dintre  19  Ian. — 30  Martie  a.  c.,  după  sfânta  liturghie  (orele  11, 
15).  Aula  Academiei  teologice  „Andreiane",  în  care  s'a  desfăşurat 
programul,  s’a  dovedit  de  fiecare  dată  neîncăpătoare  pentru  publicul 
care  a  sârguit  să  asculte  aceste  conferinţe.  In  asistenţă,  am  remarcat 
pe  I.  P.  Sf.  Mitropolit  Nicolae  al  Ardealului,  P.  Sf.  Arhiereu-vicar 
Teodor  Răşinăreanu,  profesorii  universitari  Păr.  Dr,  Ioan  Lupaş  şi 
dl  Dr.  Onisifor  Ghibu,  dl  Dr.  Ioan  P.  Papp,  prim-preşedinte  de  Curte 
de  apel  î.  r.,  dl  inspector  general  administrativ  î.  r.  C.  Râdulescu- 
Dobrogea,  şi  mulţi  alţi  fruntaşi  ai  Bisericii,  magistraturii,  armatei  şi 
învăţământului. 

Dăm  în  cele  ce  urmează  rezumatul  fiecărei  conferinţe  (redactat, 
la  cererea  noastră.  de  vorbitorul  respectiv). 

Prot.  Dr.  Nicolae  Neaga,  profesor  de  Exegeza  V.  T,  şl  Limba 
ebraică,  Rector  :  PROFETUL  IEREMiA  IN  FAŢA  VIEŢII  [19  Ian.).  —  Mulţi 
cunosc  pe  Ieremia  prin  intermediul  literaturii  profane  şi  al  artelor  pla¬ 
stice.  Herder  face  din  Ieremia  simbolul  geniului  mistic ;  Châteaubriand 
îl  apropie  pe  profet  de  Homer  şi  de  poetul  latin  Virgiliu.  Michel- 
Angelo  a  tăiat  în  marmoră  un  Ieremia  contemplativ.  Ieremia,  aşa  cum 
nl-1  reda  penelul  lui  Smigheischl,  pictorul  catedralei  din  Sibiu,  e  o 
figură  liniştită  şi  majestuoasă,  chip  de  om  blajin  şi  bun.  Complex  şi 
nuanţat  este  înfăţişat  profetul  de  Sf.  Scriptură.  In  lumina  ei,  Ieremia 
apare  ca  un  animator  şi  educator  luminos  şi  serios  în  mijlocul  po¬ 
poarelor.  Dăruit  cu  mare  sinceritate,  înalt  simţ  de  dreptate,  dragoste 
pentru  altul,  credincios  fanatic  în  victoria  cauzei  drepte,  profet  ade¬ 
vărat  şi  om  de  mare  probitate,  a  stat  totdeauna  de  partea  lui  Dum¬ 
nezeu.  întreaga  operă  şi  activitate  a  lui  Ieremia  este  izbucnirea  cre¬ 
dinţei  pe  care  doria  s’o  vadă  trăită  de  oamenii  în  sufletul  cărora 
duhul  lui  Dumnezeu  şl-a  Imprimat  pecetea.  Mântuirii  colective  i-a  în¬ 
chinat  tot  scrisul  şi  toată  acţiunea  sa.  Omenirea  l-a  răsplătit  numindu-1 
mare  profet  al  ei. 

Preot  Dr,  Nicolae  Terchilă,  profesor  de  Filosofia  creştină  şi  Pe¬ 
dagogie;  FILOSOFI  A  ANTICA  PEDAGOG  SPRE  HRISTOS  (26  Iac.).  —  Con- 

ferenţiarul  arată,  într’o  formă  cât  se  poate  de  uşoară,  minunatul  proces 
de  pregătire  a  „neamurilor"  pentru  opera  cea  mare  a  mântuirii  pri* 
Domnul  şi  Mântuitorul  nostru  Jisus  Hrlstos ;  arată  cum  Fiul  şi  Cu¬ 
vântul  lui  Dumnezeu,  Logosul  „cel  ce  s’a  născut  din  Tatăl  mai  înainte 
de  toţ!  vecii"  şi  care  a  chemat  la  mântuire  poporul  ales  prin  proo¬ 
roci,  a  chemat  ia  mântuire  şi  „neamurile"  păgâne  prin  filosofi;  cam 
unii  filosofi  păgâni  din  antichitate,  ca  de  pildă  Socrate,  Plato,  etc., 
au  avut  o  misiune  asemănătoare  cu  aceea  a  proorocilor  din  Biblie. 

Prot,  Dr,  Ştefan  Lupşa,  profesor  de  Istoria  Bisericii  române  şi 
Arta  creştină:  ÎNCEPUTUL  ARHIPĂSTORIEI  ARDELENE  A  LUI  DIONISIE 
NOVACOVtCI  (2  Febr.J.  —  Expune  măsurile  prin  care  Curtea  vieneză  şi 
generalul  Buccow  au  diminuat  în  1761  „biruinţa  satului  asupra  îm¬ 
păratului",  făcând  ca  dobândirea  de  către  ortodocşii  ardeleni  a  epis¬ 
copului  sa  nu  le  aducă  sfârşitul  robiei  religioase,  cl  numai  o  nouă 
fază  de  încă  un  secol  a  ei :  Hotărîrile  ministeriale  din  19  Iulie  şi 
19  August  1758,  motivele  alegerii  lui  Dionisie,  îngrădirile  misiunii  lui 
şi  a  toleranţei  din  1759,  deciziile  din  12  Martie  1761,  activitatea  lui 
Buccow  şi  a  lui  Dionisie  până  ia  instalarea  acestuia,  restricţiile  di« 
decretul  său  de  numire  din  6  Noemvrîe  1761,  demisia  lui  şi  refu¬ 
zarea  ei. 

Diacon  Dr.  Grigorie  T,  Marcu,  profesor  de  Exegeza  N.  T.  şi 
Ermineutica  biblică:  UN  MUNCITOR  MANUAL :  SFÂNTUL  APOSTOL  PAVEL 
(9  Febr.J.  —  Saul  din  Tars  a  învăţat  meseria  de  croitor  de  corturi. 
Pregâtindu-se  pentru  rabinat,  funcţiune  neretribuită  pe-atunci,  meseria 
avea  să-i  procure  cele  de  trebuinţă  pentru  traiul  de  toate  zilele.  Con¬ 
vertit  la  creştinism,  el  continuă  să-şi  exercite  meseria  până  la  sfâr¬ 
şitul  vieţii,  ca  să  nu  împovăreze  pe  nimeni  (cf.  II  Tes.  3,  8 — 12|. 
Munca  manuală  îi  asigura  independenţa  materială.  A  săvârşit-o  sta¬ 
tornic  cu  tragere  de  inimă,  ca  pe-o  rugăciune.  In  chipul  acesta,  el 
punea  bazele  unei  noui  concepţii  de  viaţă,  care  cinsteşte  munca  si 
pe  muncitor.  Pildă  îi  era  Iisus,  care  a  lucrat  în  atelierul  de  duîgherie 
al  dreptului  Iosif  din  Nazaret.  Munca  încetează  astfel  să  mai  fie  o 
îndeletnicire  rezervată  sclavilor,  cum  o  socotia  îndeobşte  antichitatea 
precreştină. 

Diacon  Dr.  Emilian  Vas  i  le  seu,  profesor  de  Teologie  fundamen¬ 
tală  şi  Sociologie:  VALOAREA  OMULUI  (!6  Febr.J.  —  Constată  că  pro¬ 
blema  omului  stă  în  centrul  preocupărilor  actuale  ale  oamenilor  de 
ştiinţă,  filosofilor  şi  teologilor,  din  pricina  marilor  zdruncinări  morale 
şi  sociale  produse  de  cele  două  mari  războaie  mondiale.  Acestea  di» 
urmă  îşi  au  originea  în  concepţia  greşită  despre  om  a  gânditorilor 
naturalişti  din  veacul  al  XlX-îea,  care  au  coborit  pe  om  în  rândul 
animalelor.  Cugetarea  antică  vedea  in  om  o  fiinţă  raţională  deosebită 
de  restul  creaturilor,  iar  cugetarea  creştină  patristică  şi  medievală 
acorda  omului  demnitatea  extraordinară  de  a  fi  creat  după  chipul 
lui  Dumnezeu  şi  menit  asemănării  cu  Creatorul  său  până  la  îaduns- 
nezeire.  Concepţia  naturalistă  a  înjosit  pe  om  şi  i-a  slăbit  simţul  mo- 

ralităţii  şi  al  responsabilităţii.  De  aceea  se  impune  o  campanie  de 
redresare  a  conştiinţei  de  sine  a  omului,  în  lumina  concepţiei  creştine 
despre  om  şi  cu  ajutorul  nouilor  cercetări  ale  antropologiei  filosofice, 
care  redau  omului  locul  său  excepţional  în  cosmos. 

Preot  Dr.  Teodor  Bodogae,  profesor  de  Istoria  Bisericii  univer¬ 
sale  şi  Patrologie :  PREZENŢA  BISERICII  IN  NEVOILE  VREMII  [23  Febr.J  — 
Aşa  cum  sufletul  mamei  însoţeşte  pretutindeni  şi  în  orice  clipe,  bune 
sau  rele,  pe  cei  ai  familiei,  aşa  se  înţelege  şi  prezenţa  Bisericii  în 
nevoile  vremii.  Acest  adevăr  reiese  mai  ales  din  trecutul  Bisericii  or¬ 
todoxe  adânc  înfrăţită  cu  soarta  bună  sau  grea  a  credincioşilor.  Enu¬ 
merând  exemple  de  caritate  individuală  şi  colectivă  a  Bisericii  vechi 
—  mai  ales  a  vremilor  secetoase  din  367 — 8  din  Capadochia  sfântului 
Vasile  —  conferenţiarul  evidenţiază  grija  continuă  a  Bisericii  de  soarta 
credincioşilor.  Desigur  ea  reieşea  totdeauna  din  dragostea  de  omul 
lipsit.  Reactivarea  acestei  iubiri,  într'un  ev  plin  de  răutăţi  ca  cel  de 
azi,  este  nu  numai  o  poruncă,  ci  şi  singura  condiţie  pentru  realizarea 
prestigiului  Bisericii  şi  pentru  adevărata  înfrăţire  dintre  oameni.  Pil¬ 
dele  de  ajutorare  a  Moldovei,  venite  de  aproape  şi  de  departe,  sunt 
indicii  bune  în  acest  sens.  Ele  se  cer  intensificate. 

Diacon  Dr.  Nicolae  Mladin,  profesor  de  Teologie  morală  şi  Mi¬ 
stică  î  FAMILIA  CREŞTINĂ  (2  Martie).—  După  evidenţierea  deosebitei  im¬ 
portanţe  a  familiei  pentru  biruinţa  Ortodoxiei  în  lume,  conferenţiarul 
lămureşte  două  aspecte  esenţiale  ale  familiei  creştine :  1.  familia  cre¬ 
ştină  ca  imagine  a  realităţilor  divine  şi  scară  către  cer;  2.  prezenta 
lui  Hristos  în  familia  creştină.  In  prima  parte  a  conferinţei  se  defi¬ 
neşte  iubirea  familalâ,  ca  unitate  în  pluralitate,  care  nici  nu  se  disolvă 
de  unitate,  nici  nu  se  nimiceşte  prin  pluralitate.  Iubirea  aceasta  e  — 
în  chip  predominant  —  de  esenţă  spirituală:  e  unire  fiinţiaiă.  Ea 
are  caracter  indisolubil  şi  creator.  Este  iubirea  divină  opusă  sau  nu 
iubirii  familiale  ?  Nietzsche  susţine  că  e  opusă.  Adevărul  e  că  Dum¬ 
nezeu  e  o  limită  pentru  iubirea  păcătoasă  şi  transfigurează  iubirea  fa¬ 
milială,  dându-i  o  nobleţe,  o  intensitate  şi  o  puritate  neegalată.  Astfel 
familia  devine  imagine  a  Sf.  Treimi  şi  a  raportului  dintre  Hristos  şi 
Biserică.  In  special  copiii  sunt  transparenţe  ale  paradisului  în  familie. 
A  doua  parte  cuprinde  mijloacele  prin  care  Hristos  e  prezent  în  viaţa 
familiala  s  si.  împărtăşanie,  rugăciunea,  lectura  Sf,  Scripturi,  lupta  de 
desăvârşire  morală.  Astfel  familia  devine  o  răsadniţă  de  sfinţi,  o  cita¬ 
delă  de  neînfrânt  a  Ortodoxiei, 

Preot  Gheorghe  Şoima,  conferenţiar  de  Muzică  bisericească  şi 
ritual :  MUZICA  ELEMENT  DE  ÎNFRĂŢIRE  A  POPOARELOR  (9  Martie).—  Mu¬ 
zica,  „regina  artelor",  fiind  un  factor  de  înobiiare  a  sufletului  ome¬ 
nesc,  este  şi  un  element  de  împăciuire  şi  înfrăţire  a  popoarelor.  O 
reală  înfrăţire  s«  întemeiază  pe  iubire,  iar  iubirea  presupune  cunoa¬ 
ştere.  Prin  schimbul  produselor  folclorice  muzicale,  popoarele  lumii 
se  pot  cunoaşte  reciproc  şi  pot  ajunge  la  concluzia  că  nu  se  deose¬ 
besc  fundamental,  ci  că  toţi  suntem,  în  primul  rând,  oameni  fii  egali 

ai  aceluiaşi  Tata  ceresc.  Muzica  a  îndeplinit  întotdeauna  şi  o  funcţi¬ 
une  deadreptul  socializantă;  astăzi  ea  trebue  chemată  să  creieze  con¬ 
ştiinţa  unei  mari  familii  morale  a  întregei  omeniri.  Să  se  compună 
şi  forme  muzicale  culte  multinaţionale  (rapsodii  şi  suite  continentale, 
sau  chiar  mondiale).  Unde  este  cazul,  să  se  înfiinţeze  societăţi  corale 
şi  filarmonice  mixte,  multinaţionale ;  cântarea  în  comun  nivelează, 
solidarizează,  înfrăţeşte. 

Preot  Dr.  Corneliu  Sârba,  conferenţiar  de  îndrumări  misionare 
şi  Sectologie  :  MISIUNEA  ACTUALĂ  A  FEMEI!  (16  Martie). —  După  sesizarea 
faptului  că  marea  şi  sfânta  misiune  a  femeii  în  vremurile  actuale  este 
o  problemă  delicată  şi  vitală,  conferenţiarul  îşi  pregăteşte  terenul  prin 
critica  riguros  obiectivă  a  feminismului  la  lumina  indiciilor  ce  le  oferă 
însăşi  na/ura  femeii,  aşa  cum  o  prezintă  ştiinţa  actuală,  în  special  me¬ 
dicina,  psihologia  şi  antropologia.  Divizarea  omului  în  două  naturi 
diferite  indică  chemări  diferite.  Misiunea  femeii  este  aceea  de-a  fi 
echivalentul  şi  completarea  bărbatului.  Făptura  ei  o  recomandă  pentru 
funcţiunile  fundamentale  şi  speciale :  maternitatea  şi  conducerea  cămi¬ 
nului.  De  aici  axioma:  Femeia  mai  întâi  în  cămin;  precum  şi  prin¬ 
cipiul:  Familia  întâi!  Dacă  n'are  cămin  sau  dacă  nevoia  o  cere,  fe¬ 
meia  să-şi  aleagă  profesiuni  potrivite  cu  firea  sa  şi  mai  ales  funcţiuni 
cari  prelungesc  familia  în  largul  societăţii.  Astăzi  femeia  e  chemată 
să  se  dedice,  ,cu  tot  devotamentul,  apostolatului  căminului,  apostolatului 
educaţiei  în  familie,  pregătind  elitele  necesare  neamului,  apostolatului 
social  al  societăţii,  iar  latura  cea  mai  actuală  a  misiunii  sale  este  aceea 
de  pionieră  a  refacerii  spirituale  şi  a  reconstrucţiei  materiale  a  lumii 
şi  a  ţării. 

Preot  Dumitru  Călugăr,  conferenţiar  de  Omiletică  şi  Catehetlcă : 
PROBLEME  DE  EDUCAŢIE  [23  Martie).—  Arată  în  ce  stă  fiinţa  educaţiei 
şt  că  aceasta  este  o  acţiune  spirituală  şi  deci  specific  umană.  Ea  por¬ 
neşte  aela  om  şi  intenţionează  formarea,  desăvârşirea  altui  om.  Edu¬ 
caţia  vizează  formarea  omului  în  întregul  luî,  puterea  ei  răsfrângân- 
du-se  şi  asupra  laturei  fizice,  pe  care  o  înobilează  şi  o  stilizează  in 
acord  cu  ţinuta  spirituală.  Trei  sunt  factorii  cari  condiţionează,  pe 
plan  uman,  succesul  educaţiei :  iubirea,  încrederea  şi  libertatea.  Fără 
si,  acţiunea  educativă  este  iluzorie.  Lor  li  se  adaugă,  spre  a  Ie  po¬ 
tenţa  forţa,  harul  lui  Dumnezeu.  Ţinta  educaţiei  consta  în  realizarea 
caracterului  religios-moral,  în  promovarea  omului  spre  personalitate. 
Conferenţiarul  a  subliniat  şi  responsabilitatea  educatorilor  către  Dum¬ 
nezeu  şi  către  oameni,  pentru  cei  ce  le  sunt  încredinţaţi  spre  bună 
creştere. 

Preot  Nicodim  Belea,  duhovnicul  Academiei  teologice  „Andre- 
iane“ :  PSIHOLOGIA  SPOVEDANIEI  (30  Martie),—  Spovedania  este  Taina  eli¬ 
berării  noastre  din  prinsoarea  păcatului  şi  uşa  de  acces  la  libertatea 
fiilor  lui  Dumnezeu.  Existenţa  luî  Dumnezeu,  a  omului  şi  a  păcatului 
sunt  cele  trei  realităţi  pe  care  se  sprijineşte  spovedania  atât  din  p, 
d,  v.  soteriplogic  cât  şi  psihologic.  Dar  cum  în  calea  eliberării  omului 

de  picat  zac  ua  ;ir  întreg  de  piedeci,  acestea  se  cer  identificate,  ana¬ 
lizate  fi  înlăturate.  Cel  mai  mare  este  mândria.  Aceasta  nu  ingădue 
•mulai  actul  de  căinţă  decât  cu  jumătăţi  de  măsură,  cu  atât  mai 
puţin  recunoaşterea  vinei.  Din  sentimentul  căinţei  şi  al  rinei  isvoreşle 
necesitatea  firească  a  omului  de  a  se  spovedi  cuiva.  In  orice  caz 
auto-mirturisirea  iţi  aduce  o  pseudo-iertare,  ce  nu  te  satisface.  Măr¬ 
turisirea  trebuie  s’o  faci  tn  faţa  unui  semen,  căci  prin  păcatul  săvârşit  ai 
supărat  pe  cineva  dinafara  ta,  ai  atentat  împotriva  semenului  ifiu. 
9acă  privim  acest  semen  prin  prisma  eternităţii,  vedem  în  el  pe  Dum¬ 
nezeu  pe  care  l-am  supărat.  Condiţiuaile  de  sinceritate,  prietenie  şi 
autoritate  divină  nu  le  împlineşte  dintre  semenii  noştri  decât  duhov¬ 
nicul,  în  dosul  căruia  este  Dumnezeu,  care  îţi  ascultă  mărturisirea. 
Numai  ceva  mai  trebueşte  ca  prin  spovedanie  să  se  săvârşiască 
minunea  înoirii  tale :  De  ceea  ce  ai  făgăduit  iui  Dumnezeu,  când  ţi -ai 
plecat  fruntea  sub  patrafirul  preotului-duhovnic,  să  te  ţii  fără  greş! 

Conferinţele  au  fost  încadrate  cu  program  artistic  adecvat  (coruri, 
recitiri,  lecturi  biblice}.  Au  dat  concursul  corurile :  Academiei  teolo¬ 
gice  „Andreiane"  (dirijor :  păr.  prof.  Gh.  Şoima),  formaţia  «orală  băr¬ 
bătească  „Orfeu“  (dirijor  :  dl  prof.  Ilie  Micu),  Şcoalei  normale  de  fete 
,,A.  Şaguna"  (dirij.  s  dna  prof.  Viorica  Ciora),  Liceului  de  fete  „Dom¬ 
niţa  Ileana"  (dirij. :  dna  prof.  Paraschiva  Bănescu},  Şcoalei  de  cân¬ 
tăreţi  bisericeşti  „D.  Cunţan“  şi  al  Şcoalei  urbane  de  gospodărie  (dirij. ; 
păr.  prof.  Anatolie  Scurtu}. 

Fapte  demne  de  reţinut : 

Păr,  prof.  univ,  Dr.  loan  Lupaş,  membru  al  Academiei  Române, 
a  instituit  un  premiu  pentru  cea  mai  bună  lucrare  care  va  trata  despre 
rolul  Sibiului  în  revoluţia  poporală  dela  1848.  La  concurs  participă 
studenţii  Academiei  teologice  „Andreiane"  din  Sibiu. 

La  încheierea  ciclului,  dl  inspector  generai  administrativ  î,  r.  C, 
Rădulescu-Dobrogea,  care  a  participat  la  toate  conferinţele,  a  luat 
cuvântul  în  numele  asistenţei,  mulţumind  rectorului  fi  profesorilor 
pentru  darul  pe  care  l-au  făcut  publicului  siblnn  dornic  de  cultură 
superioară. 

SA*IN  SIBIANU 


NOTE  Şl  INFORMAŢII 


EXTENSIUNEA  academică  a 
profesorilor  Academiei  teologice 
„Andreiane"  din  Sibiu,  căreia 
noul  rector  Păr.  prob  Or,  Ni- 
colae  Neaga  i-a  dat  un  avânt 
deosebit,  funcţionează  in  condi- 
ţiuni  demne  de  osebită  luare 
aminte.  Ciclul  de  conferinţe  în¬ 
titulat  „Biserica  şi  viaţa",  despre 
care  am  scris  mai  pe  larg  în  alt 
loc  al  acestui  fascicol  al  revistei 
noastre,  e  mărturie. 

Dar  nu  unica  mărturie... 

Cu  prilejul  prăznuirii  Dumi¬ 
necii  Ortodoxiei  (2  Martie  a.  c.}, 
în  colaborare  cu  filiala  sibiană 
a  Societăţii  ortodoxe  naţionale  a 
femeilor  române,  a  avut  loc,  in 
aula  Academiei  teoiogice  „An¬ 
dreiane",  un  festival  comemora¬ 
tiv,  în  cadrele  căruia  păr.  prof. 
Dr.  Nicolae  Mladin  şi-a  citit  con¬ 
ferinţa  ce  urma  la  rând  în  ciclul 
amintit,  cu  subiectul ;  „Familia 
creştină".  Programul  artistic:  re¬ 
citări  şi  coruri  executate  de  ele¬ 
vele  liceului  „Domniţa  Ileana", 
sub  conducerea  dnei  prof.  Pa- 
raschiva  Bănescu. 

Tot  atunci,  la  Sălişte,  a  vorbit 
păr.  prof.  Dr.  Grigorie  T.  Marcu, 
tratând  subiectul :  „Ortodoxia 
factor  de  progres",  în  cadrele 
unul  festival  organizat  de  secţia 
locală  a  „Frăţiei  Ortodoxe  Ro- 
mâne",  prezidaiă  de  inimosul  di¬ 
rector  gimnazial  dl  prof.  Alex. 
Josof. 


La  Făgăraş,  în  aceeaşi  Dumi¬ 
necă,  păr.  prof.  Dr.  Emiiian  Va- 
siiescu  a  vorbit  despre  „Valoarea 
omului",  fiind  invitat  de  Reuniu¬ 
nea  femeilor  ortodoxe  române. 
Programul  artistic,  alcătuit  din 
recitări  şl  coruri,  a  fost  executat 
de  elevele  şi  elevii  liceelor  Radu 
Negru  şi  Doamna  Stanca.  Cu 
acest  prilej,  s'au  împărţit  premii 
şcolarilor  cari  s'au  distins  la  con¬ 
cursul  de  Religie. 

Acelaşi  conferenţiar  a  vorbit 
ia  Braşov,  în  23  xMartie  a.  c., 
despre  „Valoarea  omului",  tarla 
Sibiu,  în  cadrele  ARLUS,  în  9 
Martie  a.  c.  despre  „Iubirea  de 
oameni  în  opera  lui  Tolstoi", 
Păr.  prof,  Dr.  Teodor  Bodogae 
a  conferenţiat  la  Sibiu,  in  2  Martie 
a.  c.,  despre  „Istoricul  bisericilor 
româneşti  din  Sibiu",  iar  în  23 
Martie  a.  c.,  despre  „Prezenţa 
Bisericii  în  nevoile  vremii". 

Păr.  proî.  Dr,  Nicolae  Mladin 
a  conferenţiat  la  Braşov,  în  29 
şi  30  Martie  a.  c.,  tratând  subiec  ¬ 
tele  :  „Tineretul  şi  Creştinismul” 
(pentru  studenţii  Academiei  co¬ 
merciale),  şi  „Creştinismul  şi  for¬ 
ţele  sociale"  (în  cadrele  FOR) 
Pretutindenea,  vorbitorii  au 
împărtăşit  adevărul  dreptei  cre¬ 
dinţe  unor  mulţimi  avide  să-’ 
asculte. 

INVITAT  de  despărţământul 
Sibiu  ai  „Astrei”,  P.  Si'.  Episcop 

Nicolae  Colan,  membru  al  Aca¬ 
demiei  Române,  a  vorbit  Dumi¬ 
necă  23  Martie  a.  c.,  orele  5  d.  m„ 
in  sala  de  festivităţi  a  prefec¬ 
turii  judeţului,  tratând  subiectul : 
„Ortodoxia  şi  viaţa  internaţio¬ 
nală  ",  A  fost  o  expunere  de  ex¬ 
cepţie,  din  toate  punctele  de  ve¬ 
dere,  pe  care  asistenţa  neobişnuit 
de  nuinăroasă  şi  de  selectă  —  în 
frunte  cu  1.  P.  Sf.  Miiropolit 
Nicolae  al  Ardealului  —  a  ascul¬ 
tat-o  cu  viu  interes. 

înainte  cu  două  săptămâni,  în 
acelaşi  ciclu  de  conferinţe,  a  vor¬ 
bit  despre  „Civilizaţie  politehnică 
şi  barbarie  tehnică"  P,  Sf.  Episcop 
Dr.  loan  Suciu,  administratorul 
Mitropoliei  unite  a  Blajului,  iar 
Duminecă  23  Febr.  a.  c.  Păr. 
prof.  Dr.  Nicolae  Mladln,  despre 
Creştinism  şi  forţele  sociale, 

V 

STUDENŢII  Universităţii  „Re¬ 
gele  Ferdinand  1“  din  Cluj,  con¬ 
stituiţi  în  „Frăţia  Ortodoxă  Ro¬ 
mână  Studenţească"  (FORS),  au 
organizat  pentru  sfântul  şi  ma¬ 
rele  post  al  Paştilor  o  săptămână 
misionară,  cu  conferinţe  religioase 
şi  meditaţii  pregătitoare  pentru 
spovedanie  şi  cuminecare.  Pro¬ 
gramul  întocmit  în  acest  scop  s'a 
desfăşurat  în  zilele  de  22 — 30 
Martie  a,  c.  şi  a  inglobat  urmă¬ 
toarele  conferinţe :  Tineretul  şl 
Creştinismul  (Păr.  prof,  unlv.  Dr. 
Nicolae  Mladin),  Comuniunea  spi¬ 
rituală  a  omenirii  (dl  prof.  unlv. 
Dr.  E.  Sperantia),  Iisus  tânăr 
(Păr.  prof.  unlv.  Dr,  Grigorie  T. 
Marcu),  Hristos  în  zilele  noastre 
(Păr.  prof.  de  Teologie  Dr.  L.  G. 
Munteanul,  Familia  creştină  [Prof. 
Dr.  N.  Mladin),  Geneza  mântuirii 
noastre  (Păr.  prof.  Gh.  Noveanu, 


duhovnicul  studenţilor  teologi 
din  Cluj)  şi  Crucificare  şi  înviere 
(Păr.  prof.  Ion  Bunea,  duhovnicul 
studenţimii  universitare).  Osebit 
de  acestea,  studenţimea  a  ascultat 
în  Biserica  din  Deal  două  medi¬ 
taţii  i  Libertate  şi  păcat  (Păr. 
prot.  Florea  Mureşanu)  şi  Slo¬ 
bozire  din  cătuşele  păcatului 
(Pâr.  prof.  Petre  Dumitreasă). 

Studenţii  au  cercetat  în  număr 
osebit  de  mare  aceste  manifestări 
religioase,  la  desfăşurarea  cărora 
a  participat  şi  public  dinafara 
Universităţii,  în  frunte  cu  P.  Sf. 
Episcop  Nicolae  Colan, 
e 

REUNIUNEA  română  de  mu¬ 
zică  „G.  Dima"  din  Sibiu,  înfiin¬ 
ţată  în  16  Noemvrie  1878,  este 
una  din  mândriile  cetăţii  de 
scaun  a  Mitropoliei  Ardealului. 
Activitatea  ei  artişti  că- culturală, 
statornică  şi  în  plină  ascensiune 
înainte  de  primul  răsboiu  mon¬ 
dial,  după  aceea  a  fost  întreruptă, 
vremelnic,  în  câteva  rânduri. 

Reluată  în  anii  trecuţi,  mai 
ales  datorită  străduinţelor  tână¬ 
rului  ei  director  de  muzică  dl 
prof.  Ilie  Micu  dela  Şcoala  nor¬ 
mală  de  baeţi  „A.  Şaguna",  Re¬ 
uniunea  a  procedat,  în  adunarea 
generală  ţinută  la  23  Ian.  a.  c., 
la  intensificarea  activităţii  el.  Co¬ 
mitetul  ales  atunci  înglobează 
elemente  dotate  cu  suficientă 
râvnă  şi  pricepere  în  materie, 
pentru  a-f  reda  Reuniunii  „G. 
Dima"  strălucirea  vremilor  dintru 
început.  Actualul  preşedinte  ac¬ 
tiv,  dl  Inspector  general  admini¬ 
strativ  Alexandru  Colfescu,  se¬ 
condat  de  dl  ministru  loan  N. 
Ciolan,  păr.  cons,  arhiep.  Prot  AL 
Popa,  avocat  Dr.  S.  Mitea  (vice- 

preşedinţi),  păr.  prof.  u«iv,  Dr. 
Grigorie  T.  Mareu  [secretar  ge¬ 
neral),  ţ.  a.,  piănueşte  comemo¬ 
rarea  împliniri)  unui  veac  dela 
«Mierea  Iu)  G.  Dlma,  pentru 
toamna  anului  acestuia  (10  Oct, 
1847—10  Oct.  1947). 

La  praznicul  de  pomenire  al 
st  Gheorghe  (23  Aprilie  a.  c,), 
«serul  Reuniuni)  a  cântat  in  Ca¬ 
tedrala  mitropolitană  Liturghia 
de  G.  Dima,  iar  în  continuare 
s'a  săvârşit  un  parastas  pentru 
odihna  sufletului  renumitului 
enmpozitor  ardelean. 

Vom  reveni  cu  amănunte. 

* 

f  D.  COLTOFEAN,  consilier 
referent  al  secţiei  economice  a 
Arhiepiscopiei  Sibiului,  a  adormit 
întru  Domnul  în  23  Martie  a.  c.t 
in  vârstă  de  62  ani. 

A  sluţit  Biserica  noastră  vreme 
de  34  ani  ia  chip  exemplar,  fiind 
unul  dintre  cei  mai  pricepuţi  şi 
corecţi  sfetnici  ai  1.  P.  Sf,  nostru 
Mitropolit  Nicolae, 

Cinstea,  râvna  şi  punctualitatea 
sa  erau  neîntrecute,  iar  sufletul, 
din  seamă  afară  de  bun. 

Dumnezeu  să-î  odihnească  în 
curţile  Sale  şi  să-i  ridice  urmaş 
vrednic  de  virtuţile  cu  care  a 
fost  împodobit ! 

m 

FACULTATEA  de  Teologie  din 
Bucureşti  şi-a  complectat  Corpul 
didactic  cu  următorii  pofesori  şi 
conferenţiari :  Păr.  Dr,  D.  Stăni- 
.oae  (prof.  de  Ascetică  şi  Mistică), 
Br.  Iustin  Moisescu  (prof.  de  Exe¬ 
geza  N,  T.),  Păr.  Dr.  Mlhail  Bu- 


îac*  (prof.  de  Catehetică),  Păr. 
Dr.  Grigore  Crlstescu  (reintegrat 
prof.  de  Omiletică),  Par.  Dr.  D. 
Fecioru  (conferenţiar  de  Omile¬ 
tică  patristică)  şi  Păr.  Dr.  Nicolae 
Balca  (conf,  de  Filosofie  creştină). 
â> 

PAROHUL  ortodox  din  Tur- 
nişor,  păr.  Nichifor  Todor,  unul 
din  cele  mai  zeloase  elemente 
ale  «Ierului  nostru  tânăr,  are  o 
gospodărie  modestă  şi  trei  co¬ 
pilaşi  mărunţei.  Când  au  sosit 
în  sat  copiii  moldoveni,  a  mai 
luat  doi,  ca  să  fie  cinci.  O  a- 
devărată  „grădiniţă*  de  copii 
mici... 

Fapta  lui  a  făcut  o  adâncă 
impresie  asupra  populaţiei  sa¬ 
tului,  care  a  sârguit  să-i  urmeze 
pilda  —  şi  a  fost  în  crestată  la 
răboj  de  presa  laieă  sibiană  cu 
toată  atenţiunea  cuvenită  unui 
gest  de  excepţie. 

» 

VATICANUL  a  numit  nunţiu 
apostolic  în  România,  în  locul 
Monseniorului  Andrea  Cassulo,  a 
cărui  delegaţie  a  încetat,  pe  Mon¬ 
seniorul  Gerald  Patrik  0‘Hara, 
episcop  de  Sa  va  nn  ah- Atlanta 
(USA). 

* 

STATELE  Unite  ale  Ameri- 
cei  vin  în  ajutorul  populaţiei  în¬ 
fometate  din  ţara  noastră.  Ho- 
tărîrea  aceasta,  anunţată  de  dl 
Harry  Truman,  preşedintele  USA, 
a  şi  fost  tradusă  în  faptă.  Dis¬ 
tribuirea  ajutoarelor  se  face  de 
către  Crucea  Roşie  a  României, 
în  colaborare  cu  delegaţii  Cru¬ 
cii  Roşii  americane.  GR.  T.  M. 


